ހިތް އެދެޔޭ ކައިރީ ހުރެލުން 1 – Esfiya – Dhivehi Vaahaka Site\n- by Snowflake ❄ - 62- May 14, 2019\nޝަބްނަމްގެ މުތީތަކުން ފެހި ގަސްތަކުގެ ފަތްތަށް ޖަރީކުރެވިފައެވެ. އެ މުތީތަށް ވިދާ ބަބުޅަމުން ދިޔަނަމަވެސް ކަޅު ބޯ ވިލާތަކުން އުޑު ފޮރުވާލީ އިރުގެ ވިދުމާއި އަލިކަމުގެ ފުރިހަމަކަން ކަނޑުވާލާފައެވެ. މާގަސްތަކާއި ހިޔާދޭ ބޮޑެތިގަސްތަށްވެސް ބާރު ވައިރޯޅީތަކުގެ އަމުރަށް ކިޔަމަންވެ އެއް ރާގަކަށް ފަދައިން ދެކޮޅަށް ހެލެނީ ނެށުންތެރިންގެ މަސަތްކަތް ތަމްސީލް ކޮށްދެމުންނެވެ. ހުޅުމާލޭގެ ހިތްގައިމު ތާރު އަޅާފައިވާ މަގުތަކުގައި ދުއްވާ އެއްޗެއް މަދުންނަމަވެސް ފެންނަމުން ދިޔައެވެ. ބޮޑެތި ބަސްތަށް އޭގެ ދަތުރު ހުއްޓާނުލާ ކުރަމުން ގެންދިޔައީ އެއް އަޑުން މޫސުމަކާ މޫސުމެކޭ ކިޔަމުންނެވެ.\nބަހުގެ ސީޓުގައި ލެނގިލަމުން ޔާއިން ހެޑްފޯނު ޖަހައިލިއެވެ. ދަތުރު ކުރަމުން ދިޔަ މަންޒިލާ ކައިރިވެފައި ވީނަމަވެސް އަމިއްލަ ނަފްސާއެކު ހޭދަކޮށްލަން ލިބުނު ރަނުގެ ފުރުސަތުގެ ބޭނުން ނަގާލާކަށް ޔާއިންގެ ހިތް އެއްބަހެއް ނުވިއެވެ. ބަސް ތެރޭގައި މީހުން މަދުވުމުން ހެޑްފޯނުގެ ސްޕީކަރުން އިވެމުން ގެންދިޔަ ހިތްގައިމު މިއުޒިކްގެ އަޑު އޭނާގެ ސިކުނޑި ޙިސޯރުކޮށްލައިފިއެވެ.\n“މަންމާ.” ގޭގެ މައިދޮރު ހުޅުވާލަމުން ދެތިން ފަހަރު ޔާއިން ގޮވާލިއެވެ. ބޮޑެތި ސޯފާތަކާއި ޓީވީއެއްގެ އިތުރަށް މާބަލް ޓައިލްސާއި ޗާންދަލިއާރ ތަކުން ޒީނަތެރި ކުރެވިފައިވާ ފަޅު އެހެނަސް ޝާހީ ސިޓިންގެ ރޫމުގައި ޔާއިންގެ އަޑު ވަރަށް ބާރަށް ގުގުމާލިއެވެ. މަންމަ އާރިފާގެ ހިލަމެއް ނުވުމުން ޔާއިން މޫނަށް ގޮތެއް ހަދާލިއެވެ. މަންމަ ކައިރި ނުބުނެ މާލެ އާދެވުމުން އޭނާގެ އިސްތިގުބާލުގައި މަންމަ ގޭގެގައި ނުހުންނާނެކަން ރޭކާލުމުން ބޮޑު ކަޅު ސުއިޓްކޭހާއެކު ސިޓިން ރޫމުގެ ކަނެއްގައި ހުރި ސިޑީޣެ ހަރުފަތަށް ޔާއިން ގިރާކުރަން ފެށިއެވެ. އެއަތުން މާ ބަރުނޫން ސުއިޓް ކޭސް އުފުލާލައިގެން ހުރި އިރު އަނެއް އަތުން ފޯނާ ކުޅެމުން ގެންދިޔައެވެ.\nޔާއިން ގެ ކޮޓަރިއަށް އެކަނި ހަމަޖެހިފައިވާ ފަސްވަނަ ފްލޯރއަށް އެރެވުމުން ހަމަޖެހުމުގެ ނޭވާއަކާއެކު ހިފާއްޓައިގެން ހުރި ސުއިޓްކޭސް އޭނާ ބިންމަތީގައި ބަހައްޓާލިއެވެ. ކޮޓަރި ދޮރުގެ ކަނާތްފަރާތަށް ވާގޮތަށް ބޮޑު ސޯފާއަކާއި ޓީވީއެއް ބަހައްޓާލާފައި ހުއްޓެވެ. އަލުން ފޯނުން ކުރަމުން ގެންދިޔަ މަސަތްކަތާ މަސްއޫލުވަމުން ސޯފާއާ ދިމާލަށް ޔާއިން މިސްރާބުޖެހިއެވެ. އެވަގުތު ވެގެން ދިޔައީ ޔާއިން ކޮޓަރިން ނިކުތް ޒުވާނާވެސް އޭނާގެ ފޯނަށް ނަޒަރު ހުއްޓާލައިގެން ހުރެ ސޯފާކައިރީގައި ހުރި ސިޑިއާ ދިމާލަށް ހިނގާގަތް ވަގުތަށެވެ. ދެމީހުންގެ ފިޔަަވަޅުތަށް ސީދާވެފައި ވީނަމަވެސް ނަޒަރުތަށް ހިލަމެއް ނުވިއެވެ. ސޯފާ ކުރިމަތީގައި ކައިލީ ހުއްޓިލިއެވެ. އޭނާގެ ތުންފަތް މައްޗަށް ވެރިވެފައިވީ އެންމެ ރީތި ލުއި ހިނިތުންވުމެކެވެ. ފޯނު ތެރޭގައި ހިތާ ސިކުނޑި ވީ ފަަދައެވެ. ޔާއިންގެ ހާލަކީވެސް އެއީއެެވެ. ބަލާނުލާ އޭނާ ސޯފާއަށް ވެއްޓިގަންނަ ދިޔައެވެ. އިތުރު ހަށިގަނޑަކާއެކު ސޯފާއަށް ގުޅައަކަށް ޖެހުމުން ޔާއިންއަށް ލޯ މަރާ ތަގުޅިކޮށްލެވުނެވެ. ޔާއިންގެ ގައިދޮށުގައި އޮތް ކައިލީ ސިހިގެން ދިޔަނަމަވެސް އޭނާއަށް ދެވަނަ ފަހަރަށް ނޭފަތް ދަމާލަން މަޖުބޫރުވީ ގައިމަތީގައި އޮތް ފިރިހެން ސޮރުގެ ގައިން ދުވި ފިރިހެންވަންތަ ސެންޓުން އެހިތް މަސްތުކޮށްލާ ސިކުނޑި ތާޒާ ކޮށްލުމުންނެވެ. ޔާއިންގެ މެދުހަށީގައި ކައިލީގެ ހިމަ ދެތަށް ވަށާލެެވިފައި ވީއިރު ޔާއިންގެ ފޯނު އަޮތް އަތް ނޫން އަނެއް އަތް އޮތީ ކައިލީގެ ބޯ ދަށުގައެވެ. އޭނާގެ އިހުމާލުން ސޯފާ މައްޗަށް ވައްޓާލެވުނު ކާކުތޯ ބަލާލުމަށްޓަކައި ޔާއިން ބޯ ހިއްލާލިއެވެ. މޫނާ ޖެހޭ ނުޖެހޭ ހިސާބުން ފެނުން ކަޅުކަން ގަދަ ލޮލުގެ ތެރެއަށް ގެނބޭކަށް ސިކުންުތުކޮޅެއްވެސް ނުނެގިއެވެ. ކަޅުކަންގަދަ ބޯ ބުމައެކެވެ. ހިމަ ނޭފަތަކާއި ބޮޑު އެހެންނަމަވެސް ތުނި ތުންފަތެކެވެ. ބޯ އެސްފިޔަތަކުން ނިވާކުރެވިފައިވާ ލޮލާއެކު އެއީ ހަމަ ކުޅަދުންވަންތަ ކަމުގެ ދެވަނައެއް ނުވާ ފުރިހަމަ މިސާލެކެވެ.\nހޫނު އަވަސް ނޭވާތަށް އިހްސާސްވާހާ ކައިރީގައި އޮތް ޒުވާނާގެ މޫނުގައި ފިރުމާލަން ކައިލީގެ ހިތް އެދެންފެށީ އޭނާގެ އިޙްތިޔާރުން ބޭރުގައެވެ. އެއީ އޮމާން ސާފު ދޮން މޫނެކެވެ. ސިނގެރޭޓުގެ އެއްވެސް އަސަރެއް ނެތް ފިޔާތޮށި ތުނި ތުންފަތެކެވެ. ފުޅާ ބޯ ބުމައަކާއި ހެޒެލް ދެލޮލެެވެ. ފަން ހެޔޮވަރުވަރަކަށް ކޮށާފައިވާ ކަޅު އިސްތަށިގަނޑުގެ ތަން ތަން ކޮޅުގައި ބްލޮންޑު ކުލަޖައްސާފައިވާގޮތް އިތުރަށް ފުރިހަމައެެވެ. ހިތްތަށް ފިދާވާފަދަ ދިގު ފިރިހެންވަންތަ ހަށިގަނޑެކެވެ. އެހެންނަމަވެސް މިއީ ބީރައްޓެހިން ކަން ހަނދާކޮށްލެވުނު ހިނދު ލަދުން ކައިލީ ދުރަށްދާން ތެޅިގަތެވެ.\nނަމަވެސް މޫސުން ގޯސްވެފައި ވިއްސާރަ ދުވަހަކަށްވުމުން ވާރޭ ބޯ ކޮށްލައި ވިލާތަށް އެކުވެ ޖަހާލި ބާރު ހޮނުގުގުރިއާކު ކައިލީގެ އަނގައިން ތޫލި ހަޅޭކެއްގެ އަޑު ނިކުތެވެ. ދެލޯ މަރައި ތަގުޅިކޮށްލަމުން ޔާއިން މެދު ހަށީގައި އޭނާއަށް ބައްދައި ގަނެވުނެވެ. އެ އަންހެން ކުއްޖާގެ މައުސޫމު ކަމުން ޔާއިންގެ ހިތް މަޑު ކަފަކޮޅަކަށް ވާން ސިކުންތުކޮޅެއްވެސް ނުނެގިއެވެ. އޭނާގެ ތުންފަތް މައްޗަށް ލުއި ހިނިތުންވުމެއް ވެރިވިއެވެ. ނަމަވެސް މި ކުރެވުނީ ކީއްކަން ރޭކާލުމުން ޔާއިން ފުންމައިން ތެދުވެ ބޯ ކަހައިގަތެވެ. “ސޮރީ..” ސުއިޓް ކޭސް ހިފައިގެން ކޮޓަރިއާ ދިމާލަށް ދާން ހިނގައިގަންނަމުން ޔާއިން ބުނެލިއެެވެ. “އަމްމް އެ އޯކޭވާނެ..ކައި އައްވެސް ނުބަލާ ހުރެވުނީމަ ވީގޮތް.” ހިތްއަވަސްވެފައި ހުރިވަރުން އަމިއްލަ ނަން ކިޔުނީ އެއްތަންކޮޅު ދޫކޮށްލައިފައި ކަމެއްވެސް ކައިލީއަކަށް ނޭނގުނެވެ. އަޅައިގެން ހުރި ކަޅު ގޮށް ޖެހި ބުރުގާ ރީތިކޮށްލާފައި ބައްޓަމަށް ހިފިފައިހުރި އަބާޔާގެ ފަސްބައި ހިއްލާލަމުން އޭނާ ސިޑިން ފައިބައިގެން ދިޔައީ އެހިތް ތެޅުމުން ދިޔަ އަވަސް މިނާ އެއްވަރެއްގައި ބުންޏަސް ދޮގަކަށް ނުވާނެއެވެ.\nކޮޓަރިތެރެއަށް ވަދެ ދޮރުގައި ލެނގިގަންނަމުން ޔާއިންއަށް ފުން ނޭވާއެއް ދޫކޮށްލެވުނެވެ. ކަނާއަތުން މޭގައި އަތް ޖައްސާލެވުނީ އެ ހިތުގެ ހިނގުން އިހްސާސްކޮށްލަން އެދެވުމުންނެވެ. “ކައި އޯ..ހޫ އިޒް ޝީ. އަދި އަލަށްވެސް ނުފެންނަ ކުއްޖެއް. ކާކުބާ؟” ޖަވާބު ދޭނޭ ފަރާތެއް ނެންނަމަވެސް ޔާއިންގެ ހިތް ތަކުރާރުކޮށް ސުވާލު އުފެއްދިއެވެ. ދެފަރާތަށް ބޯ ހޫރާލަމުން އެނދުމައްޗަށް ވެއްޓިގަތީ ފޮށި ހުރިތާނގައި ބަހައްޓާފައެވެ އެނދުމައްޗަށް ވެއްޓިގަނެވުނު އިރުވެސް އޭނާގެ ސިކުނޑި ގުޅިފައިވަނީ ދެންމެ ފެނުނު މައުސޫމް ކުއްޖާގެ ތަސްވީރާއެވެ. .ޙިޔާލުތަކުގައި އޮވެ ދެލޯ މެރިގެން ގޮސް ނިދީގެ ހިތްގައިމު މާހައުލަކަށް ގެނބެވުނު އިރުވެސް ނޭނގުނެވެ.\n“ކަލޭ ކައިރީ އެއްކަމެއްވެސް ކުރަން ބުނާނެކަމެއް ނެތް ބުނާގޮތާ އިދިކޮޅަށްވެސް ވިއްޔަކުރަނީ. އަޅެ މަ ކިޔާ އެއްޗެހި ތި ބީރު ކަންފަތަށް ނީވެނީތަ. ސިޓިންގް ރޫމު ސާފުކުރާށޭ މަށަށް ބުނެވުނީ އިއްޔެ އެއް ނޫންތަ.” އަޑުގައި ހުރި ބާރެއްލާފައި އާރިފާ ހަޅޭއްލަވަމުން ގެންދިޔައިރު އިސްޖަހާލި ގޮތަށް އިސް އުފުލާލަން ނުކެރިފައި ކައިލީ ހުއްޓެވެ. އެއް އަތުން ބާރަށް ފިހިގަނޑުގައި ހިފާއްޓާލެވުނު އިރު އޭނާގެ ލޮލަށް ބޮނޑިވަމުން ދިޔަ ކަރުނަތަށް ހިފައްޓަން ކުރި ބުރަ މަސަތްކަތުގެ އަސަރު އަތުގައި ހުރި ނާރުތަކަށްވެސް ކުރިއެވެ. “ދައްތަ އިއްޔެ ބުނުއްވީމެއް ނޫންތޯ ބޭބެ މާލެ ވަޑައިގަންނަވާއިރު ގޭތެރޭގެ މަންޒަރު ހުތުރުވާނެތީ އެއްވެސް ނޯކަރެއް ގޭތެރޭގައި ސާފުކުރުމުގެ މަސަތްކަތް ކުރިޔަށް ގެންދިޔުމުގައި ނޫޅުމަށް.” ތުރުތުރު ލަމުން ދިޔަ އަޑަކުން ކައިލީއަށް ބުނެވުނެވެ. “ހަމަ އެއްޗެކޭ ބުނާއިރަށް ދެބަސް އެބަ ކިޔައެއްނު. ބޭބެ އައީ ރޭގައޭ މިހާރު މީ މިރެއޭ ސައްވީސް ގަޑިއިރު ވަންދެން ބޭބެ ނުހުންނާނެ ދޯ ސިޓިންގް ރޫމުގެ މަންޒަރު އޮބްޒާވް ކުރާކަށް. ދޭ ހަމަ މިހާރު ދޭ. މިރޭ ނުވަ ގަޑި ބައިގަ އެންމެން ކާން ފޭބުމުގެ ކުރިން މި ސިޓިންގް ރޫމުގެ ހުރިހާ ތަނެއް ފޮޅާ..”\n“މަންމާ..” ހަޅޭއްލަވަމުން ދިޔަ އަރީފާގެ ވާހަކަ މެދު ކަނޑާލީ އޭނާއަށް ވުރެ ބާރު ފިރިހެން އަޑަކުން ޒުވާނަކު ގޮވާލުމުންނެވެ. ދުވެފައި އައިސް ފަހަތުން އޭނާގެ ހަށިގަނޑުގައި މީހަކު ދެއަތް ވަށާލުމުންނެވެ. ފަސް އެނބުރި ބަލާލިއިރު އަރީފާގެ މޫނުމަތީ ކުލަވަރު ވަގުތުން ބަދަލުވިއެވެ. އޭނާގެ ލޮލަށް ޖަމާވީ އުފާވެރިކަމުގެ ކަރުނައެވެ. ފަސް އަހަރަށްފަހު ހުރި ހަމައެކަނި ފިރިހެން ދަރިފުޅު ހެޔޮހާލުގައި ފެނުމުން އެ ހިތަށް ވެރިވީ ބަޔާން ކުރަން ދަތި ހިތްހަމަޖެހުމެކެވެ. “ދަރިފުޅާ..މަންމަގެ ޔާން..” ޔާއިން ކަރުަގައި އަރީފާ އޮޅުލައިގަތެވެ. ޔާއިންވެސް ހިނިގަނޑެއް ޖަހާލަމުން ކުޑަކޮށް ގުދުވެލާފައި މަންމަގެ ކޮނޑުގައި މޫނު ފޮރުވާލިއެވެ.\nއަރީފާ އޭނާ ގައިން ދޫނުކޮށްލުމުން ބުދެއްހެން ޔާއިން ހުންނަ ޖެހުނެވެ. މަންމަގެ ބުރުގަލުގައި މޫނު ޖައްސާލައިގެން އޮތުމަށް ފަހު މޫނު ހިއްލާލަމުން ކުރިމަތިން ފެނުނު މަންޒަރަށް އޭނާ ބަލާލިއެވެ. ފިހިގަނޑާއެކު ކުނިކަހަން ގުދުވެ އޮތް އަންހެން ކުއްޖާއެއީ ކޮންމެވެސް ތާކުން ފެނުނު ކުއްޖެކޭ އެހިތް ބުންޏެވެ. ކަކުލާއަހަމައަށް އަރާ ކަޅުކުލައިގެ ޑޫޑްލައާރޓް ހަދާފައިވާ ހުދު ހެދުމުގައި ޓުކުރީގެ ބައްޓަން މިލްކުކޮށްފައިވާ އެ ޒުވާނާގެ ހަށިގަނޑު ވަރަށް ފުރިހަމައެވެ. ދެ އަރިމަތީންނާއި މެދުން އެހެދުން ފަޅާފައި ހުރުމުން އޭނާ ލައިގެން ހުރި ނޫކުލައިގެން ބާރު ޖިންސުން މާ ހިމަ ނޫން ފައި ވަރަށް ރީއްޗަށް ހާމަވެއެވެ. އަޅައިގެން ހުރި ގޮށްޖެހި ބުރުގާ މޫނުމައްޗަށް ވެއްޓިފައި އޮތުމުން އޭނާގެ މޫނު ޔާއިންއަށް މާ ރީއްޗަށް އިނގޭގޮތް ނުވީއެވެ.\nނަމަވެސް މީހަކު މާވަރަކަށް ބަލާހެން ހީވެގެން ކައިލީ ބޯ ހިއްލާލިއެވެ. ކައިލީގެ ނަޒަރު ސީދާވީ އޭނާއަށް ފުރަގަސްދީގެން ހުރި އަރީފާ ގައިގައި ހިފާއްޓާލައިގެން ހުރި ޔާއިންއާއެވެ. “ކައި..” މިއަދު މެންދުރު އިވެގެން ދިޔަ ހިތްގައިމު މިއުޒިކީ އަޑު ޔާއިންގެ ކަންފަތުގައި ގުގުމާލުމުން އޭނާގެ ހަނދާން އާވާން ފެށިއެވެ. ދެމީހުންވެސް ހުއްޓުން އަރާފައި ތިބިއިރު ކައިލީގެ އެސްފިޔަތަށް ފޫ އަޅުވާލާފައި ކޯތާފަތް މަތީ ދެމެމުން ދިޔަ ކަރުނައިގެ ރޮގުން ޔާއިންގެ ހިތުގައި ސުވާލުމާކު ޖެހުނެވެ. ޔާއިންގެ ހިތަށް ކުޑަ ގުޑުމެއް އެރިއިރު ކައިލީގެ އެ މައުސޫމް ހިތުަގައިވި ޒަޙަމް ދެނެގަތުމަށް ޝައުގުވެރިވިއެވެ. ޔާއިންގެ ދެބުމަ ކައިރިވުމުން ކައިލީއަށް އިސްޖަހާލެވުނެވެ. ކުރަން ހުރި މަސަތްކަތައިގެން މަސްއޫލުވީ އާރީފާ ދެކެ ގަންނަ ބިރެއްގެ ސަބަބުންނެވެ.\n“އޭ މަންމަ ކިޔާ އެއްޗެއް އެބަ އަޑުއިވޭތަ.” ޔާއިންގެ މޭގައި ކުޑަކޮށް ޖަހާލަމުން އާރިފާ ބުނެލިއެވެ. ޔާއިންގެ ނަޒަރު ހުއްޓިފައިވީ ކާކަށްކަން އެނގުމުން ހިތް ނުތަނަވަސްވެ ހަމަނުޖެހޭ ގޮތެއް ވިއެވެ. ދެލޮލުގެ ކޮއެފަދައިން ބަލާބޮޑު ކުރި ފިރިހެން ދަރި ކައިލީގެ އަވައިގައި ޖެހޭކަން ނޭދެވުނެވެ. “ކައިލީ ތި މަސަތްކަތް ބަހައްޓާފަ އިހަށް އާދޭ ކާން ހަދަން އިރުކޮޅަކުން އެންމެން ފައިބާނެ ކާން.” އާރިފާ ރުންކުރު ގޮތަކަށް ބުނެލަމުން ޔާއިންގެ އަތުގައި ހިފައިގެން ކާމޭޒާ ދިމާލަށް މިސްރާބުޖެހިއެވެ. ކައިލީއަށް ނަޒަރެއް ދެމުން އޭނާގެ މަންމައަށް ޔާއިން ބަލާލިއެވެ. “އެ ކާކު މަންމާ.” ހިތް އެދެމުން ދިޔަ ސުވާލު އޭނާއަށް ކޮށްލެވުނެވެ. “އެއީ ނޯކަރެއްނު އޭނާ ކުރަން ހުރި މަސަތްކަތުން ނޭނގޭތަ މޮޔަ ކުއްޖާ..” ޔާއިންގެ އިސްތަށިގަނޑު ހާވާލަމުން ރަހަތަފާތުކޮށްލަން އާރިފާ ހިނިގަނޑެއް ޖަހާލިއެވެ. “މިގޭގަ ދިވެހި ނޯކަރުން ނުގެންގުޅޭތާ ވިހި ވަރަކަށް އަހަރު ވީ ވިއްޔަ.” ގޮނޑި ދަމާލާފައި އިށީނަމުން ޔާއިން ބުންޏެވެ. ” ހަނދާން އެބަހުރި ދޯ އަދިވެސް ލީޒާދައްތަ..ޔާއިންއަށް އެންމެ ހަތަރު އަހަރުގަ މިގޭގަ އުޅުން.” އާރިފާ އެއްސެވެ. ކުޑައިރުގެ އުފާވެރި ހަނދާންތަށް އާވުމުން ޔާއިންއަށް އެއްމިޔަކުން ހިނިތުންވެވުނެވެ.\n“ދޮންބޭ އޯ މައިގޯޑޫޫޫޫ..” ގޭގެ މައިދޮރު ހުޅުވާފައިވަތް ޔާޝާއަށް އޭނާއަށް ވުރެ ހަތަރު އަހަރު ބޮޑު ދޮންބެ ފެނުމުން އުފަލުގެ ކޮޅެއްނެތެވެ. ގައިގައި ހުރި ބާރެއް ލާފައި ދުއްވައިގަތް ގޮތަށް އައިސް ބައްދައިގަތީ ޔާއިންގެ ކަރުގައެވެ. ޔާއިންގެ މޫނު މޮޑެގަތް އިރު އޭނާއަށް ދެލޯ މަރައި ތަގުޅިކޮށްލެވުނެވެ. “އަޅޭ ނުވެސް ބުނެ ދޯ އައީ މި ކަލޯ.” ފަހަތުން އައި ޔާއިންއަށް ވުރެ ފަސް އަހަރު ބޮޑު އުމުރުން ނަވާވީސް އަހަރު ނަމަވެސް ޅަ ބޭރުފުށުގެ ސިފަތަކެއް ލިބިފައި ޔަލްވީ ޔާއިންގެ އިސްތަށިގަނޑު ހާވާލިއެވެ. ކާން ހަމަޖެހިފައިވާ ގަޑިއަށް ސިޑިން ފައިބައިގެން އައި އެ ހުރިހާ ކުދިންގެ ބައްޕަ ޔަޒްދާންވެސް އޭނާގެ ފިރިހެން ދަރި ދުވަސްގަނޑަކަށް ފަހު ފެނުމުން ވަރަށް އުފާކުރިއެެވެ. ކާމޭޒު ކައިރިއަށް ފަސް މީހުންގެ އެ އާއިލާ ހަމަވީއިރު ނޯކަރުންގެ ބުަރަ މަސަތްކަތުން ނަން ހުސްކޮށް ތައްޔާރު ކޮށްފައިވާ ކާއެއްޗެހި މޭޒުމަތީގައި އަތުރާލެވުނެވެ. އެންމެންވެސް ކާއެއްޗެހީގެ މީރު ރަހަ އެންމެ ފުރިހަމަ ގޮތުގައި ލިބިގަންނަމުން ދިޔައިރު ޔާއިން ނަޒަރު އެންމެ ހިނދުކޮޅަކުވެސް ކައިލީއާ ވަކިނުވެއެވެ. އިސްޖަހައިގެން ހުރެ ފެން ތަށިތަކަށް ފެން އަޅައި ޖޫސްތަށިތަކަށް ޖޫސް އަޅަމުން ގެންދިޔައިރު އެ ދޮން މޫނު މާ ރީތިކޮށް ނުފެނުމުން ޔާއިން ހިސާބަކަށް މާޔޫސްވިއެވެ.\nޔާއިންގެ ފަހަތުގައި ހުއްޓިލަމުން ބިއްލޫރި ތައްޓަށް ޖޫސްއަޅަން ދިމާކޮށްލި ކައިލީގެ އަތަށް ކުޑަ ގުޑުމެއް އެރުމުން ޖޫސް ޖަގުގެ ކޮޅުން ޖޫސްވެރުނީ ޔާއިންގެ ހުދު ސޯޓު ބުރިއަށެވެ. ކައިލީގެ ދެލޯ ބޮޑުވިއެވެ. ދެއަތް މައްޗަށް އުފުލާލެވުނު އިރު އޭނާގެ ހިތް ނޭނގޭ ބާރުމިނެއްގައި ތެޅެން ފެށިއެވެ. މި މަންޒަރު ޔާއިންއަށް ވުރެ ކުރިން އަރީފާގެ ލޮލުގައި އަޅައިގަތެވެ. “ހަމަ އެއްކަމެއް ނުކުރެވެނިއްޔޭ ދޯ.” ރުޅިއައިސްފާ އަރީފާ އެއްޗެހި ގޮވައިގަތެވެ. އެއްފަހަރު ސޯޓަށް ބަލާލަމުން އަނެއްފަހަރު ކައިލީގެ މޫނަށާއި މަންމަގެ މޫނަށް ބަލާލިއެވެ. “އެ ރަނގަޅުވާނޭ މަންމާ ފެން ފޮދެއް ޖަހާލަނިކޮށް ފިލާނެއެއްނު. ” ހިތުގެ އެދެމާ އެއްކޮޅަށް ނުސީދާކޮށް ޔާއިންއަށް ކައިލީ ދިފާޢުކުރެވުނެވެ. “ހޫން..ހުދު ސޯޓެކޭ ތީ ދެން ކައިލީ ދޭ ތި ޖޫސްފުޅި ބަހައްޓާފަ ސިޓިންގް ރޫމްކަހަން.” ޔާއިންގެ ވާހަކަތަކުން ހިސާބަކަށް ހުުތްވުމުން އެ ރުޅިވެސް އަރީފާ ބޭލީ ކައިލީއަށެވެ. މާޢަފަށް އެދެމުން ބަދިގެއާ ދިމާލަށް ކައިލީ ހިނގާގަތް އިރު ސޯޓު ދޮވުމުގެ ބަހަނާގައި ޔާއިންވެސް ބަދިގެއާ ދިމާލަށް ހިނގައިގަތެވެ.\nކައިލީ ފްރިޖް ކައިރީގައި ހުއްޓުނު އިރު ސިންކާ ކައިރިވެލާފަ އިސްކޫރު ދޫކޮށް ސޯޓުގައި ފެން އުނގުޅަން ފެށިއެވެ. އޭނާ އުޅުނު ހާލުގެ ގޮތުން އެއީ މިއިން ދުވަހަކުވެސް އަމިއްލަޔަށް އެއްޗެއް ދޮވުނު މީހެއްހެއް ހިޔެއްނުވެއެވެ. ކިތަންމެ ދެރަވެފައި ހުރިނަމަވެސް ޔާއިންއަށް ވަށްކަޅިން ބަލަމުން ދިޔަ ކައިލީ ހިނިގަނޑު ހިފާއްޓާލަން ޖެހުނެވެ. އޭނާގެ ލުއި ހުނުން މަޑުން ނަމަވެސް ޔާއިންއަށް އިވުނެވެ. އެއްފައި ހިއްލާލައިން ސޯޓަށް ބަލަހައްޓައިގެން ހުރުމަށްފަހު ޔާއިން އިސްއުފުލާލަމުން ކައިލީއަށް ބަލާލިއެވެ. ނޭނގެ ކަމަށް ހަދާފައި ވަގުތުން ކައިލީ ދުރުބަލާލިއެވެ. “އަހައްހް ސޮރީ ފީލްވާ މީހުން އުޅޭގޮތް ދޯ..” އިސްނަގައި ޔާއިން ވާހާކަދެއްކިއެވެ. “ނޯ އަސްލުވެސް ސޮރީއޭ..” ނިޔަފަތި ތަކާ ކުޅެމުން ލަދުރަކި ގޮތަކަށް ކައިލީ ބުންޏެވެ. “އަސްލުވެސް ސޮރީވިއްޔާ އާދޭ މިތަން ދޮވެދޭން.” ލާނެއް ގޮތަކަށް ހީލަމުން ޔާއިން ބުނެލީ ނުބައި ނިޔަތެއްގައިހެން ކައިލީއަށް ހީވެއެވެ. ތުންދަމާލާފައި ދެބުމަ ގޮށްޖަހާލަމުން ދުރަށްދާން އޭނާ ހިނގައިގަތެވެ. ނަމަވެސް ޔާއިންޔާ ފަސްމުށިގަނޑު ދުރަށްނުދެވެނީސް ކައިލީގެ އުޅަނބޮށީގައި ހިފާ އޭނާޔާ ދިމާލަށް ކައިލީ ދަމައިގަތެވެ. ލުކެއް ޖެހިފަދައިން އައިސް ޔާއިންގެ މޭގައި މޫނު ޖެހުނު ކައިލީ ހިނދުކޮޅަކަށް މަޑުޖެހުނެވެ.\nWow! Masha Allah vrh reethi… 😊😊😊Keep it up…. First story dhw… First storyabslaafa Hama vrh perfect… 👏👏👏 Hope to c the story regularly …\nAwwn thank you so much 😘 ur the first commenter dhw ur comment thankolheh lahun publish after jiji 😂 yess first stry…so sweet ❤❤💜💜💜💛 dhedhuvahun ehdhuvahu will upload insha allah 💕💕💕\nMe first dhw dear🖤..will comment after 🖤reading\nYupp 💕 n sure 💜\nWow dear🥰🤩😍😘…feshun vvv rythi…really interesting🥀🌷🌺🤭🧡❣..ibaaraiy kohlaafa hurileh fashuvi kan dhw..Masha Allah..plc\nMi story nunihma medhu kandaa nulahche dear…nd cover pic vv salhi inge🙂🤩👍🏻🧁..I really luw it…nd sis ge age kihaa vareh thr..don’t mind just ahaaly…hope next part avahah up vaane kamah..luw yuh so much🦚❤🧡💛🖤💜💙💚\nAwwwwwwh darlinnn ❤❤ Thank you so much I never expected the first comment to be so long colourful motivation n sweet 😘😍😘 thee hama vrh bodu hihvareh insha allah story nimendhen genesdheynan 💋💋 glad you liked the cover pic too 😄 sis ge age dhw public place eh veema hahthahaaves ekm I can say scwl kujje mee 😂next part day after tmr or sooner im trying insha allah I’m hoping to see you soon too 💜💜💜 nytxx 💛\nAssalam alaikum alll 💜💜💜 I hope you all like this first part of my first stry to this site..mistakes huriyya faahaga kohdhinumakee alhuganduge vrh bodu edhumeh 💕💕😄 Komme dhedhuvahun ehdhuvahu mi stry upload kohlla dheynan insha allah😊 ur opinions r always welcome . Also it’sabit late but RAMDAN KAREEM to all my muslim bothers and sisters out there during this holy month may Allah have mercy upon you all forgive all your sins and bless you with love n happiness till the very end of ur lives 💛💛❤ gud nyt luvs\nOmg.. this is awesome stry. Feshun v salhi.. ooh ina ah vec cover pic v salhi.. jiji bunihenn.. waiting for the nxt prt…\nE cover pic ga aee ina sis aa naahil aa ey🤣🤣🤣🤣\nEheh alheyy..thank you so so much ❤❤ glad u both liked it 😁💕 next part day after tmr or sooner insha allah 😘\nJiji.. hw do u knw abt naahil???\nNeyge yey mashakah..dhn sis men ehn kiyaathan fenunyma kiyany…I saw u guys ge comment ehnve inguny..hehe..rulhi aeethr dear🙄😔\nNope.. rulhi aadheveyne thr jiji dheke… Dhoonii.. inaa rulhi eh naadhe.. hama ahaaly.. kitty kanthakey.. naahil aky kitty gengulhey kuhjjeh.. not mine..😜😜😜\nmi meehunge personal vaahakayaa chat thah mulhi esfiyaiga private koh vakin chat kuraane gotheh hama netheetha dhen nethas mikahala site thakuga gavaidhaa thikan kurun maa reehcheh noon emmen kiyaairuves kahaairu vaku thohttey ves hithah naaraa\nSrry brw.. I wn’t talk things like that again.. really srry..\nIs that girl fictionally flawless or saima’s corner in the cover pic??? Btw story👌\nIt’s saimascorner 😊 vahtharu kamun vakikuran undhagoo dhw 😁 n thanks alot dear ❤😘\nAye..thank you very much ❤😘\nvvvv reathi. cover pics…. OMG so nice\nOwwwh dear ..thank you so much 😘😘 it means alot to me💜💜❤❤💛💕\nvrh vrh salhi.. thee wyym dhw?\nSnowflake ❄ says:\nThanks alot 💜💜 wyym isapart of my username liyaane username eh neygigenn miulhenyy mihaaru snowflake ey ves jehijje 😂💕❄\nhehe.. my freind eh kamah heekoh ahaalee\nMa hee kuree assu vesewym kamashey!!! Haha😂magey badhunaseebu k ah fenuneema\nHamtii thy girl eh thr..hehe..don’t 😋😎😂mind ingey..Ahaaly hama dhn\nUmm vrh salhi feshun.. maa sha allah.. kuriyah huri bai kon irakun? And miiga meendha cover pic hedhi app eh buneladhyfaanantha writer?\nawwn thank you very much ❤💝💞💞💗💕 miadhu haveeru submit kohllin 2nd ☺☺😍😍 yeah cover pic hedhi blend me photo blender / mixer & mirror photo kiyaa app akun theres alot of apps ehn kiyaa and this app is made by SignitiveSoft Inc.\nSnowgirl 👩❄ says:\nSnowflakes snowflakes, falling down ❄ falling falling to the ground ❄❄❄❄ ❄❄ ❄❄❄❄❄ Can you catch them on your nose?🌬🌬❄❄ Will they fall and touch your toes?🌬🌬🌬🌬🌬Snowflakes snowflakes falling down falling falling to the ground ❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄❄\ni’d catch them on my nose and make them touch my toes if only it snows in maldives 😎😂💙💙 raajein beyrah dhen dhaa faharakun snow ga thikanthah kohlaanan ingey 😏😏🎉🎉💙💙\nooooh snowflake writer dear u so savage 😏😏\n😍😍😍😍Masha Allah varah reethi fashumeh hop varah reethi vaane kamah dhenhuri part thah vx 🙂🙂🙂🙂and good luck for the next part dear 💕💖💗💝💞💟❤💙💚💛💜\nawwnn thanks alot sis ❤❤❤❤❤ insha allah axee ge thi expectations aa eh hama kureveytho will try 😚😍😍😍🌠🌠🌠💞 💕💕💜💜💛💛\nDear miadhu mii 16 ehnu…adhivec up eh nuvey🙁…Plc upload soon inge..btw mii hama jiji inge..kurin log out vefa comment kuriyac🤩😋🤣\nYeah I submited that part 28 hours ago which is 15th may ge haveeru4kanhaairu now waiting till admin Will publish 😊\nAwwwwww..mashalaah vvv reethi…alhe avahah up kohdhehchey dear..😚😚\nAlheyyyyyy darlin so sweet 😘😘 Thank you so much ❤ yes mihaaru submit kohlaifin 😊 *that mihaaru is from one day ago*😂 waitin till its published 💜💜\nEbunaaheh lakka hiyy gaamey avahah aneh bai plx. N anehbai laane vaki date eh n time ves beynun dear plx. I love this story alot


Maldive Gas ge hidhumai dhey gadithakah badhalu genesfi\nމޯލްޑިވް ގޭސްގެ ހިދުމަތްދޭ ގަޑިތަކަށް ބަދަލު ގެނެސްފި\n18 އޭޕްރީލް 2020 - 22:53:19\nމޯލްޑިވް ގޭސްގެ ހިދުމަތްދޭ ގަޑިތަކަށް ބަދަލު ގެނެސްފި އެވެ.\nމޯލްޑިވް ގޭސް އިން ވަނީ އޭޕްރިލް 19 ވަނަ ދުވަހުން ފެށިގެން އެކުންފުނީގެ ހިދުމަތްދޭ ގަޑިތަކަށް ބަދަލު ގެންނަން ނިންމާފަ އެވެ.\nއެގޮތުން މާދަމާއިން ފެށިގެން ހޮނިހިރު އަދި ބުރާސްފަތި ދުވަހަށް ހިދުމަތް ދިނުމަށް ހަމަޖެހިފައިވާ ގަޑި އަކީ ހެނދުނު 09:00 އިން ހަވީރު 04:00 އަށެވެ. އަދި ހުކުރު ދުވަހު އެކުންފުނީގެ ހިދުމަތް ދިނުމަށް ހަމަޖެހިފައި ވަނީ މެންދުރުފަހު 03:00 އިން ރޭގަނޑު 08:30 އަށެވެ.\nމީގެ އިތުރުން ކަސްޓަމަރުންނަށް ފަސޭހައިން ގޭސް ފޯރުކޮށް ދިނުމަށް މޯލްޑިވް ގޭސް އިން ވަނީ އެކުންފުނީގެ ގޭހަށް އޯޑަރު ކުރުމަށް ހަތަރު ޕްލެޓްފޯމެއް ގާއިމް ކޮށްފަ އެވެ.\nއެގޮތުން އެ ކުންފުނީގެ ކޯލް ސެންޓަރުގެ ނަންބަރު، 1616 އަށް ގުޅައިގެން ގޭސް ފުޅިއަށް އޯޑަރު ދިނުމުގެ އިތުރުން، އޮންލައިންކޮށް އެ ކުންފުނީގެ ވެބްސައިޓް މެދުވެރިކޮށް ގޭސް އޯޑަރު ކުރެވޭނެ އެވެ. އަދި ވައިބާ މެދުވެރިކޮށް، 7935614 އަށް މެސެޖުން ވެސް ގޭހަށް އޯޑަރު ކުރެވޭނެ އެވެ.\nކުރިއާ ހިލާފަށް، ގޭސްފުޅި ޑެލިވާ ކުރުމަށް މިހާރު ހަމަޖެހިފައި ވަނީ ގެއާ ހަމައަށެވެ. އަދި ހުސްފުޅި ގޭގެ ބޭރުން ނެގޭނެ ގޮތް ހެދުމަށް އެ ކުންފުނިން ވަނީ އެދިފަ އެވެ.


Mashroou thah nuhuhtaane, Ehbasvun thakah ihuthiraamu kuraane: Finance Minister\nމަޝްރޫއުތައް ނުހުއްޓާނެ، އެއްބަސްވުންތަކަށް އިހުތިރާމް ކުރާނެ: ފިނޭންސް މިނިސްޓަރު\nފިނޭންސް މިނިސްޓަރު އަމީރު ހުވާގެ އިގުރާރުގައި ސޮއި ކުރައްވަނީ. -- މުހައްމަދު އަފްރާހް | އަވަސް\nސަރުކާރުން ހަދާފައިވާ އެއްބަސްވުންތަކަށް ފުރިހަމަޔަށް އިހުތިރާމް ކުރާނެ ކަމަށާއި މިހާރު ކުރިއަށްދާ އެއްވެސް ޕްރޮޖެކްޓެއް ހުއްޓާނުލާނެ ކަމަށް އާ ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nބަޖެޓް ދިރާސާކުރާ ރައްޔިތުން މަޖިލީހުގެ ކޮމިޓީގައި ފުރަތަމަ ފަހަރަށް ވާހަކަ ދައްކަވަމުން މިނިސްޓަރު އަމީރު ވިދާޅުވީ މިހާރު ކުރިއަށްދާ އެއްވެސް މަޝްރޫއެއް ހުއްޓާނުލުމަށް އިންތިގާލީ މަރުހަލާގެ ތެރޭގައިވެސް ފިނޭންސް މިނިސްޓްރީގައި ދަންނަވާފައި ވާނެ ކަމަށެވެ. އަދި މި ސަރުކާރުގެ ސިޔާސަތަކީ ތަރައްގީގެ މަޝްރޫއުތައް ހުއްޓުމެއް ނެތި ކުރިއަށް ގެންދިޔުން ކަމަށާއި މިހާރު ހުރި މަޝްރޫއުތައް އަންނަ އަހަރުގެ ބަޖެޓްގެ ތެރެއިން ކުރިއަށް ގެންދަވާނެ ކަމަށް އަމީރު ވިދާޅުވި އެވެ. އަދި ތަރައްގީގެ މަޝްރޫއުތައް ހުއްޓިދާނެތީ އެއްވެސް ފަރާތަކުން ހާސްނުވުމަށް މިނިސްޓަރު އެދިވަޑައިގެންނެވި އެވެ. މިނިސްޓަރު ވިދާޅުވި ގޮތުގައި އެއްބަސްވުމެއް އޮތް ނަމަވެސް، އެއަށް ދިވެހި ސަރުކާރުން އަމަލުކުރާނެ އެވެ.\n"ކޮންޓްރެކްޓެއް އޮތިއްޔާ، ކޮންޓްރެކްޓް ކުރެވިގެން މަސައްކަތެއް ހިނގަމުން ދަންޔާ އަޅުގަނޑުމެން އެއަށް އޮނާ ކުރާނަން. ކޮންޓްރެކްޓެއް އެއްވަސް ބަޔަކާ އެކު ހެދިފައި އޮވެއްޖިއްޔާ އޮނާކުރާނެ. ކުރިން ވެސް އަޅުގަނޑުގެ އިންސްޓްރަކްޝަނަކަށް ވީ މިހާރުވެސް ހިނގަމުން ދާ މަޝްރޫއެއް ވިއްޔާ 2019ގެ ބަޖެޓްގައި ވެސް ހިމެނުން،" މިނިސްޓަރު އަމީރު ވިދާޅުވި އެވެ.\nމިނިސްޓަރު ވިދާޅުވީ، އިންފްރާސްޓްރަކްޗާ ޕްރިއޮރިޓީ ލިސްޓެއް ފިނޭންސުން ކުރިއަށް އޮތް ހަ މަސްދުވަހުގެ ތެރޭގައި އެކުލަވާލާނެ ކަމަށެވެ. އަދި ސްޓްރެޓެޖިކް އެކްޝަން ޕްލޭނެއް ވެސް ހައްދަވާނެ ކަމަށް ވެސް މިނިސްޓަރު އަމީރު ވިދާޅުވި އެވެ. މިނިސްޓަރު ވިދާޅުވި ގޮތުގައި މަޝްރޫއުތައް ކުރިއަށްދާ ޕްރޮގްރެސް ފަސޭހައިން އެނގޭނެ ގޮތަށް ހައުސިން މިނިސްޓްރީގައި މައުލޫމާތު ނެތް ކަމަށާއި މަޝްރޫއުތައް ނިމޭ ވަރު އެނގިފައި ހުންނަން ޖެހޭ ކަމަށެވެ.\nދައުލަތުގެ ދަރަންޏާ ބެހޭ ގޮތުން ވާހަކަ ދައްކަވަމުން މިނިސްޓަރު ވިދާޅުވީ ދައުލަތުގެ ދަރަނި މިހާރު ހުރި ސީދާ އަދަދު ހޯދުމުގެ މަސައްކަތް ކުރައްވަމުން އަންނަ ކަމަށެވެ. މިނިސްޓަރު ވިދާޅުވި ގޮތުގައި އެކި މުއައްސަސާތަކުގައި ހުރީ އެކި އަދަދުތައް ކަމަށާއި އެހެން ކަމުން ހުރިހާ މައުލޫމާތުތައް ބަލައި ސައްހަ އަދަދު ހޯދުމުގެ މަސައްކަތް ކުރާ ކަމަށެވެ. މީގެ އިތުރުން ސޮވަރިން ގެރެންޓީތައް ދޫކޮށްފައި ހުރި މިންވަރާއި އޭގެ ތަފްސީލްތައް ވެސް ހޯދަމުން އަންނަ ކަމަށް ވެސް މިނިސްޓަރު ވިދާޅުވި އެވެ.\n"ދަރަންޏާއި ސޮވަރިން ގެރަންޓީތަކުގެ މައުލޫމާތު ފުރިހަމަޔަށް ހޯދުމާ އެކު އަޅުގަނޑު ޕްރެސްކޮންފަރެންސެއްގައި އެ މައުލޫމާތު ހާމަކުރާނަން،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވި ގޮތުގައި، މި ސަރުކާރުގެ އަމާޒަކީ ދަރަނި ދެމެހެއްޓެނިވި މިންވަރެއްގައި ބެހެއްޓުން ކަމަށާއި އެކަމަށް މަސައްކަތް ކުރައްވާނެ ކަމަށް ވިދާޅުވި އެވެ. އަދި ބަޖެޓް ޑެފިސިޓް އުފެންދުންތެރިކަމުގެ ނިސްބަތުން ތިން ޕަސެންޓް ހާތަނުގައި ބެހެއްޓުމަކީ އަމާޒެއް ކަމަށް ވެސް މިނިސްޓަރު ވިދާޅުވި އެވެ.


Dhiraagu TV in 4k koh match balaalun : miee salhi kamakee!\nދިރާގު ޓީވީން 4ކޭ ކޮށް މެޗުބަލައިލުން: މިއީ ސަޅި ކަމަކީ!\nދިރާގާއި ޕީއެސްއެމް އެއްބަސްވުން ބަދަލު ކުރަނީ- ފޮޓޯ: ދިރާގު\nވޯލްޑް ކަޕްގެ ފަހު ކޮޅަށް އައިއިރު އުޅެން ޖެހުނު ބިޒީކަމާއެކު މާލެއަކު ނުހުރެވުނެވެ. އެހެންވެ، ފަހު ދިހަ މެޗުތައް ފެށި ފުރަތަމަ މެޗު ދެއްކިއިރު ހުރެވުނީ ހއ. ދިއްދޫގަ އެވެ. އޭރު މެޗު ބަލަމުން ދިޔައީ އޭރަށް ފެންނަ އެންމެ ސާފުކޮށެވެ. އެޗުޑީކޮށެވެ. ޓީވީއަކީ އެޗުޑީ ޓީވީއަކަށްވުމުން އެރަށް އެވަރު ރަނގަޅެވެ. އެކަމަކު ދިރާގުން އަލްޓްރާ ހައި ޑެފިނިޝަން ޓެކްނޮލޮޖީ (4ކޭ) ގައި މެޗު ދައްކަން ފެށުމާއެކު ފެނިގެން ދިޔައީ މުޅިން ތަފާތު މަންޒަރެކެވެ. ހީވަނީ މެޗު ކުޅޭ، ރަޝީއާގެ ދަނޑުގައި ހުރެވޭހެންނެވެ. އެހާވެސް ސާފުކޮށް މަންޒަރުތައް ފެނެ އެވެ. ރާއްޖޭގެ އާބާދީގެ ބޮޑު ބަޔަކަށް 4ކޭ ކޮލިޓީގައި މެޗު ބަލައިލުމުގެ ފުރުސަތު ދިރާގުން ދިނުމަކީ ލިބިގެންދާނެ އެންމެ ބޮޑު ހިތްހަމަ ޖެހުމެވެ. ފޯކޭ ކޮލިޓީގައި މެޗުތައް ބަލައިލުން މިއީ ސަޅި ކަމެކެވެ.\n"ވަރަށް ސަޅި ހަމަ ހަގީގަތުގައި ވެސް4ކޭ ކޮލިޓީގައި މެޗުތައް ބަލައިލަން ފުރުސަތު ލިބުމަކީ. މިހާރު އަދި މެޗެއް މި ފެންނަނީ،" 4ކޭ ކޮލިޓީގައި މެޗު ބަލާ، އަހުމަދު ނާޝިދުގެ ހިޔާލަކީ މިއެވެ.\nރާއްޖޭގައި ޓީވީގެ ހިދުމަތްދޭ އެހެން ކުންފުނިތަކުންވެސް 4ކޭ ކޮލިޓީގައި މެޗުތައް ދައްކަ އެވެ. އެކަމަކު މި ގިނަ ޗެނަލްތައް ހަމައެކަނި ފެންނަނީ މާލޭގައި ތިބި މީހުންނަށެވެ. ރާއްޖޭގެ އެކި ހިސާބުތަކުގައި ތިބޭ ދިވެހިންނަށް މި ފުރުސަތަކެއް ނުލިބިގެ އެވެ. އެކަމަކު ދިރާގު ޓީވީއިން4ކޭ ކޮލިޓީގައި މެޗުތައް ދައްކަން ފެށުމާއެކު، ރާއްޖޭގެ އާބާދީގެ ބޮޑު ބަޔަކަށް ރީތިކޮށް މެޗު ބަލައިލުމުގެ ފުރުސަތު ވަނީ ލިބިފަ އެވެ.\nއާބާދީގެ ބޮޑު ބަޔަކަށް ފެނޭ!\nދިރާގުގެ މެނޭޖަރު މާކެޓިން ކޮމިއުނިކޭޝަން އެންޑް ޕަބްލިކް ރިލޭޝަން މުހައްމަދު މިރުޝާން ހަސަން ވިދާޅުވީ ރާއްޖޭގެ ބޮޑު ބަޔަކަށް މި ވޯލްޑް ކަޕުގައި ދިރާގު ޓީވީއިން 4ކޭ ކޮލިޓީގައި މެދުތައް ބަލައިލެވޭނެ ކަމަށެވެ.\n"ހަމައެކަނި މާލެއެއް ނޫން. ރާއްޖޭގެ އެކި ހިސާބުތަކުގެ ސިޓިން ރޫމްތަކަށް4ކޭ ކޮލިޓީގައި މެޗުތައް ބަލައިލެވޭނެ،" މިރުޝާން ވިދާޅުވި އެވެ.\nވޯލްޑް ކަޕް 4ކޭ ކޮލިޓީގައި ބެލުމުގެ ފުރުޞަތު ލިބޭނީ ފައިބަ ކަނެކްޝަނެއް މެދުވެރިކޮށް ދިރާގު ޓީވީ ހިދުމަތް ހޯދާ ފަރާތްތަކަށެވެ. ދިރާގު ފައިބަ ކަނެކްޝަން ހުރި ކޮންމެ ރަށަކަށް ވޯލްޑް ކަޕް 4ކޭ ގައި ބަލާލުމުގެ ފުރުސަތު ލިބިގެންދާނެ އެވެ. ފޯކޭ ކޮލިޓީގައި ދިރާގު ޓީވީ އަދި ޕީއެސްއެމް މެދުވެރިކޮށް ވޯލްޑް ކަޕް ގެ ފަހު ސްޓޭޖްގެ 10 މެޗް ބަލައިލެވޭނެ އެވެ.\n4 ކޭ މެޗު ފެންނާނެ ރަށްތައް\nދިރާގުގެ އެކްޓިން ސީއެމްއޯ އަހުމަދު މައުމޫން ވިދާޅުވީ ދިރާގުގެ އަމާޒަކީ ރާއްޖޭގެ ކޭބަލް ޓީވީ މާކެޓް އިތުރު ހަރުފަތްތަކަކަށް ގެންގޮސްދީ ކަސްޓަމަރުންނަށް އެންމެ ފަހުގެ ޓެކްނޮލޮޖީތައް ފަސޭހަ ކަމާއެކު ތަޖުރިބާ ކުރުމުގެ ފުރުސަތު ހޯދައިދިނުން ކަމަށެވެ. އަދި އެ ގޮތުން ދިރާގު ޓީވީ ކަސްޓަމަރުންނަށް ޓީވީގެ ތަޖުރިބާ ފުރިހަމަކޮށް ތަރައްޤީ ކުރުމަކީ އެ ކުންފުނީގެ އެންމެ އިސް އެއް މަގުސަދު ކަމަށެވެ.\nމި މަގުސަދުގައި ދިރާގުން ދިވެހިންނަށް ދޫކޮށްލި4ކޭ، ކޮލިޓީގައި މެޗު ބަލައިލުމުގެ ފުރުސަތު ހުޅުވާލުމަކީ ދުނިޔޭގެ އެންމެ ބޮޑު ކުޅިވަރު އީދުގައި ދިވެހިންނަށް ލިބުނު ބޮޑު ހަދިޔާ އެކެވެ. ދިރާގު ޓީވީ އިން 4ކޭ ކޮށް މެޗުބަލާލުން މިއީ ސަޅި ކަމެކެވެ.


Male sarahadhdhu ge kuni "farubadha", maa us! | Mihaaru\nތިލަފުށީގައި ހުރި ކުންޏާއި މާލޭގެ އެންމެ އުސް އިމާރާތް ދަރުމަވަންތަ ހޮސްޕިޓަލް އަޅާކިޔައި، ވެމްކޯއިން ތައްޔާރު ކޮށްފައިވާ ފޮޓޯއެއް\n28 ސެޕްޓެމްބަރ 2019 - 08:43 37 comments\nވޭސްޓް މެނޭޖްމެންޓް ކޮމްޕެނީ (ވެމްކޯ)އިން މިވަނީ ވަރަށް ފަސޭހައިން އެކަން ވަޒަންކޮށްލެވޭނެ ގޮތް ހަދާފަ އެވެ. ވެމްކޯއިން ސޯޝަލް މީޑިއާއަށް ދޫކޮށްލި ފޮޓޯއަކުން ފެންނަ ގޮތުގައި ތިލަފުއްޓަށް އުކާލަން ގެންގޮސްފައިވާ ކުނިތައް އެއް ފުންޏަކަށް ޖަހައިފި ނަމަ މާލޭގައި ހުރި އެންމެ އުސް އިމާރާތް ކަމަށްވާ، ދަރުމަވަންތަ ހޮސްޕިޓަލަށް ވުރެ ހަތް ގުނަ އުސް ވާނެ އެވެ. ދަރުމަވަންތަ ހޮސްޕިޓަލުގައި ހުންނަނީ 300 ފޫޓެވެ. ތިލަފުށީގައި ހުރި ކުނިތައް ފުންޏަކަށް ޖަހައިފި ނަމަ، އުސްމިން 2،100 ފޫޓަށް އަރާނެ ކަމަށް ލަފާކުރެ ވެ.\nކޮމްޕިއުޓަރުން ހަދާފައިވާ މި ފޮޓޯއިން ފެންނަ ކުނީގެ ފަރުބަދަ އެހާ ވެސް ބިޔަ އެވެ.\nތިލަފުށީގައި އަންދާ ކުނިން ދުން އަރަނީ\n"މިއީ ހަމަ ކުނީގެ ފަރުބަދައެއް. ކޮންމެ ދުވަހަކު ވެސް ނުކަތާ ވަރަށް ކުނި އުފެދެމުން އެބަ ދޭ،" ވެމްކޯގެ މާކެޓިން އަދި ބިޒްނަސް ޑިވެލޮޕްމެންޓްގެ ޖެނެރަލް މެނޭޖަރު އިސްމާއިލް އުބައިދު ވިދާޅުވި އެވެ.\nއޭނާ ވިދާޅުވި ގޮތުގައި ދަރުމަވަންތަ ހޮސްޕިޓަލާ އަޅާބަލާފައި އެ ފަދަ ފޮޓޯއެއް ތައްޔާރުކުރީ މާލެ ސަރަހައްދުން ތިލަފުއްޓަށް އުކާލަން ގެންދާ ކުނީގެ ނިސްބަތް އަންދާޒާކޮށްލުމަށެވެ. ދަރުމަވަންތަ ހޮސްޕިޓަލް އުސްވެގެން ވާހަކަ ދައްކާ ނަމަ، އަހަރުމެން އުކާލާ ކުނީގެ މިންވަރު އަންގައިދިނުމަށެވެ.\nކޮންމެ ގެއަކުން ދެތިން ކޮތަޅު ކުނި!\nތިލަފުށީގައި ހުރި ކުނީގެ މިންވަރު މިހާރު އަންދާޒާ ކޮށްލެވިއްޖެ އެވެ. ދެން އަމިއްލަ ގެއިން ކޮންމެ ދުވަހަކު ނެރޭ ކުނީގެ މިންވަރު ބަލައިލާށެވެ.\nއުބައިދު ވިދާޅުވި ގޮތުގައި މާލޭގައި ކޮންމެ ގެއަކުން، ކޮންމެ ދުވަހަކު ވެސް ދެތިން ކޮތަޅު ކުނި އުކާލަ އެވެ. މާލެ ފަދަ ބޮޑެތި ރަށްރަށުން ބޮލަކަށް 3.2 ކިލޯގެ ކުނި އުކާލާ އިރު ރަށްރަށުގައި އެ ނިސްބަތް އުޅެނީ 1.1 ކިލޯގަ އެވެ. ވެމްކޯ އިން މި ހިސާބު ޖަހާފައިވަނީ ކޮންމެ ދުވަހަކު ގެތަކުން އުކާލާ ކުނީގެ މިންވަރަށް ބަލައިގެންނެވެ.\nމިއީ ރާއްޖެ ފަދަ ގައުމަކަށް ބަލާއިރު ވަރަށް ގިނަ މިންވަރެކެވެ.\nވެމްކޯގެ މުވައްޒަފުންތަކެއް މާލޭގެ ގެތަކުން ކުނި ނެރެ އުކާލަނީ\nއުބައިދު ވިދާޅުވީ އެހާ ގިނައިން ކުނި އުފެދެނީ، ރާއްޖޭގައި ތަކެތި އިމްޕޯޓް ކުރާ މިންވަރު މަތިވުމުން ކަމަށެވެ. އެކަމަކު އިމްޕޯޓު ކުރާ މިންވަރު ވެސް ވަކި މިންގަނޑެއްގައި ބެހެއްޓިއްޖެ ނަމަ، އެ އަދަދު އެހާ ގިނަ ނުވާނެ ކަމަށް ވިދާޅުވި އެވެ.\nގެތަކުން ބޭރު ކުރާ ކުންޏަށް ބަލާއިރު އެންމެ ގިނައީ އޯގަނިކް ވޭސްޓް ނުވަތަ ކާއެއްޗެއްސެވެ. އެކަމަކު ވޮލިއުމަށް ބަލާ ނަމަ، އެންމެ ގިނައީ ޕްލާސްޓިކެވެ. މިއީ ކުނި ނައްތާލުމުގައި ވަރަށް ބޮޑު ގޮންޖެހުމެއްކަން ވެމްކޯއިން ފާހަގަކުރެ އެވެ. ނަމަވެސް ޕްލާސްޓިކް އެންދުން ހުއްޓާލަން އެ ކުންފުނިން މިހާރު އަންނަނީ މަސައްކަތް ކުރަމުންނެވެ.\n"މިހާރު"އަށް ކުރިން ދިން އިންޓަވިއުއެއްގައި ވެމްކޯގެ މެނޭޖިން ޑިރެކްޓަރު އާދަމް މުހައްމަދު ވިދާޅުވީ ޕްލާސްޓިކް އެންދުމަކީ ނުރައްކާތެރި ވިހަ ގޭސްތައް ޖައްވަށް ދާ ކަމެއް ކަމަށެވެ. އެކަމަކު މިދިޔަ 20 އަހަރުގެ ތެރޭގައި ވެސް ޕްލާސްޓިކް އެންދުން ރާއްޖޭގައި އޮތް ކަމަށާއި މިހާރު ވެމްކޯގެ އަމާޒަކީ މި އަހަރުގެ ތެރޭގައި، ޕްލާސްޓިކް އެންދުން އެއްކޮށް ހުއްޓާލުން ކަމަށް އޭނާ ވިދާޅުވި އެވެ.\nWAMCO is committed to leading the change in attitude towards waste management to reduce the amount of waste generated, and will continue to work for innovative ways to minimize our carbon footprint via our operations in the future.#ClimateActionNow\nއާދަމް ވިދާޅުވީ ޕްލާސްޓިކަކީ ރީސައިކަލް ވެސް ކުރެވޭ އެއްޗެކެވެ. އެހެންވެ، ނައްތާލުމުގެ ބަދަލުގައި ޕްލާސްޓިކް ބޭނުން ކުރެވޭނެ ގޮތްތައް ދެނެގަނެ އެކަމަށް ބޭނުންވާ ޓެކްނިކަލް ސަޕޯޓް ހޯދުމަށްޓަކައި ބޭރުގެ ފަރާތްތަކާ އެކު މިހާރު މަޝްވަރާ ކުރަމުން އަންނަ ކަމަށެވެ.\nކުނި ނައްތާލުމަށް ފައިދާކުރަނިވި ގޮތްތަކެއް\nވެމްކޯއިން ބުނިގޮތުގައި ތިލަފުށީގައި ހުރި ކުނީގެ "ފަރުބަދަ" އަންދައިގެން ދެން ތިރިއެއް ނުކުރެވޭނެ އެވެ. އެއީ ވަރަށް ޚަރަދު ވެސް ބޮޑު ކަމެކެވެ. އޭގެ ބަދަލުގައި ދެން އޮތް ގޮތަކީ ތިމާވެއްޓަށް އެއްވެސް ވަރަކަށް އަސަރު ނުކުރާ ގޮތަށް، ކުނިތައް "ކެޕް"ކޮށްލުމެވެ. އެއީ މަތިންނާއި ތިރިންނާއި ވަށައިގެން، ޕްލާސްޓިކް ފިލްމަކުން ކުނިތައް ބަންދުކޮށްލުމެވެ. އޭގެ ސަބަބުން ކުނީގެ ސަބަބުން އެއްވެސް އަސަރެއް ބޭރަށްކޮށް، އަލިފާން ރޯވުން ފަދަ ކަމެއް ނުވާނެ އެވެ.\nތިލަފުށީގައި މެޝިނުގެ އެހީގައި ކުނި އަންދައި އެއިން ކަރަންޓު އުފެއްދޭ އިންސިނެރޭޓާ ގާއިމު ކުރުމުގެ މަސައްކަތް ކުރަމުން އަންނައިރު 2023 ވަނަ އަހަރު އެ މެޝިން ބޭނުން ކުރަން ފެށޭނެ އެވެ. އޭރުން ރައްކާކޮށްފައި ހުރި ކުނިތައް ވެސް އޭގެ އެހީގައި ނައްތާލެވޭނެ އެވެ.\nމާލޭގެ ގެތަކުން ނެރޭ ކުނި ވެމްކޯގެ ދެ މުވައްޒަފަކު ޑަސްބިނުގައި ގެންދަނީ-- މިހާރު ފޮޓޯ\nމެޝިންތައް ބެހެއްޓުމަށް ތިލަފުށިން 15 ހެކްޓަރުގެ ބިން މިހާރު ވަނީ ހިއްކާ ނިމިފަ އެވެ.\nއޭޝިއަން ޑިވެލޮޕްމަންޓް ބޭންކް (އޭޑީބީ) އިން ރާއްޖެ އަށް ދިން 168 މިލިއަން ޑޮލަރުގެ އެހީއާ އެކު ކުރިއަށްދާ މަޝްރޫއުގެ ދަށުން ތިލަފުށީގައި ގާއިމްކުރާ އިންސިނެރޭޓާއަކީ ދުވާލަކު 450 ޓަނުގެ ކުނި އެންދޭވަރުގެ ސިސްޓަމެކެވެ.\nއިންސިނެރޭޓް ނުކުރެވޭ ކުނި މެނޭޖް ކުރާނެ ރީސައިކަލް ސެންޓަރެއް ވެސް ތިލަފުށީގައި ހެދުމަށް ވަނީ ނިންމާފަ އެވެ.\nވެމްކޯއިން ބުނީ ކުނިން ބަޔޯފިއުލް ވެސް ހެދިދާނެ ކަމަށާއި އެއީ ރާއްޖޭގައި ކުރެވިދާނެ ކަމެއްތޯ ބަލަން މިހާރު ޓެސްޓުތައް ހަދަމުން އަންނަ ކަމަށެވެ. އަދި އެކަން ކުރެވިއްޖެ ނަމަ، ވެމްކޯގެ އޮޕަރޭޝަންތަކަށް ބޭނުން ކުރާ ވެހިކަލްތަކަށް ވާވަރަށް ތެޔޮ އުފެއްދޭނެ ކަމަށް އެ ކުންފުނިން ލަފާކުރެ އެވެ.\nކުރީގައި މީހުންގެ އެންމެ ބޮޑު ކަންބޮޑުވުމަކަށް ވެފައި އޮތީ ތިލަފުށީގައި އަންދާ ކުނިން އަރާ ދުމެވެ. ނަމަވެސް އެ ރަށުގައި މިހާރު ކުނި އެންދުން ހުއްޓާލާފައިވާއިރު، ދެން އިންތިޒާރު ކުރެވެނީ ފައިދާ ކުރަނިވި ގޮތެއްގައި ކުނި ނައްތާލެވޭނެ ދުވަހަކަށެވެ. އެކަމަކު ވެމްކޯގެ އެދުމަކީ އުކާލާ ކުނީގެ މިންވަރު އަދިވެސް މަދު ކުރުމެވެ. ކުނީގެ "ފަރުބަދަ" ކަނޑާލެވޭނީ ވެސް އޭރުންނެވެ.\nއިތުރު ލިޔުންތައް ތިލަފުށި ކުނި ކުނި ވޭސްޓް މެނެޖްމެންޓް ވެމްކޯ


Thin namuge character: Enme maqboolu vaahakaliyuntheriyaa\nތިން ނަމުގެ ކެރެކްޓާ: އެންމެ މަގްބޫލު ވާހަކަލިޔުންތެރިޔާ\nލާރާ ނުވަތަ ނީނާ: މިއީ މި މަޝްހޫރު ވާހަކަލިޔުންތެރިޔާގެ ފުރަތަމަ ފެނިލުން. --އަވަސް ފޮޓޯ: އަފްޝީން ނަސީރު\nފޮޓޯ އާއި ވީޑިއޯ އިން މިގޮތަށް ފެނިގެން މިއީ ކާކުކަން ދެނެގަތުމަށް ފަހަރުގައި އުނދަގޫވެދާނެ އެވެ. އެކަމަކު މިއީ ވަރަށް މަޝްހޫރު ވާހަކަލިޔުންތެރިއެކެވެ، ފަަހަރުގައި މިހާރުގެ އެންމެ މަގުބޫލު ވާހަކަ ލިޔުންތެރިޔާ އެވެ. އޭނާގެ އަސްލު ނަމާއި ލޯބިން އާއިލާތެރޭގައި ކިޔައި އުޅޭ ނަމުން ބުންޏަސް މިއީ ކިޔުންތެރިންގެ މެދުގައި އެންމެ މަގްބޫލު އަންހެން ވާހަކަލިޔުންތެރިޔާކަން ނޭނގިދާނެ އެވެ.\nތިން ނަމުގެ ކެރެކްޓާއަކަށް އޭނާ ބަދަލުވަނީ މި ސަބަބާ ހެދި އެވެ. ލޯބިން އޭނާ އަށް އެންމެން ކިޔައި އުޅެނީ ޝިފާނާގެ ނަމެވެ. ފާތިމަތު ނީނާ އަކީ އޭނާގެ ރަސްމީ ނަމެވެ. އަދި ލާރާ އަކީ ކިޔުންތެރިންގެ މެދުގައި އޭނާ މަޝްހޫރު ވާހަކަ ލިޔުންތެރިޔަކަށް ބަދަލުކޮށްލި ނަމެވެ.\nމިއީ ކިޔުންތެރިންނާއި ފޭނުންނަށް "ފިލައިގެން" އުޅޭ މި ލާރާއެއްގެ މިފަދަ ފުރަތަމަ އިންޓަވިއުއެވެ. ތަފާތީ ހަމައެކަނި އޭނަ ލިޔާ ވާހަކަތައް އެކަންޏެއް ނޫނެވެ. އޭނަގެ ވެސް ވާހަކަ ވެސް ހަމަ ތަފާތީ އެވެ.\nމިކަހަލަ ގޮތަކަށެވެ. -- ނަމަކަށް ލާރާ އެންމެ ފުރަތަމަ ހިޔާރުކުރީ ހޮޓް ނަމެއްގެ ދަހިވެތިކަމުގަ އެވެ. ސްކޫލް ދައުރުގައި އޭނާ ވާހަކައެއް ނުލިޔެ އެވެ. ޓެސްޓް ޕޭޕަރުގައި އަބަދުވެސް ވާހަކައިގެ ބަދަލުގައި ލިޔުނީ މަޒުމޫނެވެ. އެއަށް ފަހު ވާހަކައެއް ފުރަތަމަ ލިޔުނީ ނިކަން މަޝްހޫރު އެހެން ވާހަކަ ލިޔުންތެރިޔަކަށްވުރެން މަޝްހޫރުވާނެ ކަމަށް ބުނެ ކުރި ޗެލެންޖަކަށެވެ.\nއެހެން ނަމަވެސް އޭނާ އެންމެ ފުރަތަމަ ބޭނުންވީ ވާހަކަ ލިޔުންތެރިޔަކަށްވާކަށެއް ނޫނެވެ. އަދި މިހާރު ތައުލީމު ހާސިލުކުރަމުން އެދާ، ދިވެހި ބަހުގެ ޑިގްރީ ކޯސް ފަދަ ކަމަކަށް އެއްވެސް ޝައުގުވެރިކަމެއް އޭރަކު ނެތެވެ. އެންމެ ފުރަތަމަ ހިތްގެނބިގެން ދިޔައީ ހޮސްޕިޓަލިޓީގެ ދާއިރާއަށެވެ. އާއިލާ އިން ރުހުން ނުލިބުނަސް އަމިއްލަ އަށް ފާމަސީއެއްގައި ވަޒީފާ އަދާކޮށް ހޮސްޕިޓާލިޓީގެ ދާއިރާއިން ކިޔަވައިގެން ރިސޯޓެއްގެ ވަޒީފާ އަށް ދިޔައީ އެވެ.\nއެ މާހައުލުގައި ބަލިވެ، ފޫހިވެގެން އެނބުރި އައިސް މީހެއްގެ އެދުމަކަށް އެންމެ ފުރަތަމަ ވާހަކަތަކެއް ޝާއިއުކުރީ 2010 ވަނަ އަހަރު، މުރާސިލް ވެބްސައިޓްގަ އެވެ. އެއަށް ފަހު މަޝްހޫރު ވާހަކަލިޔުންތެރިޔާ ލާރާ އުފެދުނީ އެވެ.\nތިރީގައި މިއޮތީ އޭނާގެ ހާއްސަ އިންޓަވިއު އެވެ.\nދިފާއީ ލަޝްކަރުގެ އަންހެން ވެރިޔާ


ރާއްޖެ މެޗަށް 3000 ޓިކެޓް ވިއްކަން ނިންމައިފި، މީހަކަށް ވިއްކާނީ2ޓިކެޓް – Feshun.mv\nރާއްޖެ މެޗަށް 3000 ޓިކެޓް ވިއްކަން ނިންމައިފި، މީހަކަށް ވިއްކާނީ2ޓިކެޓް\n11 އޮކްޓޯބަރ 2021 - 16:19\nސާފްޗެމްޕިއަންޝިޕްގައި ބުދަ ދުވަހުގެ ރޭ ރާއްޖެއާއި އިންޑިއާ ބައްދަލުކުރާ މެޗަށް، ދިވެހި ސަޕޯޓަރުންނަށް 3000 ޓިކެޓް ވިއްކަން ނިންމައިފިއެވެ.\nކުރިން ކޮންމެ މީހަކަށް5ޓިކެޓް ވިއްކި ނަމަވެސް، ކުރިއަށް އޮތް ރާއްޖެ މެޗަށް މީހަކަށް ވިއްކަން ހަމަޖެހިފައިވަނީ ދެ ޓިކެޓެވެ.\nއެފްއޭމްއެމްގެ ރައީސް ބައްސާމް އަދީލް ހިއްސާކުރި ޕޯސްޓެއްގައި ބުނީ، ރާއްޖެ-އިންޑިއާ މެޗުގެ ޓިކެޓް ވިއްކުމަށް ހަމަޖެހިފައިވަނީ މާދަމާ ކަމަށާއި، ޓިކެޓް ވިއްކާނީ މާދަމާ ހެނދުނު 10:00 އިން ފެށިގެންކަމަށެވެ.\nބައްސާމް ވިދާޅުވީ، ޓިކެޓް ވިއްކުމަށް ހަމަޖެހިފައިވަނީ ސޯޝަލް ސެންޓަރުން ކަމަށާއި، އަދި އެތާގައި ތިން ޓިކެޓް ކައުންޓަރުން ދިވެހިންނަށް ޓިކެޓް ވިއްކާނެ ކަމަށެވެ.\nއިއްޔެ ރާއްޖެ އާއި ލަންކާ ކުޅުނު މެޗުގެ ޓިކެޓްތައް ކުޑަވަގުތުކޮޅެއްގެ ތެރޭ ހުސްވުމުގެ ސަބަބުން، ދިވެހި ސަޕޯޓަރުންނަށް ވިއްކަން ހަމަޖައްސާފައިވާ 2500 ޓިކެޓްގެ އިތުރުން 1000 ޓިކެޓް އެފްއޭމްއެމް އިން ވަނީ ވިއްކައިފައެވެ.\nމިފަހަރުވެސް އަވޭ ޓީމަށް ވިއްކަން ހަމަޖެހިފައިވަނީ 200 ޓިކެޓެވެ.\nމުބާރާތް ބާއްވާ ގައުމީ ފުޓްބޯޅަ ދަނޑަގު ހާލަތު ހުރި ގޮތުން އެތަނަށް އެއްފަހަރާ ވަދެވެނީ 5000 އެއްހާ މީހުނަށެވެ. އޭގެ ތެރެއިން ވަކި އަދަދެއްގެ ޓިކެޓްތައް ހުންނަނީ ކުޅުންތެރިންނަށާއި ސްޕޮންސަރުން އަދި ކްލަބްތަކަށް ރިޒާވްކޮށްފައެވެ.


Jabir Thalhumun Beyru Kurumun Commitee In Ves Isthiufaa Dheefi - Vaguthu\nޖާބިރު ތަޅުމުން ބޭރުކޮށްލުމުން ކޮމިޓީންވެސް އިސްތިއުފާ ދެއްވައިފި\nރައްޔިތުންގެ މަޖިލީހުގައި ކާށިދޫ ދާއިރާ ގެ މެމްބަރު އަބްދުﷲ ޖާބިރު މިއަދު މަޖިލީހުގައި ނަން އިއްވައި މަޖިލީހުގެ ތަޅުމުން ބޭރުކޮށްލުމުން ކުންފުނިތަކާ ބެހޭ ކޮމިޓީން އިސްތިއުފާވެސް އޭނާ ދެއްވައިފިއެވެ.\nޖާބިރު އިސްތިއުފާ ދެއްވީ ކުންފުނިތަކާ ބެހޭ ކޮމިޓީގެ ބައްދަލުވުން ކުރިއަށްދިޔައިރު ކޮމިޓީގެ މުގައްރިރު ހުޅުދޫ ދާއިރާގެ މެމްބަރު އިލްޔާސް ލަބީބާ ހޫނު ބަހުގެ ހަމަލާތަކެއް ބަދަލުކުރުމަށްފަހުގައެވެ.\nކޮމިޓީ ދޫކޮށް ޖާބިރު ވަޑައިގެންނެވީ އިސްތިއުފާ ދެއްވިކަން އިއުލާނުކުރުމަށްފަހުގައި ނިކުންނެއްވިއިރު މަޖިލީހުގެ ތަޅުމުން ބޭރު ކުރުމުން އެ ދުވަހުގެ ޖަލްސާގައި އެ މެމްބަރަކަށް ބައިވެރިވެވަޑައިނުގެންނެވޭނެއެވެ. ނަމަވެސް ކޮމިޓީތަކުގައި ބައިވެރިވެވަޑައިގެންނެވޭނެ އެވެ.\nމަޖިލީހުގެ ޖަލްސާ މިއަދު ފެށުމާއި އެކު ޖާބިރު ވަނީ ނިޒާމީ ނުކުތާއެއް ނަންގަވައިފަ އެވެ. ނިޒާމީ ނުކުތާއަށް ފުރުސަތު ދެއްވުމުން ޖާބިރު ވިދާޅުވީ "މަޖިލީހުގެ ރައީސްކަމަށް މަނިކުފާނު (ނަޝީދު) އިންތިހާބު ވުމުން ދައުލަތުގެ ހަޒާނާގެ ތަޅުދަނޑި މަނިކުފާނަށް ލިބުނީ ހެއްޔެވެ؟"\nޖާބިރުގެ ވާހަކަ މެދުކަނޑާލައްވައި ނަޝީދު ވިދާޅުވީ، ތިއީ ނިޒާމީ ނުކުތާއެއް ނޫން ކަމަށެވެ. އެހެން ނަމަވެސް، ޖާބިރު އިށީންދެ ވަޑައި ނުގެން އަޑުގަދަ ކުރައްވަމުން ގެންދެވިއެވެ.\nދައުލަތުގެ ހަޒާނާގެ ތަޅުދަނޑި އޮތް ތަން ނަޝީދަށް ރަނގަޅަށް އެނގިވަޑައިގަންނަވާނެ ކަމަށް ޖާބިރު ވިދާޅުވި އެވެ. ވާހަކަ ކުރިއަށް ގެންދަވަން ފެއްޓެވުމުން ނަޝީދު ވަނީ، ޖާބިރަށް އިށީނުމަށް ނަސޭހަތް ދެއްވައިފަ އެވެ.\nޖާބިރު އިށީންދެ ވަޑައިނުގެންނެވުމުން ނަޝީދު ވަނީ ޖާބިރުގެ ނަން އިއްވަވައިފައެވެ.\n"އަޅުގަނޑަކަށް އެއްގޮތަކަށް ވެސް ނުވިސްނޭ މިހާ ހެނދުނާ މަނިކުފާނު ތިހާ ކޯފާވެގެން އުޅުއްވަން ޖެހޭ ސަބަބެއް. އަޅުގަނޑު އެދެނީ ކޮފީއެއް ބަލައްވައި ހަދައިގެން ވަޑައިގަތުމަށް،" ނަޝީދު ވިދާޅުވިއެވެ.\nޖާބިރުގެ ނަން އިއްވުމުން ޖާބިރު ވަނީ މަޖިލީހުން ނިކުންނަވާފައެވެ.\nޖާބިރު ތަޅުން ދޫކުރައްވައި ވަޑައިގަތީ އިދާރީ މޭޒު ދޮށަށް ވަޑައިގެން ނަޝީދާ ދިމާލަށް އެއްޗެއް ވިދާޅުވުމަށް ފަހު އެވެ. ނަމަވެސް އަޑު ކަނޑާލާފައި ހުރުމުން ޖާބިރު ވިދާޅުވި އެއްޗެއް ސާފެއް ނުވެ އެވެ.\nމިއީ 19ވަނަ ރައްޔިތުންގެ މަޖިލީހުގައި މެންބަރެއްގެ ނަން އިއްވި ފުރަތަމަ ފަހަރެވެ.\nޖުލައި 10, 2019 12:16\nމަށަށް ދެރައީ މަޖިލީހުން އިސްތިއުފާ ނުދިނީމަ.. މިހާރު ކާށިދޫ މީހުނަށް ތިބޭނީ ރަނގަޅު އެއްޗެއް ވިސްނިފަ...\nޖުލައި 10, 2019 12:39\nމެމްބަރު ކަމުންވެސް އިސްތިއުފާދީ?\nޖާބެ މީ މޭންއެއް..\nޖުލައި 10, 2019 13:58\nއަދި މިދައުރުގައި މަޖިލިސް ހިންގަންފެށިފަހުން ރައްޔިތުންނަށް ފައިދާވާނެ އެއްވެސްކަމެއް މަޖިލީހުގެ ތަޅުމުގައި ނުކުރޭ، ނުކުޅެދޭމީހުންނަށް އިނާޔަތެއް އިތުރުކުރަން ހުށަހެޅީމަވެސް ބޮއިކޮޓްކޮށް ފާޅުގާ ދެކޮޅޔހެދީ، ކުރާހާވެސްކަމަކީ ކުރީސަރުކާރުގެ އިސްފަރާތްތަކަށާއި ތިމަންމެން ނަފުރަތުކުރާ ފަނޑިޔާރުންނަށް އަނިޔާދެވޭތޯ ގަދައަޅާ މަސައްކަތްކުރުން، މިއީތޯ ރައްޔިތުން ތިމީހުންހޮވި ބޭނުމަކީ، ތިމީހުންކުޅޭ ރޯލު ރައްޔިތުން ވަރަށްގާތުން ބަލަމުންމިދަނީ\nޖުލައި 10, 2019 14:12\nކާށިދޫ ދާއިރާގެ މީހުން މިތިބީ އުފަލުން ޖާބިރު އެދަނީ ޖާބިރު ހޮވާދިން ރަޢިއްޔަތުން ބޭނުންވާގޮތަށް އެމީހުންގެ މަޝްވަރާއާއިއެކު ކޮށްފައިވާޕްލޭނެއްގެތެރެއިން ދެންކީއްވެ ކާށިދޫދާއިރާގެ މީހުން ހޫނުފެނަށް ފައިބަންވީ މަމެން މިހާރުވެސް ބޭނުންވަނީ މަޖިލިހުން ޖާބިރު ސަންޕެންޑް ކޮށް އައުމެންބަރެއް ހޮވުމަށް ފުރުސަތު ހުޅުވާލަން އެކަމު ޖަބިރުއަށް ވާދަކުރެވެންވެސް ޖެހޭނެ އެއީ ވަރަށްލާރިގިވާނެ ބަހާއިރު ނުބަލާނެ ދީލަތިކަމުގެ ލާމަސީލު ބޭފުޅެއް\nކަލޯ، ކީއްވެތަ މެންބަރުކަމުން ވެސް އިސްތިއުފާ ނުދިނީ. ޕްލީޒް، ލޭގެ ތިޔަ ހޫނުކަންމަތީ އަޅެ ދީބަލަ މެންބަރުކަމުންވެސް އިސްތިއުފާ.. ހުުންންންން.. ކާކަށްތަ ދެރަވާނީ ކޮމެޓީއިން ސިއްތިއުފާ ދިނީމަ. އިސްކޮޅަށްވުރެ މައްޗައް ރުޅިއިސްކުރާ ގޮލައެއްމީ.\nޖުލައި 11, 2019 01:21\nތިއީ ތިޔަމަޖްލީހުންވެސް ބޭރު ކުރަން ޖެހިފައިވާ މީހެއް !\nޖުލައި 11, 2019 01:24\nކަލޭ އިސްތިއުފާ ދިނަސް އެކަމުގެ ގެއްލުން އެއްވެސް ބަޔަކަށް ނުކުރާނެ ! ވިއްޔާ ވާނީ ފައިދާއެއް !


Afghan Ga Pakistan Ge Terrorist Group Thah Harakaaiytheri Vanee - Vaguthu\nއަފްޣާނުގައި ޕާކިސްތާންގެ ޓެރަރިސްޓް ގްރޫޕްތައް ހަރަކާތްތެރިވަނީ\nއަފްޣާނިސްތާނުގައި ތިބި އެމެރިކާގެ އަސްކަރީ ފައުޖުތައް އެގައުމުން ބާލަން ނިންމަމުންދާ އަފްޣާނިސްތާނުގައި ޕާކިސްތާނުގެ 20 އަށް ވުރެ ގިން ޓެރަރިސްޓް ގުރޫޕުތައް ހަރަކާތްތެރިވާ ކަމަށް ރިޕޯޓުތައް ބުނެފިއެވެ.\nދިރާސާ ކުރާ ފަރާތްތަކުން ބުނެފައިވާ ގޮތުގައި އަފްޣާން ސަރުކާރާ ދެކޮޅު 20 އަށް ވުރެ ގިނަ ޓެރަރިސްޓް ގްރޫޕްތައް 2017 ވަނަ އަހަރުން ފެށިގެން ދަނީ ހަރަކާތްތެރިވަމުންނެވެ. އެތަނުން ގިނަ ގްރޫޕްތަކަކީ ޕާކިސްތާންގެ ނުވަތަ އެ ގައުމާ ގުޅުން ހުރި ގްރޫޕްތަކެވެ.\nއޭގެ ތެރޭގައި އިސްލާމިކް ސްޓޭޓް (އައިއެސް) އާއި އަލް ގައިދާ، ހައްގަނި ނެޓްވޯކް، ލަކްޝަރް ތާއިބާ، އަދި އޭގެ އިތުރުން ޕާކިސްތާނާއި ތާލިބާނުން ގުޅިގެން އުފައްދާފައިވާ ތެހްރިކް އި ތާލިބާން ޕާކިސްތާން ގުރޫޕު ހިމެނެއެވެ.\nކައުންޓާ އެކްސްޓްރީމް ޕްރޮޖެކްޓުގެ ސީނިއާ ޑިރެކްޓަރު ޝިންދްލާ ބުނީ އަފްޣާނިސްތާނުގައި މިވަގުތު ހަރަކާތްތެރި ވަމުން ދަނީ ކިތައް ޓެރަރިސްޓް ގުރޫޕުކަމެއް ސީދާ ބުނަން ނޭންގޭ ކަމަށެވެ. އޭނާ ބުނި މި ޓެރަރިސްޓް ގުރޫޕުތަކަކީ އަފްޣާނިސްތާނާއި، ޕާކިސްތާނުގެ އިތުރުން އިރާން އަދި އޭޝިއާގެ މެދުތެރޭގެ ގައުމުތަކަށް ހުރި ނުރައްކަލެއް ކަމަށެވެ.\nތާލިބާނުން އަހަރުތަކެއް ވަންދެން ނިންމާފައިވަނީ އަފްޣާނިސްތާނުގައި ޓެރަރިސްޓް ހަމަލާއެއް ނުދިނުމަށެވެ. މި ބަހުގައި ހިފަހައްޓައި ތާލިބާނުން މިހާތަނަށް އަފްޣާނިސްތާނަށް އަމާޒުކޮށް ނުރައްކާތެރި ހަމަލާއެއް ދީފައިނުވާ ކަމަށް ޝިންދްލާ ބުނެެއެވެ.\nއެމެރިކާގެ ރައީސް ޖޯއީ ބައިޑެން ވިދާޅުވެފައިވަނީ އެމެރިކާގެ އަސްކަރީ ފައުޖުތައް އަފްޣާނިސްތާނުން ފައިބާނީ މިއަހަރުގެ މެއި މަހުގެ އެއްވަނަ ދުވަހު ކަމަށެވެ. އެއާއެކު އަފްޣާނިސްތާނަށް ދީފާނެ ޓެރަރިސްޓް ހަމާލާއަކަށް ބަލައި އަފްޣާނިސްތާނުގައި ތިބި އެމެރިކާ މީހުން ވީހާވެސް އަވަަހަށް އެގައުމު ދޫކޮށް ދާން އެމެރިކާއިން ގޮވާލައިފައިވެއެވެ.\nމެއި 1, 2021 16:41\nއަފްޣާނިސްތާނުގައި ތިބީ އިންޑިއާ ސީކުރެޓް ސާވިސް ސުޕޮންސާ ކޮށްގެން ގެންގުޅޭ ޓެރޯރިސްޓުން. މިގުރޫއްޕްތަށް ބޭނުންކޮށްގެން މަސައްކަތް ކުރަމުންދަނީ ޕާކިސްތާނުގެ ހަމަޖެހުން ނަގާލުމަށް. މި ގުރޫއްޕް ތަކަށް ފައިނޭންސް ކުރަމުން ދަނީ އަފްޣާނިސްތާނުގައި ހުންނަށް އިންޑިއާ އެމްބަސީން/ކޮނސިއުލޭޓް ތެރޭން. އިންޑިއާ ބަކަރިންނަށް ހަލާކު ހުރި.


SunOnline: snow there 25\nސްނޯ ތެރޭ 25\nއައިޝާ ނަސީމް 17 Jun 2022, 10:45\n"އެއްވެސް ކަމަކީ ނުވާނެކަމެއްކަމަށް ނުދެކި ގިނައިން ދުޢާކުރައްވާށެވެ. ދުއާއަކީ އެންމެ ބާރުގަދަ ހަތިޔާރެވެ. ކޮންމެވެސް ދުވަހަކުން ތިބާގެ ހިތުގެ މުރާދަ ހާސިލުވާނެއެވެ.ﷲ ސުބުހާނަހޫ ވަތައާލާ ކޮންމެ ކަމަކަށް ކުޅަދުންވަންތައެވެ. އެއީ ކާއިނާތުގެ ވެރި ރަސްކަލާނގެއެވެ."\nމާކް ކްރޯފޯޑަށް އޭނަގެ ދަރިން މުސްލިމުންނާއި ކައިވެނިކުރިކަން އެނގުނީ ކެތްރީންގެ ފަރާތުންނެވެ. އަސްލަންއާއި އަލާނާ އަދި ހާރިސްއާއި ޚައިރާވެސް ކައިވެންޏަށްފަހު އުމްރާއަށް ފުރީ މައިންބަފައިންވެސް ގޮވައިގެންނެވެ. ޚައިރާގެ އަމަލު އެހެން ހުއްޓަސް މާކްއަށް އަސަރުކުރީ އަސްލަންގެ ސިއްރުވެރިކަމާއި އޮޅުވައިލުން ހުރިވަރުންނެވެ. ދަރިފުޅު އިސްލާމްދީނަށްވަދެ ހުރެ އޭނަ ގާތުގައި ދޮގުހަދަނީކަން ޔަގީންވިއެވެ.\n"އައި ލޮސްޓް އެލީ އެވެސް މުސްލިމުންގެ ސަބަބުން. އަނެއް ދެ ދަރިން ވަކިވެގެން ދިޔަކަ ނުދޭނަން...."މާކް އަޒުމް ކަނޑައެޅިއެވެ.\nމާކް ކްރޯފޯޑް އާއިލާ ރޫޅިޔަނުދީ އޭނަގެ ދަރިންނަށް ގޭގައި އުޅެން ދައުވަތު ދިނެވެ. އަސްލަންއާއި އަލާނާ އެގެއަށް ދިރިއުޅުން ބަދަލުކުރުމާއެކު ކެތްރީން އާދޭސްކޮށްގެން ހާރިސްވެސް އޭނަގެ މަންމަގެ ގޭގައި ދިރިއުޅެން ނިންމިއެވެ. އެވީގޮތުން އަސްލަންއާއި ޚައިރާއާއި ދެބެންނަށް އަވަށްޓެރިން ގެ ގޮތުގައި އުޅެން ފުރުސަތު ލިބުނެވެ. އެރިކް ދިރިއުޅެން ޚިޔާރުކުރީ މަންމަ ގާތުގައެވެ. އެންމެން މެދުގައި ޚިޔާލު ތަފާތުވުން އޮތީ ދީނީ ކަންތައްތަކުގައި ވުމާއެކުވެސް މާކްއާއި ކެތްރީން ދޫ ދިނުމުގެ ސަބަބުން އެންމެނަށް ހަމަޖެހިގެން އެކީގައި އުޅެވުނީއެވެ.\nޖެނުއަރީ މަހުގެ ކުރީކޮޅު ދުވަހެކެވެ. ބޯކޮށް ސްނޯވެހެން ފެށިގޮތަށް މުޅި ޝަހަރުގައި އެއްކޮށް ހުދު ސާލު އަޅުވައިލިއެވެ. ސްނޯއިން ގޮފިތައް ގަނޑު ހިފާފައިވާއިރު ވިދަނީ ޖަވާހިރުތައް ފަދައިންނެވެ.ސްނޯ ބޯކޮށް ފައިބާތީ ސަބަބުން އޮފީސްތަކާއި ކުންފުނިތައް އަދި ސްކޫލްތައްވެސް ބަންދުކަމުން އެ ސަރަހައްދުގެ މަގުތައްވެސް އެއްކޮށް ފަޅުވެ ހިމޭންކަން ވެރިވެފައި އޮތެވެ. ސްނޯވެސް ހިމޭންކަމާއެކު ފައިބަމުން ހުދުން ހުރިހާތަނެއް ޑިޒައިންކޮށްދެމުން މާހައުލު ހުވަފެނީކޮށްލައިފިއެވެ.\nހާރިސްއާއި ޚައިރާ ވެސް މަތީބައިގެ ކުޑަދޮރު ކައިރީގައި އިށީދެލައިގެން ވާހަކަދައްކައިލަން ތިއްބެވެ. ހާރިސް އަތުގައި ހޫނު ކޮފީއެއް ހުރިއިރު ޚައިރާ ހީފިލުވުމުގައި ބައިވެރިޔަކީ މާޝްމެލޯ ފްލަފް ހޮޓް ޗޮކްލެޓް ތަށްޓެކެވެ.\n"މިއޮތް ތޫފާނީ ދުވަހު ސިއާރާއާއި އެލިޔަސް އެކަނިމާއެކަނި އެ ކެބިންގައި......" ޚައިރާ ކޮންމެވެސް ވަރަކަށް ކަންބޮޑުވިއެވެ." ދޭ ވިލް އެންޖޯއި އެކަމަކު އެހާ ސޭފްވާނެތަ؟ އަދި އެބަ ޗެޓްކުރޭ. އެހާ ދުރުގައި ބައިތިއްބަން ވަރަށް ބިރުވެސް ގަނޭ......."\n"އެލިޔަސް ބޭނުންވަނީ ދުނިޔޭގެ ލޯތަކަށް ސިއްރުން އުޅެން. އޭނަ މި ގައުމަށް އައިކަންވެެސް އެހެން ބަޔަކަށް ނޭގޭނެ..މޭ ﷲ ޕްރޮޓެކްޓް ދެމް. އެލިޔަސް އަކީ ނިރުބަވެރިޔަކަށް ހަދައިގެން އޭނަގެ ލޭ ހުއްދަކޮށްގެން އުޅޭ ބަޔަކުވެސް އުޅޭ. އޭނަ ޝަހީދުކުރަން އެކިގޮތްގޮތަށް މަސައްކަތްކޮށްފި. ޝަހީދެއްގެ ދަރަޖައަށް ނޭދޭނީ ކާކުތަ؟ އެއަށްވުރެ ނޯބްލް ޑެތްއެއް އިންސާނަކަށް ނުލިބޭނެ. ޝަހީދުންނާއި ބެހޭގޮތުން ގުރުއާނުގައި ވަހީކުރައްވާފައިވަނީ ކީކޭކަން ޚައިއަށްވެސް އެނގޭނެ..މަރުވާންވީމަ ކޮންމެ މީހަކުވެސް ކޮންމެވެސް ގޮތަކުން މަރުވާނެ. އަހަރެން ޔަގީނުންވެސް ދުނިޔެ ދޫކޮށްދާން ބޭނުމީ ޝަހީދެއްގެ ގޮތުގައ ސޯ ޑޯންޓް ވޮރީ ހަބީބްތީ...ﷲއަށް ދުއާކޮށްފައި ވަކީލުކުރާނީ..........."\n"އައި ނޯ..އޯސީޑީއިން މިވަރަށް އަރައިގަނެވުނީވެސް ﷲއަށް އިތުބާރުކޮށް ވަކީލުކުރަން ދަސްކުރީމަ.." ޚައިރާ ހާރިސްގެ އަތުގައި މަޑުމަޑުން ފިރުމައިލިއެވެ. ދެމީހުންގެ ނަޒަރު ބައްދަލުވީހިނދު މާނަވީ ރީތި ހިނިތުންވުމެއް ބަދަލުކުރިއެވެ. އެވަގުތު ޚައިރާގެ ފޯނަށްއައި މެސެޖް ދައްކައިލިއެވެ. އެލިޔަސްއާއި ސިއާރާ އާއި ބައްދަލުކުރަން ދައުވަތު ދީފައި އޮތީ އެމީހުންނާއި މާ ދުރު ނޫން ހިސާބެއްގެ ކޯރެއްގެ ކައިރީގައި ހުރި ގެއަކަށެވެ. ދޭތެރެއަކުން އެމެރިކާއާއި ތުރުކީ އަދި ސައުދީފަދަ ތަންތާގައި ވެސް ހާރިސްއާއި ޚައިރާވަނީ ސިއާރާއާއި ބައްދަލުކޮށްފައެވެ. އެކަމަކު އެހުރިހާ ދަތުރުތައް އާއިލާއާއި އެކުވެރިންނަށްވެސް ސިއްރުކުރަނީ ސަލާމަތީ ސަބަބުތަކަށްޓަކައެވެ. އެލިޔަސް ނިރުބަވެރިންގެ ލިސްޓަށް ލާފައި އޮތުމާއެކުގައެވެ.\nއެރިކްއާއި އަސްލަންވެސް ޑިއުޓީއިން ނިމިގެން ގެއަށް އައީ އެކީގައެވެ. ރޭގަނޑަށް ފައިބަންފެށި ފިނީގެ ސަބަބުން އަތާއި ފައިތިލައަށް ދާންދެން ގަނޑުވެފައިވިޔަސް އެތެރެއިން ލާފައިވާ ބޯ ހެދުންތަކާއި ކެހެރި ޖެކެޓްގެ ސަބަބުން ކޮންމެވެސް ވަރެއްގެ އަރާމެއް ހަށިގަނޑަށް ލިބުނެވެ. ތުނިކޮށް ވެހެންފެށި ސްނޯތައް މޫނުތަކުގައި ބީހިލަންފެށިއެވެ.\n"ހާރިސްމެން އެދިޔައީ ކޮންތަނަކަށް؟ މިއޮތް ފިނީގައި......" އަސްލަން ނޭފަތް ގުރުޑުކޮށްލިއެވެ.\nއެރިކްއަށްވެސް އެދެމީހުން މަގު ހުރަސްކުރިއިރު އެފަރާތުން ދިޔަ ކާރު ފާހަގަވިއެވެ.\n"ހާރިސްގެ ފާޑު އެނގެއެއްނު. ތޫފާނެއް އަޔަސް މިސްކިތަށް ދާން ކޮންމެހެންވެސް ޖެހޭނެ. ވަރަށް ތަގުވާވެރި.............."\n"ޚައިއާއިމެދު ވިސްނަމޭ. އެރިކްގެ ކޮއްކޮގެ މޮޔަކަމާއިއެކުވެސް ޚައި ލޯބިވީ އޭނަދެކެ. އެހެންނޫންނަމަ.."އަސްލަންއަށް ފޯނެއް އައުމުން އޭނަ އެފޯނަށް ޖަވާބުދިނެވެ. މޫނުމައްޗަށް ވެރިވި ކުލަވަރު އެރިކްއަށް ނުފެނުނީ އެރިކް ތަންކޮޅެއް ކުރިއަރައިގެން ދާން ފެށުމުންނެވެ.ގެއާއި ހަމަޔަށް ފޯރިއިރު މާކްއާއި ކެތްރީން ބޮޑުކޮޓަރީގައި އެކުދިންގެ އިންތިޒާރުގައި ތިއްބެވެ. އޮރެންޖް އަލި ކޮޓަރީގައި ރަސްކަން ކުރަމުން ދިޔައިރު ބިއްލޫރި ދޮރުތަކުން ސްނޯ ވެހޭ މަންޒަރު ފެނެއެވެ.\n"ހިނގާ އަވަހަށް ކާން.. އަލާނާވެސް ކުޑަކޮށް ފްލޫ ވައްތަރުވެގެން ނިދިފައި އޮތީ................"\n"އޯ، އޭނަ އެހެން ބުނިކަން ނޭގޭ..."\n"ސްނޯތެރޭގައި ވެސް ބޭރުގައި ވިއްޔަ އުޅުނީ..އަލާނާ ސްނޯއަށް މޮޔަވެފައި އެހުންނަނީ....."ކެތްރީން ކޮޅަށް ތެދުވުނެވެ.\n"ހާރިސްއާއި ޚައިއަށް ދައުވަތު ދިނީމަ މިރޭ އެހެން ފްރެންޑަކު އިންވައިޓްކޮށްފައޭ ކިޔާފައި ދިޔަތަނެއްވެސް ނުބުނޭ. އެހެންނޫނަސް ހަލާލް ނޫން އެއްޗެއް ކެވިދާނެތީ ހާރިސް މިގެއިން ކާން ބިރުގަނޭ. އޭނަގެ މަންމަ އޭނައަށް ޕޯކް ކާން ނުދޭނެކަން އަދިވެސް އެކުއްޖާ ގަބޫލުނުކުރޭވިއްޔަ. ކާ އެއްޗެއްސަށް ރާ ނާޅާނެކަންވެސް ދަންނަންޖެހޭނެ. ކެތްރީން ޔަގީނުންވެސް ހުރިހާ ދީނަކަށް އިހުތިރާމްކުރޭ. ހާރިސްގެ ސިކުނޑި ދޮންނަން ވަރަށް މަސައްކަތްކުރެވިއްޖެ................." މާކްވެސް ހިނިގަނޑެއް ޖަހައިލިއެވެ.\n"ބައްޕަ އޭނައާއި ވާހަކަދެއްކެވީމަ އޭގެ އިދިކޮޅު ޖެހޭނީ..."އަސްލަން އަތުކުރީގައިވާ ގަޑިއަށް ބަލައިލިއެވެ."ބައްޕަގެ ހިތްވެސް ސޮފްޓްވާން ފަށައިފި.."\n"އެހެންވާނެއްނު. ބައްޕަގެ ދަނބިދަރިއަކަށްވީމަ...ކޮބާ އެރިކް....ކިހިނެއްތަ؟" މާކް ކްރޯފޯޑް ތެދުވެ އެރިކްގެ ކޮނޑުގައި އަތް ބާއްވައިލަމުން ގަޔާ ކައިރިކޮށްލިއެވެ." ދެކުދިންވެގެން ހޮސްޕިޓަލް ވަރަށް ކުރިއަރުވާތީ ބައްޕަ ހާދަ ފަޚުރުވެރިވެއޭ. އަސްލަންއަށްވުރެވެސް އެރިކް ޒިންމާދާރުކަމަށް ހެންރީ ބުނި.އޭނަގެ ދަނބިދަރިއަކަށް ހަދަންވެގެން މަގޭ ބޯ އެބަ ކާލައޭ..އެހެންނުވާނީ.."\nއަލާނާ ހުމާއި ފިހިފިހި އޮތަސް ހާލުދެކެން ދިޔުމުގެ ބަދަލުގައި އަސްލަން އެންމެންގެ ފަހަތުންގޮސް ކާކޮޓަރިއަށް ވަނީ ފޯނާއި ކުޅެމުންނެވެ. އޭނަގެ ސިކުނޑީގައި ހިނގަނީ މުޅިން އެހެން ކަންތައްގަނޑެކެވެ. މޭޒުމަތީގައިވާ ތަށިތަކުގެ މަތިތައް ހިއްލައިލުމުން ތަފާތު ބާވަތްބާވަތުގެ ކާނާގެ މީރުވަސް ތަނުގައި ހިފައިލިއެވެ. ޕަމްޕްކިން ލާޓޭފަދަ ބުއިންތަކާއި ބީފް އަދި ކުކުޅުމަސް ރޯސްޓްކޮށް އަދި ފިހެފައި ހުރުމުން މިފަދަ ފިނިރެއަކާއި އެންމެ އެކަށީގެންވާ ކާނާތައް ކަމުގައިވިއެވެ. އަސްލަންއަށް ކެވުނީ ކުޑަކޮށެވެ. އޭނަގެ ބައްޕަ ސުވާލުކުރުމުން ބުނީ ހުންވައްތަރުވީ ކަމަށެވެ.\nއަސްލަން ކޮޓަރިއަށް ވަންއިރު އަލާނާ އޮތީ ބޯ ރަޖާގަނޑުތެރޭ ކުރު ގެޅިލައިގެންނެވެ. މަޑުމަޑުން ކުކުރަމުން ދިޔައީ ހުންގަދަވެގެން ކަން ނޭގެއެވެ. އެކަމަކު މަޑުމަޑުން ޔާﷲ ނޫނީ ޝަހާދަތުގެ ކަލިމަފަދަ ދީނީ ލަފުޒެއް ކިޔައިލެވެއެވެ.\n"އަދިވެސް އޯކޭއެއް ނުވޭތަ އަލާނާ؟" އަސްލަން ފަރުވާކުޑަގޮތަކަށް އެހިއެވެ.\n"މަންމަ ބޭސް ގެނެސްދެއްވި.."އަލާނާ ވާހަކަދެއްކީ އަދަބުވެރިކޮށެވެ.\n"އަހަރެން އަންނާނަން އެކުވެރިއަކާއިއެކު ކައިރީގައި އޮތް ޓައުންއަކަށް ގޮސްފައި. މަންމަ ކަންބޮޑުވާނެ. އެހެން ކިޔާނެ ކަމެއްނެތް.....ކޮޓަރި ތަޅުލައިގެން އޮންނައްޗޭ އިނގޭ. ބޭސްކައިގެން ނިދާލީމަ ރަގަޅުވާނެ. ..." އަސްލަން އޭނަ ނިދަން އޮންނަ ފަޅީގައި ރަޖާގަނޑު އަޅާލާފައި ގޮސް އަލަމާރި ހާވަންފެށިއެވެ. ކޮންމެވެސް އެއްޗެހިތަކެއް ނެގިކަން އަލާނާއަށް އެނގުނެވެ. ނަމަވެސް އަސްލަން ކޯޓުގެ ޖީބަށް ޖެހީ ކޯންޗެއްކަމެއް ޔަގީނެއްނުވިއެވެ.\nހަވީރު ހަތަރެއްޖެހިއިރުވެސް އިރުއޮއްސި އަނދިރިކަން ވެރިވެއްޖެއެވެ. އެހިސާބުގެ މަގުތަކުގައިވާ ބޮކިތައްވެސް ދިއްލި އަދި ގޭގޭގެ ކުޑަދޮރުތަކުން އޮރެންޖް ހުދު އަދި ރީދޫއަލިތައް ފުރާނާލާފައިވާއިރު ހިތްގައިމުގޮތަކަށް ފެނެއެވެ. ދުރުދުރަށްދާންދެން ހުދު ދޫލައެއްހެން އޮތް ސްނޯގަނޑުވެސް ދިއްލި ދަޅައަރާހެން ހީވެއެވެ.\nހާރިސްއާއި އެލިޔަސް ސްނޯތެރޭ ނަމާދުކުރަން ތިބި މަންޒަރު ބަލަހައްޓައިގެން ސިއާރާއާއި ޚައިރާ ފެންޑާގައި އަލިފާންގަނޑެއްގެ ކުރިމަތީގައި ތިއްބެވެ. ވަށްކޮށް ހަދާފައިވާ އަލިފާން އަންދާތަނުގައި އަނދަ އަނދާ ހުރި އަލިފާންގަނޑުގެ އޮރެންޖްކުލަ އެކުދިންގެ މޫނަށް އެޅި ވިދައެވެ.ހާރިސްގެ ކިޔަވަން ފެށުމުން އެ އަޑުގެ ސިހުރުގައި ޖެހި ސްނޯއާއި އަލިފާނުގެ ހަރަކާތްތަކަށްވެސް ލަސްކަމެއް އައިފަދައެވެ. ދިރުމެއްނުވާ އެއްޗެއްސަށްވެސް އެ މޫރިތި އާޔަތްތަކުގެ އަސަރުކުރުވައިފިއެވެ.\n"މާޝާﷲ...."ސިއާރާއަށް ޚައިރާގެ އަތުގައި ހިފާ ފިތައިލެވުނެވެ.\n"ﷲއަށް ހަމްދުކުރަން. މިރެކްލްސް ޑޫ ހެޕެން..ޚައިގެ ލައިފްއަށް ހާރިސް އައުމަކީ މިރެކްލްއެއް ކަމުގައި ދެކުނީ. މަންމަވެސް ގަބޫލުކުރީ އެހެން. ކޮންމެ ކޮންމެ ބަޔަކަށް މިފަދަ ނަސީބެއް ނުލިބިދާނެ..." ޚައިރާ މަޑުމަޑުން ހީލިއެވެ.\n"ﷲ ހެޔޮ ޖަޒާ ދެއްވާނެ..."\n"އަސްލުވެސް. މިއޮތީނު އަނގޮޓިއެއް. މިއީ މާމަގެ އަނގޮޓިއެއް. ވަރަށް ޚާއްސަ އެއްޗެއް އެކަމަކު ޒުވާނަކު މި އަނގޮޓި ސްނޯމަތިން ފެނިގެން ގެންދިޔައީ.އޭނަ މި ނަގައިގެން ދަނިކޮށް ކޮންމެވެސް ހާދިސާއެއް ހިނގައިގެން ހޮސްޕިޓަލުގައި ބޭއްވީޔޯ. ކަންދިމާވިގޮތުން އެލިޔަސް ދިމާވެ އޭނައަށް ބޭސްކުރުވާ ހުރިހާ އެހީތެރިކަމެއް ފޯރުކޮށްދިނީ. އެލިޔަސްގެ ރަގަޅުކަން އެނގި އެލިޔަސްގެ ޚާދިމެއްގެ ގޮތުން އުޅެން އެ ޒުވާނާ ބޭނުންވީ. އަދި ދުވަސްކޮޅަކުން އިސްލާމްދީނަށް ވަން. ވަރަށް ފަހުން އެލިޔަސްއާއި މީތި ހަވާލުކޮށްފައި ބުނީ މީގެ ވެރިޔާއަށް މިރައްދުކޮށްދޭން ފޮރުވާފައޭ މިއޮތީ. އޭނައަށް އަދި އެ ޝަހަރަށް ނުދެވިގެންނޭ. އަހަރެމެންގެ ގެއާއި ކައިރިންނޭ ނެގީ. ޚައިއަށް އެނގޭތަ؟ އެ އަނގޮޓި ގެއްލުމުން ވަރަށް ދެރަވި. ހިތުގެ އެއްބައި މަދުވިހެންވެސް ހީވި. ނަމަވެސް ދެން ކެތްކުރިން. ﷲއަށް ދުޢާކުރިން. އެލިޔަސް އެ އަނގޮޓި ދެއްކުމުން ހަމަ ވަގުތުން ހުރި ތަނަށް ޝުކުރުގެ ސަޖިދައެއް ކުރެވުނީ. މިއީ މިރެކްލްއެއް ނޫނީ ދެން ކޯނޗެއް؟ ﷲއަކީ ދުޢާ އިޖާބަކުރައްވާ ކުޅަދުންވަންތަ ފަރާތް. މި ދުނިޔެއާއި ދުނިޔޭގައިވާހާ އެއްޗެއް މިލްކުވެގެންވާ ފަރާތަށް ކުޅަދާނަ ނުވާ އެއްވެސް ކަމެއްނެތް. މި އަނގޮޓިއަކީ އޭގެ ހެއްކެއް.." ސިއާރާ އަނގޮޓީގައި ބޮސްދިނެވެ.\nޚައިރާވެސް އެ ވާހަކަ އަހަން އިނީ ހައިރާންވެފައެވެ.\n"ހިނގާ ނަމާދުން އަންނަންވާއިރަށް ކާން ހަދަމާ.." ސިއާރާގެ ފަހަތުން ޚައިރާވެސް ދާންފެށިއެވެ. ހިތްފަސޭހަކަމާއި އަރާމުކަމުގެ ދެވަނައެއްނެތް އެ ގޭތެރެއަށް ވެރިވެފައިވާ މަޑު އޮރެންޖްކުލައިން ލޯތަކަށް ފިނިލިބޭއިރު ތަނުގައި ހިފާލާފައިވަނީ މީރުވަހެކެވެ. ސިއާރާ ވައަތްފަރާތުގައި ހުރި ދޮރެއް ހުޅުވާލާފައި އިޝާރާތްކުރީ އެނދާއި ދިމާލަށެވެ. އެނދުގައި ބޯ ރަޖާތަކުގެ ހިމާޔަތުގައި ނިދާފައި ތިބި މުސްކުޅި ދެމަފިރިން ފެނުމުން ޚައިރާ ލޯބޮޑުކޮށްލިއެވެ.\n"މާމަ އާއި ކާފަ ގޮވައިގެން ސިއާރާ ހުރިހާތަނަކަށް ތި ދަތުރުކުރަނީ؟"\n"އެއަށްވުރެ ލޯބިވޭ. ނާސިން ހޯމްއަކަށް ލީމަ އެތަނުން ނެރެގެންގޮސް އަހަންނާއިއެކު މާމަމެން ގެންގުޅެނީ. އިޓްސް އެމޭޒިން. ކުރީގެ ތާރީޚީ ވާހަކަތަކުން ފެށިގެން ޖިންނި ވާހަކަތަކަށް ދާންދެން ކިޔާދޭނެ. މާމަމެންނާއިއެކު ދިރިއުޅުން ހިއްސާކުރުން މާ އުފާވެރި. މެރީ ކުރިއޭ ކިޔާފައި ފެމިލީ އެއްލައެއްނުލެވޭނެ. އަހަރެމެންގެ ކުޑައިރު ލޯބިން ބަލާބޮޑުކުރި މީހުންނަށް ކިރިޔާވެސް އެހީތެރިވާނެގޮތެއް އޮތްނަމަ ކައިރީގައި ގެންގުޅެންވީ. މާމަމެން އަދި ޑިމެންޝިއާ ކަހަލަކަމެއްނެތް. ހިނގާބިގާވެ އުޅެވޭ....."ސިއާރާ ދޮރު ލައްޕައިލީ ނިކަން މަޑުންނެވެ. އެދެމަފިރިންގެ އަރާމު ނިދިން މަހުރޫމް ނުކުރަންވެގެންނެވެ." އަދި އެންމެ އުފާވެރި ޚަބަރުތައް އޮތީއޭ......."


Bandhugai Bahahttaigen Court Ah Haaziru Kurumah2Meehaku Hoadhany - Vaguthu\nބަންދުގައި ބަހައްޓައިގެން ކޯޓަށް ހާޒިރު ކުރުމަށް ދެމީހަކު ހޯދަނީ\nކ-ވ: ތ. ތިމަރަފުށި، އަތިރީގެ، އަޙްމަދު އިބްރާހިމްމަނިކު (62އ) އާއި ގ. ރެއިންބޯ، ޢަލީ ފިރާޤު (53އ) --\nސިވިލް ކޯޓަށް ހުށަހެޅިފައިވާ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ ދެމީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާއި ގުޅިގެން އެމީހުން ހޯދުމަށް ފުލުހުން ފޮޓޯ އާއްމުކޮށްފިއެވެ.\nމި އަމުރުތަކާ ގުޅިގެން ހޯދަމުންދަނީ ތ. ތިމަރަފުށި، އަތިރީގެ، އަޙްމަދު އިބްރާހިމްމަނިކު (62އ) އާއި ގ. ރެއިންބޯ، ޢަލީ ފިރާޤު (53އ) އެވެ.\nމިދެމީހުންގެ ތެރެއިން އަޙްމަދު އިބްރާހިމްމަނިކު ހޯދަމުންދަނީ ސިވިލި ކޯޓަށް ހުށަހެޅިފައިވާ ޙުކުމް ތަންފީޛްކުރުމުގެ މައްސަލައަކާ ގުޅިގެން ބަންދުގައި ބަހައްޓައިގެން އޮކްޓޯބަރު 31 ވަނަ ދުވަހުގެ 11:20 އަށް އެކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nޢަލީ ފިރާޤު ހޯދަމުންދަނީ ސިވިލް ކޯޓަށް ހުށަހެޅިފައިވާ ސާބިތުދަރަނީގެ ޙުކުމް ތަންފީޛްކުރުމުގެ މައްސަލައަކާ ގުޅިގެން ބަންދުގައި ބަހައްޓައިގެން އޮކްޓޯބަރު 31 ވަނަ ދުވަހުގެ 10:00 އަށް އެކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nފުލުހުން ވަނީ މިދެމީހުންނާގުޅޭ އެއްވެސް މަޢުލޫމާތެއް ލިބިފައިވާނަމަ ޕޮލިސް ކަސްޓޯޑިއަލް ޑިޕާޓްމަންޓްގެ ނަންބަރު 9991442 އަށް ގުޅުއްވައި ހިއްސާކުރުމަށް އެދިފައެވެ.\nއޮކްޓޯބަރ 30, 2018 20:34\nތިމަރަފުށީ ސަރީފުގެ ބޭބޭ މަނިކުވެސް ތޭ!\nއައްކޮ އިބްރާހިމް ތިމަރަފުށި\nއޮކްޓޯބަރ 30, 2018 20:36\nތިޔަ2މީހުންނަކީ ވެސް ޖަޒީރާ ރާއްޖޭގެ އިސް ދެރަށްވެހިން... ނޯ ވޮރީސް މިނިވަން ވާނެ!\nއޮކްޓޯބަރ 30, 2018 20:42\nތިމަރަފުށި،ވިލުފުށި،މަޑިފުށި މިރަށް ރަށުމީހުންނާއި ފައިސާގެ މުޢާމަލާތް ކުރާނީ މޮޔައިންނެވެ.\nއޮކްޓޯބަރ 30, 2018 23:58\nތިމަރަފުއްޓޭ! ފައިސާ ފެނިފައި ފެމުނު މިޔަރު ގަޔާދިމާލަށް އަންނަހެން އަންނާނެ!


Kulhudhuffushi Online - Kulhudhuhfushi bodu mechakah, sapoatarunge eheetherikan beynunvey\nކުޅުދުއްފުށި ބޮޑު މެޗަކަށް، ސަޕޯޓަރުންގެ އެހީތެރިކަން ބޭނުންވޭ\nއަބްދުލް ވާހިދު ޙަސަން -9months ago - 13 ޖުލައި 2017\nކުޅުދުއްފުށި ފުޓުބޯޅައިގެ ހަޔާތުގައި މިއަދަކީ ޔަގީނުންވެސް ބޮޑު ދުވަހެކެވެ. މިނިވަން ޗެމްޕިއަންޝިޕް ފުޓުބޯޅަ މުބާރާތުގައި މިއަދު މިލަންދޫ އާއި ދެކޮޅަށް ކުޅޭ ގްރޫޕް ގެ ފަހު މެޗުން މޮޅުވެއްޖެ ނަމަ ރާއްޖޭގެ އެންމެ ބޮޑު ކްލަބް މުބާރާތް ކަމަށްވާ ޕްރިމިއަރ ލީގުން ޖާގަ އެއް ލިބިގެންދާނެ އެވެ. އަދި މުބާރާތުގެ ސެމީފައިނަލުންވެސް ފުރުސަތު ލިބިގެންދާނެ އެވެ.\nކުޅޫދުއްފުށި ޓީމުގެ އެންމެ ބޮޑު ހަތިޔާރަކީ ޓީމުގެ ސަޕޯޓަރުންނެވެ. ނުވަތަ ބާރަ ވަނަ ކުޅުންތެރިޔާއެވެ. އެކަން ޓީމުގެ ކޯޗު މުހައްމަދު ދާއޫދު ގަބޫލުކުރެއެވެ.\n“މުބާރާތުގަ ޓީޟު މިހާހިސާބަށް މި އައީ ސަޕޯޓަރުންގެ އެހީތެރިކަމާއެކު ބުންޏަސް ދޮގަކަށް ނުވާނެ، އެއީ އެންމެ ބޮޑު ހަތިޔާރަކީ މި ޓީމުގެ، އަނެއްކާ އަމިއްލަ ދަނޑުގައި މި މެޗުތައް ކުޅެން ލިބުމަކީވެސް ލިބޭ ބޮޑު އެޑްވާންޓޭޖެއް، މިހާތަނަށް މެޗޔތަށް މި ދިޔައީ އެންމެ ބޭނުންވި ގޮތަކަށް ނޫން، އެހެން ނަމަވެސް އިރާދަކުރެއްވިއްޔާ ފަހު މެޗުން މޮޅުވެވޭނެ، ސަޕޯޓަރުންގެ އެހީތެރިކަން ވަރަށް ބޮޑަށް ބޭނުން” ކުޅުދުއްފުށީގެ ޒުވާން ކޯޗު ދާއޫދު ބުންޏެވެ.\nމުބާރާތުގައި ކުޅުދުއްފުށި މިހާތަނަށް ކުޅުނު އެއްވެސް މެޗެއްގައި އިދިކޮޅު ޓީމު ކޮޅަށް ގޯލެއް ނުޖެހުން މިއީ ސަޕޯޓަރުން އަދި ޓީމުންވެސް ކަންބޮޑުވި ކަމެކެވެ. އެންމެ ފަހުގެ ޗެމްޕިއަން އޭދަފުއްޓާއި މި ގްރޫޕުން ސެމީފައިނަލަށް ދަތުރުކޮށް، ދިވެހި ޕްރިމިއަރ ލީގުން ޖާގަ ހޯދި ފުރަތަމަ ޓީމު ކަމަށްވާ މާޅޮހާއި ދެކޮޅަށް ކުޅުނު މެޗުވެސް ނިމުނީ ދެޓީމުންކުރެ ޓީމަކަށް ގޯލެއް ނުޖެހިއެވެ.\n“ނިންމާނުލެވެނީ، އެހެން ހުރިހާ ކަމެއް ރަނގަޅު ޓީމުގެ، އެކަން އިރާދަކުރެއްވިއްޔާ މިލަންދޫ މެޗުގަ ރަނގަޅު ކުރެވޭތޯ މަސައްކަތް ކުރާނަން، މިއީ ބަލި ނުކުރެވޭ ވަރުގެ ޓީމުތަކެއް ނޫން” ދާއޫދު ބުންޏެވެ.\nމި މެޗުން މޮޅުވެއްޖެނަމަ އެކަން ވެގެންދާނީ ކުޅުދުއްފުށީގެ ފުޓުބޯޅައިގެ ހަޔާތުގައި ލިބިގެންދާނެ އެންމެ ބޮޑު ކާމިޔާބަށެވެ. އެއީ ރާއްޖޭގެ އެއްވަނަ ޑިވިޝަނުގެ ޓީމުތަކާއި ދެކޮޅަށް ކުޅުމުގެ ފުރުސަތު ލިބޭތީ އެކަންޏެއް ނޫނެވެ. މުޅި ރާއްޖެއަށް ކުޅޫދުއްފުށީގެ ފެންވަރު އެނގިގެންދާނެ ތީއެވެ. އަދި ފުޓުބޯޅާއިގައި މި ރަށަކީ ވަކި ދޫދޭނެ ރަށެއް ނޫންކަން އެނގިގެންދާނެތީ އެވެ.\nސަޕޯޓަރެއް9months ago\nސަޕޯޓަރުން ގެ އެހީ ތެރިކަން ނުދޭތީތަ ލަނޑުނުޖެހެނީ. ސަޕޯޓަރުން ގެ އެހީތެރިކަން ދަނީ ހަމަ އެންމެ ފޯރީގަ ފެންނަމުން\nޗެމްޕިއަން އޭދަފުށި ކަޓުވާލުމަށްފަހު ދިވެހި ޕްރިމިއަރ ލީގުން ޖާގައެއް މާޅޮސް ހޯދައިފި\nއެމްޔޫއޯގެ ޖަލްސާއެއް މިރޭ ކުޅުދުއްފުށީގައި ބާއްވަނީ


I.V . Mixed Volleyball Mubaaraah - Furatama math M,E.C Meedhoo Volley Team Kaamiyaabu koffi\nby vomadmin November 21, 2020\nމަރަދޫފޭދޫ އައިލެންޑް ވޮއިސް އޮފް ޔޫތުން އިންތިޒާމްކޮށްގެން މަރަދޫފޭދޫގައި ބާއްވާ ” އައިވީ މިކްސްޑް ވޮލީކަޕް 2020 ” އިއްޔެ ހަވީރު ފަށައިފިއެވެ.\nމިމުބާރާތް ފެށުމުގެ ގޮތުން ކުޅެވުނު ފުރަތަމަމެޗް ކާމިޔާބުކޮށްފައިވަނީ އެމްއީސީ މީދޫ ވޮލީޓީމެވެ. މިމެޗް މީދޫ ވޮލީޓީމް ކާމިޔާބުކޮށްފައިވަނީ މުބާރާތް ބާއްވާ ރަށް މަރަދޫފޭދޫ ތަމްސީލްކުރާ މަރަދޫފޭދޫ ވޮލީޓީމާއި ބައްދަލުކޮށް3ސެޓް2ސެޓުންވެ.\nމަރަދޫ ފޭދޫ ވޮލީޓީމްގެ ހެޑްކޯޗަކަށް ހުންނެވި ސާދިރުގެ ކޮއްކޮ ސަލްމީ ފަސްޓް ރެފްރީއަކަށް ހުންނަވައިގެން ކުރިއަށް ގެންދެވުނު މިމެޗްގެ ފުރަތަމަ ދެސެޓް މާބޮޑު އުދަގޫކަމެއްނެތި މީދޫޓީމްވަނީ ކާމިޔާބުކޮށްފައެވެ. މިގޮތުން ފުރަތަމަސެޓް މީދޫ ގެންގޮސްފައިވަނީ 25-21 އިންވެ. އަދި ދެވަނަ ސެޓް މީދޫޓީމް ހޯދާފައިވަނީ 25-18 އިންނެވެ.\nމިމެޗްގެ ފުރަތަމަ ދެސެޓް މާބޮޑު އުދަގޫކަމެއް ނެތި މީދޫ ޓީމް ހޯދިކަމުގައިވިޔަސް3ވަނަ ސެޓް ވަރަށް ވާދަވެރި ކުޅުމަކަށްފަހު 32-30 އިން ގެންގޮސްފައިވަނީ މަރަދޫފޭދޫޓީމެވެ.\nމީދޫ ޓީމްގެ ކުޅުންތެރީން\nމިމެޗްގެ4ވަނަ ސެޓްގެ ކުޅުން ފެށިގެން ފަސްޓް ރެފްރީ ނިންމުންތަކާ ދެކޮޅަށް ކުޅެން ޖެހުމުން މީދޫޓީމްގެ ކުޅުންތެރީންނަށް އެކަށީގެންވާ ކުޅުމެއް މިސެޓްގައި ކުޅެވޭގޮތެއް ނުވިއެވެ. އެހެންކަމުން4ވަނަ ސެޓްގައި މީދޫޓީމަށް 17 ޕޮއިންޓް ދިނުމަށްފަހު މަރަދޫފޭދޫޓީމް ސެންޓް ގެންގޮސްފައިވަނީ 25-17 އިންނެވެ.\nމިސެޓްގައި ފަސްޓް ރެފްރީގެ ބައެއް ނިންމުންތަކާ ހިތްހަމަނުޖެހުން ފާޅުކުރުމުން މީދޫޓީމްގެ ޝާޠިރުއަށް ރެފްރީ ރީދޫ ކާޑުދެއްކިއެވެ. އަދި މިސެޓްގައި މީދޫޓީމްގެ އައްޑޯ ފޮނުވާލި ބޯޅައެއް ނެޓްގައި ޖެހި ބައިކޮޅަށް ވެއްޓުމުން އައްޑޯ އެބޯޅަ އަތަށް ނެގުމަށްފަހު ބިންމަތީގައި ޖެހުމުން ރެފްރީވަނީ އައްޑޯއަށް ރަތްކާޑުދައްކާ މަރަދޫފޭދޫޓީމަށް އިތުރު ޕޮއިންޓެއް ދީފައެވެ. މިރަތްކާޑު އައްޑޯއަށް ދެއްކުމުން މިމެޗްގައި އައްޑޯ ކުޅެމުންއައި ކުޅުން ނުކުޅެވި ގިނަ ބޯޅަތަކެއް އޭނާއަތުން ގެއްލިގެންދިޔަތަން ފެނިގެންގޮސްފައިވެއެވެ.\nމަރަދޫފޭދޫޓީމްގެ ކޯޗް ސާދިރުއާއި ސާދިރުގެ ކޮއްކޮ އަދި މެޗްގެ ރެފްރީ ސަލްމީއާއި ބައެއް ލައިންސްމަނުން\nމީދޫޓީމްގެ ކުޅުންތެރީންނާއި ދޭތެރޭ ރެފްރީ ކުރީން ދެންނެވި ގޮތައް އަމަލުކުރިކަމުގައިވިޔަސް ރެފްރީގެ ބޭބެ ސާދިރު ކޯޗްކޮށްދެމުންދިޔަ މަރަދޫފޭދޫޓީމްގެ ހަސަން ސޮލާހު މެޗްގެ ތެރޭގައި ފޮނުވާލި ދެ ބޯޅައެއް ނެޓްގައި ޖެހި ބައިކޮޅަށް ވެއްޓުމުން ބޯޅަ ވެއްޓޭ ކޮންމެ ފަހަރަކު އޭނަގެ ދެއަތުން ނެޓްގައި ހިފާ ނެޓް ދަމާ ހެދުމުންވެސް ފަސްޓް ރެފްރީއަކަށް އެމަންޒަރު ފެނިވަޑައިނުގެންނެވިއެވެ.\nމޮޅުވާޓީމެއް ކަނޑައެޅުމަށް ކުޅެވުނު މިމެޗްގެ ފަސްވަނަ ސެޓް ފަށައިގެން ހަތަކާ ޖެހެން2ޕޮއިންޓްގެ ލީޑެއް މަރަދޫފޭދޫޓީމުން ހޯދަމުންދިޔަ ނަމަވެސް މީދޫޓީމުގެ ކުޅުންތެރީންވަނީ ހިތްވަރު އެލުވާނުލާ ކުޅެ ހަތެއް ހަތަކުން ސްކޯ އެއްވަރުކުރުކޮށް މިސެޓްގެ ލީޑުވެސް ހޯދިއެވެ. އަދި މިސެޓް 15-13 އިން ހޯދާ މީދޫޓީމުވަނީ މިމެޗުން މޮޅުވެފައެވެ.\nމިމެޗްގެ މޭންއޮފްދަމެޗަކަށް މީދޫޓީމްގެ ރާއީ ހޮވިފައިވާއިރު މިމެޗްގެ ކްއިން އޮފްދަމެޗަކަށް ހޮވިފައިވަނީ މަރަދޫފޭދޫޓީމްގެ ހައްވާ އާސިމާއެވެ.\nކްއިންއޮފްދަމެޗަކަށް ހޮވުނު ހައްވާ އާސިމާއަށާމޭން އޮފްދަމެޗަކަށް ހޮވުނު ރާއީ އާއި އިނާމް ހަވާލްކޮށްދެއްވީ މިމެޗްގެ ޝަރަފްވެރިމެހްމާނާ ގަންޕޮލިސް ސްޓޭޝަނުގެ އިންޗާޖް ސަބް އިނިސްޕެޓަރ އޮފް ޕޮލިސް ފާތުމަތު ރިޝްވީނާއެވެ.


ކިތަންމެ ގިނައިން އެކައުންޓަށް ޖަމާކުރި ނަމަވެސް އިތުރު ނުވާ މައްސަލަ ހައްލުކުރަން ބޭނުން ހެއްޔެވެ؟\nއެމީހަކަށް މޮޅު ގޮތްތައް މިންވަރު ކުރެއްވެވުމަށް އެދޭ މީހާ މަސައްކަތްކުރަންވީ އެހެންމީހުންނަށް އެހީތެރިވުމަށެވެ. އެހެނީ މީސްތަކުންނަށް އެހީތެރިވުމުން އެމީހަކަށް ﷲ ތަޢާލާ އެހީތެރިވެވޮޑިގަންނަވާނެތެވެ! އިން ޝާ ﷲ\nބައެއް މީހުން ތަނަވަސްކަމުގެ ދަހިވެތިކަމުގައި ބަލަނީ އެމީހާގެ އެކައުންޓަށް ވީހައި ގިނަ ފައިސާ ޖަމާކުރެވޭތޯއެވެ. އަމިއްލަ އެކައުންޓުގައި ފައިސާ އިތުރުވާން އެދޭ ނަމަވެސް ޙާލުގައި ޖެހިފައިވާ މީހުންނަށް އެހީތެރިވެދިނުން ގިނަ ކުރާށެވެ! އެކަމަށް ތިބާ ހޭދަކުރާ މިންވަރު އެތައް ގުނައަކަށް ﷲ ތަޢާލާ ތިބާއަށް ގިނަކޮށް ދެއްވަވާނެތެވެ. އިން ޝާ ﷲ\nބައެއް މީހުން ބުނެއެވެ. "އެކައުންޓަށް ފައިސާ ޖަމާކުރަމުން ގޮސް ތަންކޮޅެއް ގިނަކުރެވޭ އިރަށް އޮންނަނީ ކޮންމެވެސް ކަމެއް ޖެހިގެން ނަގަން ޖެހިފައެވެ. ދުވަހަކުވެސް ގިނަވާނެ ގޮތެއް ނުވެއެވެ."\nއެހީތެރިކަން ފޯރުކޮށްދޭން ޖެހޭ މީހުންނަށް އެހީތެރިކަން ފޯރުކޮށް ނުދީ އެކައުންޓަށް ގިނަކުރުމެއް ނެތެވެ! އެގޮތަށް ފައިސާ ގިނަކުރާނަމަ ވަރަށް ގިނަ ފަހަރު އެކައުންޓުގައި ހަރެއް ނުލާނެއެވެ. އަބަދު ވެސް އޮންނާނީ ނަގަން ޖެހިފައެވެ! ނަމަވެސް ހޭދަކުރަން ޖެހޭ ފަރާތްތަކަށް ހޭދަކޮށްފައި އިތުރުވާ ފައިސާކޮޅު ޖަމާކުރާނަމަ ޖަމާއެކުރެވެނީ އެންމެ ބަރަކާތް ލެއްވިގެންވާ ބައެވެ. އެބައި އެކައުންޓުގައި ހަރުލާނެއެވެ!\nވީމާ ތިބާގެ އެކައުންޓުގައި ފައިސާ އިތުރުވުމަށް އެދޭނަމަ މައިންބަފައިންނަށާއި އަނބިދަރިންނަށާއި ޢާއިލާގެ މީހުންނަށާއި ވީވަރަކުން ފަޤީރުންނަށްވެސް ޞަދަޤާތްކުރާށެވެ! އަހަރު ނިމޭއިރު އެކައުންޓުން ހެޔޮ ބަދަލެއް ފެންނާނެއެވެ! އަދި ކީއްހެއްޔެވެ؟ ތިބާ ﷲ އަށްޓަކައި ހޭދަކުރި މިންވަރު ތިބާ އާއި ޤިޔާމަތް ދުވަހު ބައްދަލުކުރާނީ ފުނިފުނީގެ ގޮތުގައެވެ! އިން ޝާ ﷲ\nއަރުޝީފަށް ނެގީ 12/02/2020 19:03\nއެންމެފަހުން އަޕްޑޭޓްކުރީ 12/02/2020 19:03\nއަލީ ހުޒާމް 16 މިނެޓު ކުރިން


vnews - Indian PM Modi aai China PM Li ge aadhayaa khilaaf selfie\nއިންޑިއާގެ ބޮޑުވަޒީރު މޯދީއާއި ޗައިނާގެ ބޮޑުވަޒީރު ލީގެ އާދަޔާޚިލާފް ސެލްފީ\n15 މެއި 2015\nޗައިނާގެ ވެރިރަށް ބެއިޖިންގެ ތާރީޚީ ސަރަހައްދަކަށް ކުރެއްވި ޒިޔާރަތުގައި އިންޑިއާގެ ބޮޑުވަޒީރު މޯދީ (ކ) އަދި ޗައިނާގެ ބޮޑުވަޒީރު ލީ ނެންގެވި ސެލްފީ -- ފޮޓޯ: ޓްވިޓަރ\nޗައިނާގެ ވެރިކަމުގެ މަގާމުތަކަށް ވަޑައިގަންނަވާ ބޭފުޅުންނަކީ ސޯޝަލް މީޑިއާއާ އެއް އިރެއްގައިވެސް އެހާ ރައްޓެހި ބޭފުޅުންނެއް ނޫނެވެ. ވެރިކަމުގައި ތިއްބަވާ ބޭފުޅުން އާންމުންގެ ތެރެއަށްވެސް ނުކުމެވަޑައިގެން އުޅުއްވުމަކީ ވަރަށް ނާދިރު ހާލަތެއްގައި މެނުވީ ކުރައްވާ ކަމެއް ނޫނެވެ.\nއެހެން ނަމަވެސް، ޗައިނާގެ މިހާރުގެ ރައީސް ޝީ ޖިންޕިންގއާއި، ބޮޑުވަޒީރު ލީ ކެކިއަންގ ވެވަޑައިގެންފައިވަނީ މީގެކުރިން ޗައިނާގެ ރައްޔިތުން ދެކެފައިވާ ވެރިންނާ ޚިލާފް ދެބޭފުޅުންގެ ގޮތުގައެވެ. މަދުން ނަމަވެސް އެބޭފުޅުން އާންމުންގެ ތެރެއަށް ދޭތެރެ ދޭތެރެއިން ނުކުމެވަޑައި ގަންނަވައެވެ. އެކަމާ ރައްޔިތުން ހައިރާންވެ، އުފާކޮށް ހަދައެވެ.\nމިދިޔަ އަހަރުގެ ފެބްރުއަރީ މަހުގެ ތެރޭގައި ޗައިނާގެ ރައީސް ވަނީ ބެއިޖިންގެ ކާރޫބާރޫ ބޮޑު މަޝްހޫރު ބާޒާރުން ފެނިފައެވެ. ގިނަ ބަޔަކަށް ލިބުނީ ބޮޑު ހައިރާން ކަމެކެވެ.\nއަދި އެހެން ފަހަރެއްގައި، ބަނަސް ވިއްކާ ފިހާރައަކަށް ވަޑައިގެން އަމިއްލަފުޅަށް ފައިސާ ދެއްވާފައި ބަނަސް ބައްލަވައިގަތުން ވެގެންދިޔައީ އެފިހާރައިގައި ތިބި މީހުންނަށްވެސް ކުއްލި ޝޮކެއް ލިބުނު ކަމަކަށެވެ. އެފިހާރައަށް ވަޑައިގެން ރައީސް ޝީ އެމީހުންނާ ވާހަކަ ދައްކަވާލަންވެސް އިރުކޮޅަކު މަޑުކޮށްލެއްވިއެވެ.\nޗައިނާގެ ވެރިންގެ ޒާތީ ވާހަކަތައް ސޯޝަލް މީޑިއާގައިވެސް ދެއްކުމަކީ ހުއްދަކަމެއް ނޫނެވެ. ޗައިނާގެ ވެރިންގެ އުފަންދުވަސްފަދަ ދުވަސްތަކަކީ ދައުލަތުގެ ސިއްރުގެ ގޮތުގައި ހަމަޖެހިފައި ހުންނަ ކަންކަމެވެ.\nޗައިނާގެ ވެރިންނާ ޚިލާފަށް އެގައުމަށް މިހާރު ވަޑައިގެން އުޅުއްވާ އިންޑިއާގެ ބޮޑުވަޒީރު ނަރެންދުރަ މޯދީއަކީ ސޯޝަލް މީޑިއާއާ ވަރަށް ރަހްމަތްތެރި ބޭފުޅެކެވެ. ޓްވިޓަރ، ފޭސްބުކްފަދަ ވަސީލަތްތައް ބޭނުން ކުރައްވާ ބޭފުޅެކެވެ. އެތައްހާސް ބަޔަކު ފޮލޯ ކުރައްވާ ބޭފުޅެކެވެ.\nމޯދީ ޗައިނާއަށް ވަޑައިގެންނެވުމުގެ ކުރިން، ޗައިނާގެ އެންމެ ބޮޑު ސޯޝަލް ނެޓްވޯރކް ވީބޯ (ޓްވިޓަރގެ ބަދަލުގައި ޗައިނާގައި ބޭނުންކުރާ ނެޓްވޯރކެއް) ގައި އެކައުންޓެއް ހެއްދެވިއެވެ. އަދި ޗައިނާގެ ދަތުރުފުޅުގެ އެކިއެކި ފޮޓޯފުޅުތައް ޝެއަރ ކުރައްވަމުން ގެންދަވައެވެ.\nޗައިނާގެ މީހުންނަށް އެންމެ އާދަޔާ ޚިލާފް އަދި ހައިރާން ކަމެއް ގެނުވީ މޯދީއާއި ޗައިނާގެ ބޮޑުވަޒީރު ލީ ނެންގެވި ސެލްފީއެވެ. މިސެލްފީ ނަގާފައިވަނީ ވެރިރަށް ބެއިޖިންގެ ތާރީޚީ ސަރަހަދަކަށް މޯދީ ކުރެއްވި ޒިޔާރަތުގެ ތެރޭގައެވެ. ދެލީޑަރުން ތިއްބަވަނީ ކޮނޑާ ކޮނޑުފުޅު ޖައްސަވައިގެންނެވެ. ބޮޑުވަޒީރު ލީގެ މޫނުފުޅުން ބަޔަކަށް އިރުގެ އަލިކަންވެސް އެޅިފައި ހުރެއެވެ.\nރަސްމީ މަޝްވަރާތަކާއި، އެއްބަސްވުންތަކުގައި ސޮއިކުރެއްވުމުގެ ބުރަ މަސައްކަތްތަކުގެ ތެރެއިންވެސް އެބޭފުޅުން މިކަމަށް ވަގުތުކޮޅެއް ހޭދަކުރެއްވިއެވެ.\nއެ ސެލްފީ ޗައިނާގައި ވައިރަހެއް ފަދައިން ދައުރުވަމުން އެބަދެއެވެ. އަދި އެ ސެލްފީއަށް ޗައިނާގެ މީހުން ވަރަށް ގަޔާވެގެން ކޮމެންޓްވެސް ކުރަމުން ގެންދެއެވެ. "ކިއުޓް ޕްރިމިއަރ" ޗައިނާ މީހަކު ފޮޓޯއަށް ކުރި ކޮމެންޓެއްގައި ބުނެފައި ވެއެވެ.\n"ބޮޑުވަޒީރު ލީ ވީބޯގައި އުޅުއްވާނަމަ ކިހާ ރަނގަޅު. މިފޮޓޯއަށްވެސް އޭރުން ކޮމެންޓެއް ކޮށްލެވުނީސް" އެހެން މީހަކު ބުނެފައި ވެއެވެ.\nއެއީ ތެދެކެވެ. ޗައިނާގެ ބޮޑުވަޒީރު ލީ ވީބޯގައިވެސް އަދި އެހެން ސޯޝަލް މީޑިއާއަކު ނޫޅުއްވައެވެ. ޗައިނާގެ އެއްވެސް ވެރިޔަކު ސޯޝަލް މީޑިގައި ނޫޅުއްވައެވެ. އެއީ ޗައިނާ މީހުން ވަރަށް ދެރަވާ ކަމެކެވެ.


HR Awards honihiru dhuvahuge rey baahvanee. HR Awards honihiru dhuvahuge rey baahvanee.\n"އެޗްއާރު އެވޯޑްސް" ހޮނިހިރު ދުވަހުގެރޭ\nހިއުމަން ރިސޯސްގެ ދާއިރާއިން އެކި ކުންފުނިތަށް ކޮށްފައިވާ މަސައްކަތް ފާހަގަކުރުމުގެ ގޮތުން ބާއްވާ "އެޗް.އާރު އެވޯޑްސް" ހޮނިހިރު ދުވަހުގެރޭ އޮންނާނެއެވެ.\nއެޗް.އާރު މޯލްޑިވްސްއިން އިންތިޒާމްކޮށްގެން ބާއްވާ މި އެވޯޑް ހަފްލާގައި2ސެގްމަންޓަކުން7އެވޯޑެއް ދިނުމަށް ހަމަޖެހިފައިވާކަމަށް އެ ޖަމިއްޔާއިން ބުނެއެވެ. އެ2ސެގްމަންޓްގެ ތެރޭގައި ހިމެނެނީ ފަތުރުވެރިކަމުގެ ދާއިރާއާއި އެހެނިހެން ވިޔަފާރިތަކުގެ ދާއިރާއެވެ.\nއެޗް.އާރު އެވޯޑްސް ހަފްލާގައި އެންމެ ރަނގަޅު އެންޕްލޯއިމަންޓް އެޖެންސީއާއި ފާއިތުވި އަހަރު އެޗްއާރުގެ ދާއިރާއިން އެންމެ ގިނަ ޓްރެއިނިންގ ހިންގާފައިވާ ފަރާތަށްވެސް އެވޯޑް ދޭނެކަމަށް އެޗްއާރު މޯލްޑިވްސްއިން ބުނެއެވެ.\nމި އެވޯޑް ހަފްލާ ބާއްވަނީ އެޗް.އާރު ޕްރޮފެޝަނަލް ދުވަހާއި ގުޅުވައިގެންނެވެ. އެވޯޑަށް ވާދަކުރުމުގެ ފުރުސަތު އެޕްރީލް މަހުން ފެށިގެން ޖުލައި މަހުގެ ނިޔަލަށް އެޗްއާރު މޯލްޑިވްސްއިން ވަނީ ހުޅުވާލާފައެވެ. އަދި އެވޯޑް ލިބޭ ފަރާތްތައް ކަނޑައަޅާފައިވަނީ އެވޯޑަށް ކުރިމަތިލި ފަރާތްތައް އިވެލުއޭޓް ކުރުމަށްފަހުގައިކަމަށް އެ ޖަމިއްޔާއިން ބުނެއެވެ. މިއީ "އެޗްއާރު އެވޯޑްސް" ބާއްވާ ފުރަތަމަ ފަހަރެވެ.\nއެޗް.އާރު މޯލްޑިވްސްއިން ވަނީ މީގެ ކުރިން "ފިފްޓީ މޯސްޓް ޓެލެންޓެޑް ލީޑާސް އެވްޑްސް" ގެ ނަމުގައިވެސް އެވޯޑެއް ދީފައެވެ.


Sihhee Hidhumaitherinnah Ithuru Gadeege Faisaa Nulibey Massalaigai Idhikolhun Kanboduvun - Vaguthu\nސިއްހީ ހިދުމަތްތެރިންގެ އިތުރު ގަޑީގެ ފައިސާ ނުލިބޭ މައްސަލައިގައި އިދިކޮޅު ކޯލިޝަނުން ކަންބޮޑުވުން ފާޅު ކޮށްފިއެވެ.\nމިކަމާއި ގުޅިގެން އިދިކޮޅު ކޯލިޝަނުން ނެރެފައިވާ ބަޔާނެއްގައި ބުނެފައިވަނީ ސިއްހީ މުވައްޒަފުންނަށް އާމްދަނީގެ ގޮތުގައި ލިބެމުން ދިޔަ އެއްޗެއް އުނިވާ ގޮތަށް އުސޫލުތަކަށް ބަދަލު ގެނެސް އެއަށް އަމަލު ކުރުމަށް ލާޒިމް ކޮށްފައިވާ ކަމުގެ މައުލޫމާތު އެ ކޯލިޝަނަށް ލިބިފައިވާ ކަމަށެވެ.\nއާންމު އުސޫލެއްގެ މަތިން ރަމަޟާން މަހު ދައުލަތުގެ މުވައްޒަފުންގެވެސް ރަސްމީ މަސައްކަތުގެ ގަޑިއަކީ4ގަޑިއިރު ކަމަށްވާއިރު، އެ ގަޑިއަށްވުރެ އިތުރަށް މަސައްކަތް ކުރަން ޖެހިއްޖެނަމަ، އޮންނަ އުސޫލުގެ ތެރެއިން އިތުރު ގަޑީގެ ފައިސާ އެމުވައްޒަފުންނަށް ހައްގުވާނެ ކަމަށް އިދިކޮޅުން ފާހަގަ ކުރިއެވެ.\n"އެހެން ކަމުން ދިވެހި ރާއްޖެއަށް ދިމާވެފައިވާ ކޮވިޑް-19ގެ ސިއްހީ ކާރިސާގައި ގައުމުގެ އެންމެހާ ރައްޔިތުންގެ ސަލާމަތާއި ރައްކާތެރިކަމަށް އިސްކަން ދިނުމާއެކު، އަމިއްލަ ފުރާނަ ނުރައްކަލަށް ހުށަހަޅައިގެން، އެންމެ އިސް ސަފުގައި ތިބެ، އެހާމެ ބުރަ މަސައްކަތްތަކެއް ކުރަމުން ގެންދާ ސިއްހީ ހިދުމަތްތެރިންނަށް ލިބެމުންދާ އާމްދަނީން އެއްވެސް އެއްޗެއް އުނިވާ ގޮތަށް އެ ފަރާތްތަކުގެ މަސައްކަތުގެ ގަޑިއަށް ބަދަލު ގެނެސް ސަރުކާރުގެ އުސޫލުތައް ބަދަލު ކުރުމަކީ ހިތާމަ ހުރި ކަމެއް" ބަޔާނުގައި ބުނެފައިވެއެވެ.\nއެގޮތަށް ސަރުކާރުން ކަންތައް ކުރެއްވުމުން ހާމަވެގެން ދަނީ އެފަރާތްތަކުން ކުރަމުން ގެންދާ ގައުމީ މަސައްކަތުގެ އަގު ވަޒަން ނުކުރުން ކަމަށް އިދިކޮޅު ކޯލިޝަނުން ފާހަގަ ކުރެއްވިއެވެ.\nއިދިކޮޅުން ވަނީ ސިއްހީ ހިދުމަތްތެރިން ހިމެނޭ ގޮތުން، މި ދަނޑިވަޅުގައި ރައްޔިތުންގެ ސަލާމަތާއި ރައްކާތެރިކަމަށްޓަކައި އެފަރާތްތަކުގެ އާއިލާތަކާއި ވަކިން އަމިއްލަ ނަފްސަށް ބެލުމެއްނެތި އިސް ސަފުގައި މަސައްކަތް ކުރައްވާ އެންމެހާ މުވައްޒަފުންގެ އަގު ވަޒަން ކުރުމާއެކު، އެފަރާތްތަކަށް ލިބެމުންދާ އާމްދަނީން އެއްވެސް އެއްޗެއް އުނި ނުވެ ލިބޭނެ ގޮތަކަށް އިންތިޒާމް ހަމަޖެއްސުމަށް ސަރުކާރަށް ގޮވާލާފައެވެ.\nމީގެ އިތުރުން އިދިކޮޅުން ވަނީ އާންމު އުސޫލުގެ ބޭރުން އެއްވެސް މުވައްޒަފަކު މަސައްކަތް ކުރަން ހަމެޖެހިފައި އޮންނަ ރަސްމީ ގަޑި އިތުރު ނުކުރުމަށާއި، އިތުރު ގަޑީގައި ކުރާ މަސައްކަތުގެ ފައިސާއިން އެއްވެސް އެއްޗެއް އުނި ނުކުރުމަށްވެސް ގޮވާލާފައެވެ.\nމި ދަނޑިވަޅުގައި ބޭކާރު ހަރަދުތައް ކުރުން ހުއްޓާލުމާއި އެކު "ކޮވިޑް-19 ގެ ނަމުގައި ކުރަމުން ގެންދާ ވައްކަމާއި ކޮރަޕްޝަންގެ އަމަލުތައްވެސް ހުއްޓާލުމަށް" އިދިކޮޅުން ވަނީ ސަރުކާރަށް ގޮވާލާފައެވެ. އަދި ސަރުކާރުގެ ފަރާތުން ހިންގަމުން ގެންދާ އެފަދަ އަމަލުތަކަށް ފާރަވެރިވުމަށް އުފައްދާފައިވާ މުއްސަސާތަކުގެ ދައުރު ފުރިހަމައަށް އަދާ ކުރައްވާ އެކަންކަން ބަލައި ފިޔަވަޅު އެޅުއްވުން އަވަސް ކުރުމަށްވެސް ވަނީ ގޮވާލާފައެވެ.\nކުރީގެ ސިއްހީ ހިދުމަތްތެރިން ވާހަކަ ދައްކާފައިވަނީ ކަންކަން ބޮޑުކޮށްގެން: ޓެގް\nމެޑްޓެކާ ހަވާލުކުރި ހުރިހާ ވެންޓިލޭޓަރެއް ގެނެސްފި\nޔާމީނު ސަރުކާރުން ބިލިއަންރުފިޔާ ވަގަށްނަގަމުން ދިޔައިރު ކަންބޮޑުނުވާބަޔަކު މިހާރު ކަންބޮޑުވަންޏާ ބިލިއަން ރުފިޔާއާއި 5މިލިއަންޑޮލަރ ސަރުކާރާއި ހަވާލުނުކުރާތީވެސް ކަންބޮޑުވުން ފާޅުކުރައްވާ.ފިނިފެންމާ ސައީދުމެންނަށް ވަރަށް ސަލާމް.\nމެއި 20, 2020 21:23\nކަލޭމެންގެ އެއޮށްފަދަ އިގްތިސާދީ މާހިރު އެތައް މިލިއަން ރުފިޔާއެއް ނަގައިގެން ގޮސް ޖަލުގަ އެއޮތީ އެފައިސާ ހުރިނަމަ މިއަދު އިގްތިސާދު މި ވަޅުގަނޑަށް ނުވެއެްޓުނީސް.\nމެއި 20, 2020 21:43\nކޮސްވާހަކަ ތިދައްކަނީ، އެމާހިރު ހުރިނަމަ މިއަށްވުރެ ހަރުދަނާ ގޮތްތަކެއް ކަނޑައަޅާނެ، އެއްވެސް އުފެއްދުން ތެރިކަމެއް ނެތް ބަޔަކުވެރިކަމަށް އައިމަ ވާނެ ހައެތިވެފަ މިއޮތީ.\nމެއި 20, 2020 21:45\nޔާމީނުގެ ވާހަކަ ނުދައްކާ، މިހާރު ވެރިކަމުގަ ތިބި ކޮހުންގެ ޒިންމާއެއް ގައުމު ހަމަމަގަށް އެޅުވުން.\nމެއި 20, 2020 21:47\nޔާމީނު ދިރުވާލި ލާރިގަޑު ދިނީމަ ތިކަން ހަމަޖެހޭނެ ! ކަލޭމެނާއި ބެހޭކަމެއްނަމަ އެލާރިގަޑު ސަރުކާރާއި ހަވާލު ކުރޭ ! އެހެންނޫނީ އަގަނާވާ ތިބޭ !\nމެއި 21, 2020 02:58\nޔާމީނު ޖަލުގައި. މމޕއސ ހަވާލުވެގެން ތިބި ވެރިން ގޭގައި. ފައިސާގައި ޖެހުނު ގިނަ ބަޔަކު މިސަރުކާރުގެ ސިޔާސީ މަގާމުތަކުގައި އަދި މަޖްލީހުގައި. ޔާމީނުގެ ސަރުކާރުން ޖެހުނު ފައިސާތޯ މިސަރުކާރުން ރަހުމަތްތެރިންނަށް ދިން ފައިސާތޯ ގިނައި؟ ޞިއްހީ ޚިދުމަތްތެރިންނަށް އިތުރުގަޑި ނުލިބޭ. އެކަމު މަޖިލިސް މެމްބަރުންގެ އަދަދު އިތުރުކުރަނީ ކޮމެޓީ ބާއްވައިގެން އަސްލު އަދަދަށްވުރެ ވެސް ބޮޑު އަދަދެއް ލިބޭގޮތަށް.\nމެއި 20, 2020 22:08\nނުވާނެ ރަނގަޅެއް. އެމާހިރު ހުރިނަމަ ފާތުމަ ސަދަގާތު ފަންޑުން ބޭސް ދޫކުރާނީ ވެސް ޕާޓީ ކުދިންނަށް އެކަނި..ދެން ތިބޭ މީހުން ފާތުމައްށް ޖަވާހިރާ އަލިމަސް ޖެހި އަނގޮޓިއާ އޭތި މީތި ހަދިޔާ ކުރާނެ. އެހުރިހާ ފައިސާއެއް ވެސް ނެގިގެންދާނީ ރައްޔިތުން ދައްކާ ޓެކްސް އިން. މާހިރު ގޮވާނެ ތިމަންނަ ގެގެއަށް ހަލާލް ނޫން ފައިސާ ވަންނަކަން ތިމަންނައަށް އެނގެއޭ..މުއުމިނެއްގެ ގަޔަށް އެއްހަރުން ދެފަހަރަކު ކައްޓެއް ނުޖެހޭނެ.\nމެއި 20, 2020 23:02\nޔާމީނެއްނޫން ވަށްކަންކުރީ ޔާމީނުގެ ދައުރުގައި ރައްޔިތުން ތިބީ އުފަލުންފުރިފައި ގައުމުތިޔާގި ، ވަގުން ވެރިކަމަށް އައިސް ވަށްކަންކުރަން ފެށީމައި މިއޮތީ ގައުމުގެ ހާލަތު ދެލޯހުޅުވައިގެން ބަލާބަލަ ކާޕެޓު ސާހިދު ނާށިގަނޑު ހިފައިގެން އެތަށް ބިލިޔަން ޑޮލަރު ހޯދި ލިބުނު އެއްޗެއްވެސް ހަޒާނާގައިހުރި ރުފިޔާކޮޅު ވެސް ފެންފޮދަކާ ނުލާ ދިރުވާލީ\nމެއި 21, 2020 00:10\nފައިސާ، ފައިސާ ނޫން އެއްޗެއް މިމީހުންނަކަސް ނުކިޔޭނެ. މިއީ ހިލޭސާބަހަސް ވެސް ގައުމު ސަލާމަތް ކުރަން ނުކަންނަންވީ ވަގުތު. އަދިވެސް ފައިސާ އޭ ކިޔައިގެން ތެޅިފޮޅެނީ.\nމެއި 21, 2020 01:19\nމި އީ އިދިކޮޅެއް ނޫން ، މިތާކު ނެތް ލީޑަ ރެއްގެ ސިފަހު ރި އެކަކު ވެސް ، ހަމަ ބޮލު ރޮދީން ތަކެއް ، ރ ޔާމީން ޖަލަށް ދާން ޖެހުމުގެ އަސްލަކީ މި ވެ ރީން ، މިހާ ރުވެސް އަމާ އަދު ރޭ އެއުޅެނީ2ކޮޅުން ކާން ،\nމެއި 21, 2020 01:39\nއިދިކޮޅުން ވެއިތުވި5އަހަރު ހުންނާނީ އެފައިސާ ރއްކާކޮށްފަ. އޭގެން އިތުރުގަޑީ ލާރިދއްކަދޭންވީނުން. ނޫނީ ޞަދަގާތު ފައުންދޭޝަނުން އެފައިސާފޯރުކޮއްދިނިއިޔާކީއްތަވީ. އެއްޗެއް ދިއްކޮށްލަންވީވަގުތު ނުދީ ތިހެން ކަލަ ގޮވަގޮވާ ތިބީމަ ތީތިހަޑިދޯ. ގައިމުން5އަހަރު ވެރިކަން ކޮއްފަވިއްޔަތިތިބީ ފައިބާ. ކޮންމެސް އެއްޗެއް އޮންނަންވާނެދޯ ފަހައްރައްކާކުރެވިފަވެސް. އިގްތިޞާދީ މާހިރެއްވިއްޔަ ވެރިކަންކޮށްފަފޭބީ. ގައިމު މުސާރައްވުރެ އިތުރައްލިބުނީމަދޯ ބުރިބުރިއައް ގެ ހެދިފަ ، އެޕާރޓްމެންޓްތައް ގަނެވި އަގުބޮޑެތި މުދާހޯދުނީ. މުސާރައަކުން އެކަމެއްނުވާނެ ގައިމުވެސް. ނޫނީކޮންތާކުން އެއިރުހޯދިފަސާއެއްތޯނުން ބަލަންވީ.\nމެއި 21, 2020 01:43\nރައްޔިތުންނަށް ހެޔޮއެދޭބައެއްނަމަ ދެއަތް ފުރަނގަހަށް ލައިގެން ނުތިބެ ރައްޔިތުންނަށް އެހީތެރިކަމުގެ އަތެއްދޯ ދިގުކުރާނީ. ތިހެން ހަޅޭލަވަވާކަށް ނުތިބޭނެ.


Norwich ge mahchah Liverpool ah feshun faseyha molhakun\nނޯވިޗްގެ މައްޗަށް ލިވަޕޫލަށް ފެށުން ފަސޭހަ މޮޅަކުން\nތިން އަހަރުގެ މެދުކެނޑުމަކަށް ފަހު އިނގިރޭސި ޕްރިމިއާ ލީގަށް އަލުން ޕްރޮމޯޓްވި ނޯވިޗް ސިޓީގެ މައްޗަށް 4-1 ގެ ނަތީޖާއަކުން، ފަސޭހަ މޮޅަކާއެކު ލިވަޕޫލުން އިނގިރޭސި ޕްރިމިއާ ލީގް ފަށައިފި އެވެ.\nޔޫރަޕްގެ އެންމެ ފަހު ޗެމްޕިއަން ލިވަޕޫލުން ނޯވިޗް ސިޓީއާ ދެކޮޅަށް އެންފީލްޑްގައި ކުޅުނު މެޗުގެ ހަތް ވަނަ މިނެޓްގައި ލިވަޕޫލް ވަނީ ލީޑް ނަގާފަ އެވެ. އެއީ ލިވަޕޫލްގެ ޑިވޯކް އޮރިޖީ އޭރިއާ ތެރެއަށް ނަގައިދިން ބޯޅަ ނޯވިޗްގެ ތަޖުރިބާކާރު ޑިފެންޑަރު ގްރޭންޓް ހާންލީ ދިފާއު ކުރަން އުޅުމުގެ ތެރޭގައި އޭނާގެ ފައިގައި ޖެހިފައި ބައިކޮޅަށް ވަން ލަނޑެކެވެ.\nޖަރުމަންގެ ކޯޗް ޑަނިއަލް ފާކަ 2017 ވަނަ އަހަރު ނޯވިޗްގެ ކޯޗް ކަމާ ހަވާލުވެގެން، އޭނާ ވަނީ މުލީން އާ ޓީމެއް ބިނާ ކޮށްފަ އެވެ. އެ ބަދަލާއެކު އާ ކުޅުންތެރިން ޓީމަށް ގެނައިރު އޭރުން ސުރެ ޓީމުގައި ތިބި ކުޅުންތެރިންގެ ތެރެއިން މިހާރު ތިބި ދެ ކުޅުންތެރިންގެ ތެރެއިން އެއް ކުޅުންތެރިޔަކީ ގްރޭންޓް ހާންލީ އެވެ.\nލިވަޕޫލްގެ ދެ ވަނަ ލަނޑު މުހައްމަދު ސަލާހް ކާމިޔާބު ކުރީ، މެޗުގެ 19 މިނެޓްގައި ރޮބާޓޯ ފިރުމީނޯ އާއި ދެ ކުޅުންތެރިން ކޮމްބިނޭޝަން ބޭނުން ކޮށްގެން އުފެއްދި ފުރުސަތުގަ އެވެ. ސާލަހް އަށް ލިބުނު ބޯޅަ ގޯލްގެ ތިރީ ކަނަށް ވައްދާލީ ނޯވިޗްގެ ޑިފެންސްގެ ތެރެއިންނެވެ.\nލިވަޕޫލްގެ ތިން ވަނަ ލަނޑު ޓީމުގެ ޑިފެންޑަރު ވާޖިލް ވެންޑައިކް ކާމިޔާބު ކުރީ މެޗުގެ 28 ވަނަ މިނެޓްގައި މުހައްމަދު ސަލާހް ނަގައިދިން ކޯނަރެއް ބޮލުން ގޯލްގެ ތެރެއަށް ފޮނުވާލައިގެންނެވެ. އެ ބޯޅަ ވައްދާލީ ގޯލްގެ މަދަށެވެ.\nލިވާޕުލްގެ ކީޕަރު އެލިސަން ބެކާ އަށް ލިބުނު އަނިޔާއެއްގައި އޭނާ ބަދަލު ކުރަން ޖެހުނެވެ. އޮފް ސީޒަންގައި ބްރެޒިލްގެ ގައުމީ ޓީމާއެކު ކޮޕާ އެމެރިކާ މުބާރާތުގައި ވާދަކޮށް މުޅި އޮފް ސީޒަންގައިވެސް އެލިސަން ފެނުނީ ބިޒީ ކޮށެވެ. ލިވަޕޫލްގެ ކޯޗް ކްލޮޕް ވަނީ ކުރިންވެސް ސީޒަން ކަލަނޑަރު އޮތް ގޮތުން އެކަމުގެ ގެއްލުން ކުޅުންތެރިންނަށް ކުރިމަތިވާނެ ކަމަށް ބުނެފަ އެވެ.\nއެލިސަންގެ ކުޑަކަޅުވާ މަސްގަނޑަށް އަނިޔާވީ ބެކު ޖަހަން އުޅުމުގެ ތެރޭގައެވެ. ބޯޅަގައި އޭނާ ޖެހި ވަގުތު އޭނާ ވެއްޓުނެވެ. ބަދަލުގައި ކުޅެން އެރީ މި ސީޒަންގައި ލިވަޕޫލާ އަލަށް ގުޅުނު ވެސްޓަހަމްގެ ކޫރީގެ ކީޕަރު އެޑްރިއަން އެވެ.\nލިވަޕޫލްގެ ހަތަރު ވަނަ ލަނޑު ފުރަތަމަ ހާފު ނިމެން ތިން މިނެޓަށް ވެފައި ވަނިކޮށް، ޑިވޯކް އޮރިޖީ ކާމިޔާބު ކުރީ އެލެކްޒެންޑާ އާނޯލްޑް އޭރިއާ ތެރެއަށް ނަގައިދިން ބޯޅަ ބޮލުން ގޯލްގެ ތެރެއަށް ފޮނުވާލައިގެންނެވެ.\nމެޗު ފެށުމުގެ ކުރިން، ލިވަޕޫލްގެ ކޯޗް ޔާގަން ކްލޮޕް ވަނީ، އޭނާ އާ އެއް ގައުމަކަށް ނިސްބަތްވާ ޑަނިއަލް ފާކަ، ނޯވިޗްގައި ކޮށްފައިވާ މަސައްކަތަށް މަރުހަބާ ކިޔާފަ އެވެ. ދެހާސް ފަނަރަ ވަނަ އަހަރު، ނޯވިޗް ރެލީގޭޓު ވެ އޭގެ ތިން އަހަރު ފަހުން، މިދިޔަ ސީޒަންގައި ޗެމްޕިއަންޝިޕް ކާމިޔާބު ކޮށް ނޯވިޗަށް އަލުން ޕްރިމިއާ ލީގަށް އާދެވުނީ ފާކަ ގެނެސްފައިވާ ބަދަލުތަކުގެ އެހީގަ އެވެ. ޓީމު ބަދަލު ކުރުމުގެ އިތުރަށް އޭނާ ވަނީ އެޓޭކިން މައިންޑްގެ ފުޓްބޯޅައެއް ނޯވިޗްގެ ކުޅުމަށް ގެނެސް ދީފަ އެވެ.\nއެކަން ދެ ވަނަ ހާފުގައި ވަރަށް ރަނގަޅަށް ފެނިގެން ދިޔަ އެވެ. ދެ ވަނަ ހާފުގައި ނޯވިޗްގެ ހަމަލާތައް ވަރުގަދަ ކުރި އެވެ. ނޯވިޗްގެ ލަނޑު، ޓީމޫ ޕުކީ ކާމިޔާބު ކުރީ އިމޯ ބުންޑިއާ ތަނަވަސް ކޯށްދިން ފުރުސަތަކުންނެވެ. ޕްރިމިއާ ލީގްގައި މުޅިން އަލަށް ވީއޭއާރު ބޭނުން ކުރަން ފެށި ސީޒަންގެ ފުރަތަމަ މެޗުގައި، ލިވަޕޫލްގެ ޑިފެންޑަރުން ތިބީ ޕުކީ އޮފްސައިޑް ވާނެ ކަމަށް ބަލަހައްޓައިގެންނެވެ.


Maruthakuge vaahaka dhakkavan Raees ladhu gannan jeheyne!\nމަރުތަކުގެ ވާހަކަ ދައްކަވަން ރައީސް ލަދު ގަންނަން ޖެހޭނެ!\nބޮޑެތި މަރުތަކުގެ މައްސަލާގައި އިންސާފު ހޯދައި ދެވިފައެއް ނުވޭ\nމައްސަލަތައް ތަހުޤީޤުކޮށް ނިންމިކަމަށް ވިދާޅުވިނަމަވެސް ގިނަ މައްސަލަތަކުގެ ތަހުޤީޤު ނިމިފައެއް ނުވޭ\nކ. މާލެ4ސެޕްޓެންބަރ 2018 | އަންގާރަ 19:48 4,547\nރިޔާސީ ބަޔާން އިއްވުމުގެ މަޖިލީހަށް ރައީސް ވަޑައިގަންނަވަނީ - ގޫގުލް\nއިދިކޮޅު އިއްތިހާދުގެ ކެންޑިޑޭޓް އިބްރާހިިމް މުހައްމަދު ސޯލިހް (އިބޫ)ގެ ވެރިކަމުގެ އެންމެ ފުރަތަމަ ކުރައްވާނެ ކަންތައްތަކުގެ ތަރުތީބެއް އެކުލަވާލެއްވި އިރު، އެންމެ އިސްކަމެއް ދެއްވާނެ ކަންތައްތަކުގެ ތެރޭގައި އަނިޔާވެރި، ރަހުމު ކުޑަގޮތަކަށް މަރާލެވުނު ފަރާތްތަކުގެ އާއިލާތަކަށް އިންސާފު ހޯދައިދިނުން ހިމެނެ އެވެ. ވަގަށް ނަގައި، ގެއްލުވާލާފައިވާ ޒުވާނުންގެ މައްސަލަތައް މިނިވަންކޮށް ތަހުޤީޤްކޮށް ނިންމަވުން ހިމެނެ އެވެ.\nކޮންމެ ސަބަބަކާއި ހުރެނަމަވެސް އިބޫގެ އެ ވައުދު، ރައީސް އަބްދުﷲ ޔާމީނަށް ކަމަކު ނުދިޔައެވެ. އެ ވައުދުގެ ވަހާކަ އަޑުއެއްސެވުމަށްފަހު، ދެން ލިބިވަޑައިގެންނެވި ކޮންމެ ޕޯޑިއަމެއްގައި ރައީސް ޔާމީން ގެންދެވީ އެއީ ކުރައްވަން ޖެހޭ ކަމެއް ނޫންކަމަށް ވިދާޅުވެ ވާހަކަފުޅު ދައްކަވަމުންނެވެ. ތަހުޤީޤުތައްކޮށް ނިންމާފައިވާ ކަމާއި، ބައެއް މައްސަލަތައް ވަނީ ކޯޓުގައި ކަމަށް ވިދާޅުވެ، ބަހުގެ ހަމަލާތައް އަމާޒުކުރައްވަމުންނެވެ. އެމަނިކުފާނު ޤިސާސްގެ ވާހަކަ ދެއްކެވުމާއެކު ބޮޑެތި މާރާމާރިތަކާއި މީހުން މެރުން މަދުވެއްޖެކަމަށް ވިދާޅުވެ، މޮޅެތި ވާހަކަފުޅުތައް ދައްކަވަމުންނެވެ.\nސުވާލަކީ، އިބޫގެ އެ ވައުދު ރައީސް ޔާމީނަށް އެހާ ކަމުދާ ވައުދަކަށް ނުވީ ކީއްވެތޯ އެވެ. އަދި އެވިދާޅުވާ ގޮތަށް ރައީސް ޔާމީންގެ ވެރިކަމުގެ ތެރޭގައި އަނިޔާވެރި ރަހުމު ކުޑަގޮތަކަށް މަރާލެވުނު މީހުންގެ މައްސަލަތަކުގެ ތަހުޤީޤުތައް ނިމި، އިންސާފު ލިބިއްޖެތޯ އެވެ.\nރައީސް ޔާމީންގެ5އަހަރުގެ ވެރިކަމުގައި އެކަނިވެސް، އަނިޔާވެރި ރަހުމު ކުޑަގޮތަކަށް މަރާލެވުނު މީހުންގެ އަދަދު 31 އަށް އަރަ އެވެ. އޭގެ އިތުރުން ގޮތް ނޭނގޭ އެތައް މަރުތަކެއް ހިނގައިގެން ގޮސްފައިވާއިރު، އެއިން އެއްވެސް މަރެއްގެ މައްސަލާގައި އެކަށީގެންވާ ތަހުޤީޤެއްކޮށް ނިންމިފައެއް ނުވެއެވެ. އެއިން އާއިލާއަކަށް އިންސާފު ހޯދައިދެއްވިފައެއް ނުވެ އެވެ.\nމިނިވަން ނިއުސްގެ ނޫސްވެރިޔާ އަހުމަދު ރިލްވާން އަބްދުﷲ އާއި، އަނަސް އާއި، ޔާމީން ރަޝީދާއި، އެހެން ގޮސް، ކޮންމެ މަރެއްގެ މައްސަލައަށް ބެލިކަމުގައިވިނަމަވެސް ކަން އޮތީ އެގޮތަށެވެ. ބޮޑެތި، އަދި ޤައުމުގެ ސަމާލުކަން ހުއްޓިފައިވާ މައްސަލަތަށް ފުލުހުންގެ އިދާރާގައި ތާށިކޮށްލާފައި ވާއިރު، ބައެއް މައްސަލަތައް ކޯޓުތަކުގެ ތެރޭގައި ދަމާތާ އެތަށް އަހަރެއްވެއްޖެ އެވެ. ދެެ އިރު ދެ ދަޅަޔަށް ޝަރީއަތްތައް ބާއްވައި ސިޔާސީ މީހުންގެ މައްޗަށް ހުކުމްތައް އިއްވިނަމަވެސް މަރާލެވުނު އާއިލާތަކަށް އިންސާފު ހޯދައިދިނުމަށް ކޯޓުތައްވެސް އޮތީ ނުކުޅެދިފަ އެވެ. އަދި ކިޔެއްތަ، ދައުލަތުގެ އެންމެ މަތީ ވެރިޔާކަމަށް ވިދާޅުވެ، މަސައްކަތްކުރައްވާ ރައީސް ޔާމީނަށްވެސް އެއިން ޝަރީއަތެއް އަވަސްކުރުމަށް ކޮށްދެވުނު ކަމެއް މިއަދާއި ހަމައަށްވެސް ފެންނާކަށް ނެތެވެ.\nއެކަން އެގޮތަށް އޮތުމުން، އެ މައްސަލަތައް ފުރިހަމައަށް ތަހުޤީޤްކޮށް، އާއިލާތަކަށް އިންސާފު ހޯދައިދެވިފައި ނުވާކަން ކަށަވަރުވެ އެވެ. އެހެންކަމުން ދެން އަންނަ ސަރުކާރަކުން އެފަދަ މައްސަލަތައް މިނިވަންކަމާއެކު ތަހުޤީޤުކުރުމަށް ރައީސް ޔާމީން އެހާ ދެކޮޅު ހައްދަވަނީ ކީއްވެތޯ އެއީ ކުރަންޖެހިފައިވާ މުހިންމު ސުވާލެކެވެ.\nމީހަކު ކަމަކަށް ދެކޮޅު ހަދާ ގިނަ ސަބަބުތަކެއް ހުރެ އެވެ. މިސާލެއްގެ ގޮތުން އެ މައްސަލަތަކުގައި އެ މީހެއްގެ ޝާމިލްވުން ބޮޑުކަމުންވެސް އެފަދަ ކަންކަމާއި ބައެއް މީހުން ދެކޮޅު ހަދަ އެވެ. އަދި އެފަދަ ކަންކަން މިނިވަންކަމާއެކު ތަހުޤީޤް=ުކޮށްފިނަމަ ބިތުފަންގި ނެގި، ހަޤީގަތް ހާމަވެދާނެތީވެސް ބައެއް މީހުން ކަންކަމުުގެ ހަޤީޤަތް ހާމަވުމަށް، ނުވަތަ ހަޤީޤަތާއި ހަމައަށް ވާސިލްވުމަށް ދެކޮޅު ހަދަ އެވެ. ހަމައެހެންމެ، ރައީސް ޔާމީން ވިދާޅުވާގޮތަށް، ވަރަށް ފުރިހަމަ ތަހުޤީޤުތަކެއްކޮށް ނިމިފައިވާތީވެސް ބައެއް މީހުން ތަކުރާރުކޮށް އެފަދަ ވާހަކަތައް ދެއްކުމަށް ދެކޮޅު ހަދަ އެވެ.\nއެހެންކަމުން އިބޫގެ އެ ވައުދާ ރައީސް ޔާމީން، އެހާ ދެކޮޅުވުމުގައި މިއިން ކޮންމެ ސަބަބެއްވެސް މެދުވެރިވުމަކީ ވުން އެކަށީގެންވާ ކަމެކެވެ.\nދެން އޮތީ އަދި އެހެން ވާހަކައެކެވެ. ވެރިކަމަށް ވަޑައިިގެންނެވުމުގެ ކުރިން އިންސާފު ހޯދަވާނެކަމަށް ވިދާޅުވި މަރުތަކުގެ ވާހަކަ އެވެ. އެ މަރުތަކެއްގެ އަސްލު ހޯދަވާނެކަމަށް ވައުދު ވެވަޑައިގެންނެވި މަރުތަކުގެ ވާހަކަ އެވެ. އޭގެތެރެއިންވެސް ޑރ. އަފްރާޝީމް އަލީގެ މަރުގެ މައްސަލަ ފާހަގަކޮށްލެވެ އެވެ.\nވެރިކަމަށް ވަޑައިގެންނެވުމުގެ ކުރިން ޑރ. އަފްރާޝީމް އަލީގެ މަރުގެ ފަހަތުގައިި ތިބި ބަޔަކު ހޯއްދަވައި، އެ މީހުން އިންސާފުގެ ކުރިމައްޗަށް ގެންނަވާނެކަމަށް ތަކުރާރުކޮށް ރައީސް ޔާމީން ވައުދުވެވަޑައިގެންނެވި އެވެ. ނަމަވެސް ވެރިކަމުގެ ފުރަތަމަ ދައުރު ނިންމައި، މަޤާމުން ފެޔަށް ވަޑައިގަންނަވަން ޖެހިފައިވާއިރު، އަފްރާޝީމްގެ މަރުގެ މައްސަލާގައި އެކަނިވެސް ރައީސް ވެވަޑައިގެންނެވި ވައުދު އޮތީ ނުފުއްދި އެވެ. އެކަމުގައި މިނިވަން ތަހުޤީޤެއް ހިންގައި، މަރުގެ އަޑީގައި ތިބި ބަޔަކު އޮތީ ނުހޯދި އެވެ.\nމިގޮތަށް ގޮސް ކިތަންމެ މިސާލަކާއި، ކިތަންމެ ވާހަކައެއް ދެއްކިދާނެ އެވެ. ނަމަވެސް އެނގެން އޮތްކަމަކީ ބޮޑެތި މަރުގެ މައްސަލަތަކުގައި ރައީސް ޔާމީނަށް ކުޑައިންވެސް އިންސާފެއް ހޯދައިދެވިފައި ނުވާކަމެވެ. އާއިލާތަކުގެ ކަރުނަތައް ހުއްޓުވުމަކަށް ނެގެނެވުނު ކަމެވެ. މަރުގެ މައްސަލަތަކާއި، ބޮޑެތި މާރާމާރިތައް ނުހުއްޓުވުނު ކަމެވެ. އެ ސަބަބާއި ހުރެ އެކަނިވެސް އެ މަރުތަކުގެ ވާހަކަތައް ދައްކަވައި، އެ ތަހުޤީޤުތައް އަލުން ކުރިއަށް ގެންދަވަން ނުޖެހޭނެކަމަށް ވިދާޅުވެ ވާހަކަ ދައްކަވަން ރައީސް ޔާމީން ލަދުގަންނަންޖެހޭނެ އެވެ.\nއެންމެ ފަހުން އަޕްޑޭޓް ކުރީ:6މަސް ކުރިން | ރިވިއު ކުރީ: މިއުވާން މުހައްމަދު


فُصُولٌ فِي الْعَقِيْدَةِ – ޢަޤީދާގެ ބައިތަކެއް (ހަތަރުވަނަ ބައި 1) – shafiu.mv\nMay 8, 2021 މުޙައްމަދު ޝާފިޢު\n– ކާފިރުކަން ވަންހަނާކޮށްގެން، އީމާންކަން ފާޅުކޮށްގެން ތިބި ކާފިރުންނެވެ. މިސާލަކަށް މީހަކު ﷲ އަށް އީމާންވާކަމުގައި، އެއިލާހުގެ ބާވައިލެއްވި ފޮތްތަކަށް އީމާންވާކަމުގައި، އަދި އެއިލާހު ފޮނުއްވި ރަސޫލުންނަށް އީމާންވާކަމުގައި ފާޅުކޮށް، ޙަޤީޤަތުގައި އަޑިން އެތަކެއްޗަށް އޭނާ ކާފިރުވާ މިހާއެވެ. މިއީ ނިފާޤުލް އަކްބަރު ނުވަތަ ބޮޑުވެގެންވާ މުނާފިޤުކަމެވެ.\n– ފާފަތަކާއި އުރެދުން ވަންހަނާކޮށްގެން، ކިޔަމަންވުން ފާޅުކޮށްގެން ތިބި މުސްލިމުންނެވެ. މިސާލަކަށް ޢަހުދަށް ވަފާތެރިވުން ފާޅުކޮށްގެން، ޣައްދާރުވުން ވަންހަނާކޮށްގެން، ވާހަކަދެއްކުމުގައި ތެދުބުނުން ފާޅުކޮށްގެން، އަދި ދޮގުހެދުން ވަންހަނާކޮށްގެން ތިބޭ މީހުންނެވެ. މިއީ ނިފާޤުލް އަޞްޣަރު، ނުވަތަ ކުޑަވެގެންވާ ނިފާޤެވެ. މުނާފިޤު މީހަކާ މުޢާމަލާތް ކުރެވޭހުށީ އޭނާ ފާޅުކުރާ ކަމެއްގެ މައްޗަށް ބިނާކޮށެވެ. އެހެނީ މުސްލިމުންނާމެދު ކުރެވޭ މުޢާމަލާތުގެ ގޮތުގައެވެ އެއީ އެމީހުންގެ ކިބައިން ފާޅުވާ ކަންތައްތަކަށްޓަކައެވެ.\n– އެއީ މިސާލަކަށް ﷲ ދޮގުކުރާ މީހާ، ނުވަތަ އެއިލާހުގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ދޮގުކުރާ މީހާއެވެ.\n– ނުވަތަ ﷲ އާއި ރަސޫލާ ޞައްލަﷲ ޢަލައިހި ވަސައްލަމައަށް ފުރައްސާރަ ކުރާ މީހާއެވެ. ﷲ ތަޢާލާ ވަޙީކުރައްވާފައިވެއެވެ. ﴿قُلْ أَبِاللهِ وَآيَاتِهِ وَرَسُولِهِ كُنْتُم تَسْتَهْزِءُون * لاَ تَعْتَذِرُواْ قَدْ كَفَرْتُمْ بَعْد إيْمَانِكُمْ إِن نَّعْفُ عَن طَائِفَةٍ مِّنكُمْ نُعَذِّبْ طَائِفَةً بِأَنَّهُمْ كَانُوا مُجْرِ‌مِينَ﴾ [ التوبة 65-66] މާނައީ: “ކަލޭގެފާނު ވިދާޅުވާށެވެ! ތިޔަބައިމީހުން މަލާމާތްކޮށް ފުރައްސާރަކުރަންވީ ﷲ އަށާއި، އެއިލާހުގެ އާޔަތްތަކަށާއި، އެއިލާހުގެ ރަސޫލާއަށް ހެއްޔެވެ؟ ތިޔަބައިމީހުން ބަހަނާ ނުދައްކާށެވެ! ހަމަކަށަވަރުން، ތިޔަބައިމީހުން، އީމާންވުމަށްފަހު، ތިޔަބައިމީހުން ތިޔަވަނީ ކާފިރުވެފައެވެ. ތިޔަބައިމީހުންގެ ތެރެއިން ބަޔަކަށް ތިމަންއިލާހު ޢަފޫކުރެއްވިޔަސް، އަނެއްބަޔަކަށް ތިމަންއިލާހު ޢަޛާބުދެއްވަމެވެ. އެއީ ހަމަކަށަވަރުން، އެބައިމީހުން ކުށްވެރިބަޔަކު ކަމުގައި ވީކަމަށްޓަކައެވެ.”\n– ނުވަތަ، މާތް ﷲ އާއި ރަސޫލުﷲ ޞައްލަﷲ ޢަލައިހި ވަސައްލަމަ އެއީ ޙައްޤުކަން ކަނޑައެޅިގެން އެނގިހުރެ ޙައްޤުން އެއްކިބާވާ މީހާ، އެދެފަރާތަށް ކިޔަމަން ނުގަންނަމީހާއެވެ.\n– ނުވަތަ، އިސްލާމްދީނުގެ ޙުކުމްތަކުގެ ތެރެއިން އެއްވެސް ޝައްކެއް ނެތި ކަނޑައެޅިގެން އެންގެން ހުންނަ ޙުކުމްތަކަށް (ޤަޠަޢީ ޙުކުމްތަކަށް) އިންކާރުކާމީހާއެވެ.\n– ނުވަތަ، ﷲ ގެ މައްޗަށް ދޮގެއް އުފައްދައިގަތް މީހާއެވެ. ﷲ ތަޢާލާ ވަޙީކުރައްވާފައިވެއެވެ.\n– ނުވަތަ އަޅުކަމެއް ﷲ ތަޢާލާ ނޫން ފަރާތަކަށް އަނބުރާލައިފިމީހާއެވެ. ﷲ ތަޢާލާ ވަޙީކުރައްވާފައިވެއެވެ. ﴿وَمَن يَدْعُ مَعَ اللَّـهِ إِلَـٰهًا آخَرَ لَا بُرْ‌هَانَ لَهُ بِهِ فَإِنَّمَا حِسَابُهُ عِندَ رَ‌بِّهِ إِنَّهُ لَا يُفْلِحُ الْكَافِرُ‌ونَ﴾ [المؤمنون ١١٧] މާނައީ: “ﷲ އާއެކު އެހެން އިލާހަކަށް ދަންނަވާ މީހާއަށް، އެކަމުގެ މައްޗަށް އެއްވެސް ހެއްކެއް ނެތެވެ. ފަހެ، އެމީހާގެ ހިސާބު ބެއްލެވުން ހުރީ އޭނާގެ ރައްބުގެ ހަޟުރަތުގައެވެ. ހަމަކަށަވަރުން ކާފިރުން ކާމިޔާބު ނުވާހުއްޓެވެ.”


މިސަރވިސްގެ ބޭނުމަށް ސީ.ސީ.ޓީ.ވީ ކެމެރާ ހަރުކުރުމަށް ބޭނުންވާ ތަކެތި ހޯދަމަށް\nމިސަރވިސްގެ ބޭނުމަށް ސީ.ސީ.ޓީ.ވީ ކެމެރާ ހަރުކުރުމަށް ބޭނުންވާ ތަކެތި ހޯދަން ބޭނުންވެއެވެ. ވީމާ، މި މަސައްކަތަށްް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2020 ޖުލައި 23 ވަނަ ދުވަހުގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nބީލަން ހުޅުވުން އޮންނާނީ 2020 އޮގަސްޓް 10 ދުވަހުގެ 10:00 ގައި މިސަރވިސްގެ އިސްކަންދަރު ކޮށި 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާނަމަ 2020 އޮގަސްޓް 04 ދުވަހުގެ 12:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާނެއެވެ.\nސުންގަޑި: 23 ޖުލައި 2020 1600


Dhidhoo Badharu Hedhumuge Masahkkai Haluvikamaaeku Kuriah ދިއްދޫ ބަނދަރު ހެދުމުގެ މަސައްކަތް ހަލުވިކަމާއެކު ކުރިއަށް – Huvadhoo News Dhidhoo Badharu Hedhumuge Masahkkai Haluvikamaaeku Kuriah Huvadhoo News\nދިއްދޫ ބަނދަރު ހެދުމުގެ މަސައްކަތް ހަލުވިކަމާއެކު ކުރިއަށް\nހއ ދިއްދޫ ބަނދަރުގެ މަސައްކަތުގެ ތެރެއިން. - ފޮޓޯ: އެމްޓީސީސީ\nހއ. ދިއްދޫ ބަނދަރު ހެދުމުގެ މަސައްކަތް ހަލުވިކަމާއެކު ކުރިއަށްދާ ކަމަށް އެމަސައްކަތުގެ ކޮންޓްރެކްޓަރ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިން ވިދާޅުވެއްޖެއެވެ.\nއެމްޓީސީސީއިން ވިދާޅުވި، ދިއްދޫ ބަނދަރު ބޮޑުކޮށް ފުޅާ ކުރުމުގެ މަޝްރޫއުގެ ދަށުން ޖެޓީ ހެދުމުގެ މަސައްކަތް މިހާރު ފެށިފައިވާ ކަމަށާއި، އައު ހާބަރ ބޭސިން ފުންކުރުމުގެ މަސައްކަތުގެ 62 އިންސައްތަ ނިމިފައިވާ ކަމަށެވެ.\nމިމަޝްރޫއުގެ ދަށުން 78،000 ކިއުބިކް މީޓަރުގެ ސަރަހައްްދެއްގެ ބަނދަރު ފުންކުރުމާއި، 616 މީޓަރުގެ ސަރަހައްދެއްގައި ބޭރުތޮށިލުމާއި، 58 މީޓަރުގެ ގްރޮއިންސް ޖެހުމާއި، 185 މީޓަރުގެ ސަރަހައްދެއްގައި ރިވެޓްމެންޓް ޖެހުމާއި، 326 މީޓަރުގެ ސަރަހައްދެއްގައި އެއްގަމުތޮށި ލުމާއި، 4،320 އަކަ މީޓަރުގެ ސަރަހައްދެއްގައި ޕޭވްމަންޓް ހެދުމާއި، 02 ކޮންކްރީޓް ޕްލެޓްފޯމް ހެދުމުގެ އިތުރުން ބަނދަރު ބައްތި ހަރުކުރުން ހިމެނެއެވެ.\nމިނިސްޓްރީ އޮފް ނޭޝަނަލް ޕްލޭނިންގ ހައުސިންގް އެންޑް އިންފްރާސްޓްރަކްޗަރ އިން އެމްޓީސީސީއާއި ހަވާލުކޮށްގެން ކުރިއަށްގެންދާ، މި މަޝްރޫޢު އަކީ 87.69 މިލިއަން ރުފިޔާގެ މަޝްރޫޢުއެކެވެ. އަދި މި މަޝްރޫޢު ނިންމުމަށް ހަމަޖެހިފައިވަނީ 365 ދުވަސް ތެރޭގައެވެ.


J-114292, J-282409, J-114331\nސްޕޯޓް ސްޓާފް ގްރޭޑް 2\n-/1200 ރުފިޔާ (ސަޕޯޓިންގ ކޯ އެލަވަންސް 1)\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ކާންދިނުމުގައި ކަޑައެޅިފައިވާ މެނޫއާއި ސްޕަވައިޒަރުގެ މަޝްވަރާއާއި އެއްގޮތަށް ފަރުވާތެރިކަމާއެކު ކާންދިނުން. އަދި ކާގަޑިތަކުގައި ހިފާގެންގުޅޭ ކަންވާރުފަދަތަކެތި ރަނގަޅަށްދޮވެ، ރައްކާތެރިވާފަދަ ގޮތަކަށް ކާންދިނުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ބޭނުންކުރާ އަންނައުނު އަބަދުވެސް ސާފުތާހިރުކޮށް ބެހެއްޓުމަށް ސަމާލުކަންދީ މަސައްކަތްކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ބޭނުންކުރާ ފާޚާނާތަށް ސާފުތާހިރުކޮށް ބެލެހެއްޓުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ނިދުމާއި، އަރާމްކުރުންފަދަ ކަންތައްތަކަށް ބާރުއަޅުވާ އެހީތެރިވެދީ ހެދުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ނިދާތަންމަތި ސާފްކޮށް ބެލެހެއްޓުމާއި ދުވާލަކު މަދުވެގެން ދެފަހަރު އެނދުތަންމަތި ރީތިކުރުމާއި ހަޑިވާ ތަކެތި ބަދަލުކުރުން.\nޚާއްޞައެހީއަށް ބޭނުންވާ މީހުންގެ މަރްކަޒުގައި ހުންނަ ވޯރޑްތަކުގައި ބޭނުންކުރާ ބެޑްޝީޓް ބާލީހުއުރަ، އަންނައޮނު ތުވާލި ފަދަ ތަކެތި ދޮވެސާފްކުރުމަށް ލޯންޑްރީއާއި ގުޅިގެން ކުރަންޖެހޭ އެންމެހާ ކަންތައް ފަރުވާތެރިކަމާއެކު ކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ފެންވެރުވުމަށާއި، ރީތިވުމަށް ބޭނުންވާ ތަކެތި ރަނގަޅަށް ބަލަހައްޓާ އިސްރާފުނުވާނެ ގޮތުގެމަތިން އެތަކެތި ބޭނުންކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން، ކޮންމެ 24 ގަޑިއިރުން މަދުވެގެން ދެފަހަރު ދަތްއުނގުޅުވާ ރަގަޅަށް ފެންވަރުވާ ރީތިކުރުން. މިކަންކުރުމުގައި އޯގާތެރިކަމާއި، މަޑުމައިތިރިކަމާއެކު އަޅާލާމީހެއްގެ ގޮތުގައި މަސައްކަތްކުރުމަށް ސަމާލުކަންދީގެން ކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ކަޑައެޅިފައިވާ ވަގުތުތަކުގައި ބޭސްދިނުމާއި، ފަރުވާދިނުމުގައި ގާތްކަމާއިއެކު ސިއްޙީ ޚިދުމަތް ތެރިންނަށް އެއްބާރުލުންދީ އަޅާލާ އެހީތެރިކަން ދިނުން.\nދުވާލަކު މަދުވެގެން ދެފަހަރު ޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ފެންވަރުވާ ނެޕީބަދަލުކޮށް، ރީތިކުރުވުން. އަދި ނެޕީ ބަދަލު ކުރަންޖެހޭ ޙާލަތްތަކުގައި އަބަދުވެސް ނެޕީ ބަދަލުކޮށް ސާފުކުރުވުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންގެ ތެރެއިން އަމިއްލައަށް ފެންވަރާ ފާޚާނާކޮށް، ފެންވަރާ ދަތްއުނގުޅާ، ރީތިނުވެވޭ ފަރާތްތަކަށް އެކަންކަމުގައި އިޚްލާސްތެރިކަމާއިއެކު އެހީތެރިވުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންގެ ހާލަތު އަބަދުވެސް އެނގޭފަދަ ގޮތަކަށް ޑިއުޓީތަކުގައި ތިބޭ މުވައްޒަފުންގެ މަސައްކަތްތައް ރާވައިގެން ކުރުން.\nވޯޑްތެރެއާއި، މާހައުލު އަބަދުވެސް ސާފުތާހިރުކޮށް ބޭއްވުން. އަދި ފާޚާނާތަކާއި، ތަޅުންގަނޑު އެންޓިސެޕްޓިކް ލިކުއިޑެއް ބޭނުންކޮށްގެން މަދުވެގެން ދުވާލަކު2ފަހަރު ސާފްކުރުން. މީގެ އިތުރުންވެސް ހަޑިވާ ޙާލަތްތަކުގައި އަބަދުވެސް ސާފުކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ގެއްލުންވާފަދަ ކަމެއް އެއްވެސް ފަރާތަކުން ކުރާކަން ނުވަތަ އެފަދަ ކަމެއް ފެނި ނުވަތަ އެނގިއްޖެނަމަ އެކަމެއް ހުއްޓުވާ ރަގަޅު ކުރެވޭނެގޮތަކަށް އަބަދުވެސް ސަމާލުކަންދީގެން އުޅުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް އަންނައުނު ކޮންމެމީހަކަށްވެސް ވަކިން ބޭނުންކުރެވޭނެ ގޮތަކަށް ބާރުއަޅާ ރައްކާތެރިކަމާއެކު އެތަކެތި ބެލެހެއްޓުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ބޭނުންކުރާތަކެއްޗާއި ވޯރޑްގައި ބޭނުންކުރާ ތަކެތީގެ ތެރެއިން ކުނީގެ ގޮތުގައި އުކާލެވޭތަކެތި ރައްކާތެރިގޮތެއްގައި ނައްތާލުން.\nކާތަކެތި އުފުލުމާއި ކާންދިނުމުގައި ސިއްހީގޮތުން ރައްކާތެރިކަމަށް ބަލައިގެން ފަރުވާތެރިކަމާއެކު ކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނާއި ގިނަގިނައިން ވާހަކަދައްކާ ރުހޭގޮތަކަށް ވާންހުންނަ ކަންތައްތައް ކޮށްދީގެން މުނިފޫހިފިލުވުމާއި، މަޖާގޮތެއްގައި ގެންގުޅުމަށް އިޚްލާސް ތެރިކަމާއެކު މަސައްކަތް ކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިން ވޯޑުން ބޭރުގައި އުޅޭ ވަގުތުތަކުގައި ޚާއްޞަ ސަމާލުކަންދީގެން ވާނުވާބެލޭނެފަދަ އިންތިޒާމެއް ރާވައިގެން މަސައްކަތްކުރުން.\nޚިދުމަތުގައި ބޭނުންކުރާ މެޝަނަރީއާއި ހިފާގެންގުޅޭ ތަކެއްޗާއި، ފަރުނީޗަރާއި، އަންނައުނު ރައްކާތެރިކަމާއެކު ބެލެހެއްޓުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންގެ ޙާލަތާއި ގުޅޭގޮތުން މަރުކަޒުން ހިންގާ އެކިއެކި ހަރަކާތްތަކާއި، މަސައްކަތްތަކާއި، ޕްރޮގްރާމްތަކުގައި ބައިވެރިވުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނާއެކު ކުރަންޖެހޭ ދަތުރުތަކާއި ދާންޖެހޭތަންތަނަށް ދިއުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ޑރ ދީފައިވާ ޕްލޭނުގައި ހިމެނޭ ކަންތައްތަކުގެ މަރުކަޒުންދޭ އިރުޝާދާއެކު ފަރުވާތެރިކަމާއެކު ކުރުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނާއި ގުޅިގެން ތަނުގައި ހަދާފައިވާ ޤަވައިދާ، އުސޫލުތަކާއެއްގޮތަށް ފަރުވާތެރިކަމާއެކު އަމަލުކުރުން\nވޯރޑްތަކުގައި ބޭނުންކުރާ ތަކެތީގެ ހިސާބު ކިތާބު ބެލެހެއްޓުން.\nޚާއްސަ އެހީއަށް ބޭނުންވާ މީހުންގެ މަރްކަޒުން ބަލަހައްޓާ މީހުންނާއި ކުދިންނަށް ޚިދުމަތްދިނުމާއި، މުއާމަލާތް ކުރުމުގައި އަބަދުވެސް އޯގާތެރިކަމާއި ހަމްދަރުދީއާއި، އިހުތިރާމާއެކު މަސައްކަތް ކުރުން.\nމަސައްކަތުގެ ދާއިރާގައި ހިމެނޭގޮތަށް އޮފީހުން ޙަވާލުކުރެވޭ އެންމެހައި ރަސްމީ މަސައްކަތް ކުރުން.\nސިވިލް ސަރވިސް ކޯޑް އޮފް ކޮންޑަކްޓަށް ޢަމަލުކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޑިސެންބަރ 12 ވާ ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ނުވަތަ ޚާއްސަ އެހީއަށް ބޭނުންވާ މީހުންގެ މަރުކަޒަށެވެ. ވަޒީފާއަށް އެދޭފޯމާއި ލިޔުންތައް އީމެއިލް ( ([email protected]މެދުވެރިކޮށްވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޑިސެންބަރު މަހު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސް (ބިއްލޫރިޖެހިގެ، މަޖީދީމަގު) ގައެވެ.\n06 ރަބީއުލްއާޙިރު 1441\n03 ޑިސެންބަރ 2019\nސުންގަޑި: 12 ޑިސެންބަރު 2019 1330


Jaluthakuge Haalath Balan Beyfulhaku Ayyan Kurahvaifi - Vaguthu\nޖަލުތަކުގެ ހާލަތު ބަލަން ބޭފުޅަކު އައްޔަންކުރައްވައިފި\nއަހުމަދު މުޙައްމަދުފުޅު – ވަގުތު އިމޭޖްސް: އަމީން ފަހްމީ\nޖަލުތަކާއި ޕެރޯލްގެ ޤާނޫނުން މިނިސްޓަރ އޮފް ހޯމްއެފެއާޒް އަށް ލިބިގެންވާ ބާރުގެ ދަށުން މިނިސްޓަރ ޢިމްރާން ޢަބްދުﷲ، އިންސްޕެކްޓަރ އޮފް ކަރެކްޝަނަލް ސަރވިސްގެ މަޤާމަށް މިއަދު ބޭފުޅަކު އައްޔަންކުރައްވައިފިއެވެ. މިމަޤާމަށް އައްޔަންކުރެއްވީ ރ.ކަނދޮޅުދޫ ރިހިތަޅާގެ އަހުމަދު މުޙައްމަދުފުޅެވެ.\nއަޙުމަދު މުޙައްމަދުފުޅު މަޤާމަށް އައްޔަންކުރެއްވީ ކުރިން އެމަޤާމްގައި ހުންނެވި މުޙައްމަދު އިބްރާހީމް ދީދީ މަޤާމުން އިސްތިއުފާދެއްވުމާ ގުޅިގެން ކަމަށް ހޯމް މިނިސްޓްރީން ވިދާޅުވެއެވެ.\nއިންސްޕެކްޓަރ އޮފް ކަރެކްޝަނަލް ސަރވިސްގެ މަޤާމަށް އަހްމަދު މުހައްމަދުފުޅު އައްޔަން ކުރައްވަފައި ވަނީ އިންސްޕެކްޓަރ އޮފް ކަރެކްޝަނަލް ސަރވިސްގެ މަޤާމުގެ ޝަރުތުތައް ކަނޑައަޅާ ޤަވައިދެއް މީގެ ހަތަރު ދުވަސް ކުރިން ގެޒެޓް ކުރެއްވުމަށް ފަހުއެވެ.\nއިންސްޕެކްޓަރ އޮފް ކަރެކްޝަނަލް ސަރވިސްގެ މަޤާމަށް އައްޔަންކުރެއްވި އަހުމަދު މުޙައްމަދުފުޅަކީ "ބެޗެލަރ އޮފް އަރޓްސް އިން ޕޮލިޓިކަލް ސައިންސް އެންޑް އިންޓަރނޭޝަނަލް ރިލޭޝަންސް" ހާޞިލްކުރެއްވުމަށްފަހު، "މާސްޓަރ އިން ސޯޝަލް ޕޮލިސީ" ޙާސިލްކުރައްވާފައިވާ ބޭފުޅެކެވެ.\nއަހުމަދު މުޙައްމަދުފުޅު އެންމެފަހުން މަސައްކަތްކުރެއްވީ ހިޔުމަންރައިޓްސް ކޮމިޝަން އޮފްދަ މޯލްޑިވްސްގެ ޑިރެކްޓަރ އޮފް ނެޝަނަލް ޕްރެވެންޓިންގ މެކޭނިޒަމް (އެން.ސީ.އެމް)ގެ މަޤާމްގައެވެ. އޭގެކުރިން މިނިސްޓްރީ އޮފް ޖެންޑަރގެ ޑެޕިއުޓީ ޑިރެކްޓަރ ޖެނެރަލްގެ މަޤާމް އަދާކުރެއްވިއެވެ. އަދި އޭނާއަކީ ޖަލުތައް އޮޑިޓްކުރުމަށް އެކުލަވާލެއްވި ކޮމިޝަންގެ މެމްބަރެކެވެ.\nރައީސް ޞާލިހް ވެރިކަމަށް ވަޑައިގެންނެވި ފަހުން ވަނީ ކޮމިޝަނެއް އުފައްދަވައިގެން ޖަލުތަކުގައި ހުރި ކަންކަން ދިރާސާ ކޮށްފައެވެ. އެ ދިރާސާ ރިޕޯޓް މިހާރު ވަނީ މިނިސްޓަރާއި ހަވާލު ކުރައްވާފައެވެ. ނަމަވެސް ރިޕޯޓް އާއްމެއް ނުކުރެއެވެ.\nޖަލުން މިހާތަނަށް ނެގި ސުންކުގެ ތެރެއިން ނަތީޖާ ލިބުނު ހުރިހާ ސުންކެއް ނައްސި\nމެއި 16, 2019 12:21\nއެކްޓިވިސްޓަކަށް މަގާމެއް ހަދާލާފަ ހަވާލުކޮށްލީ. މިޔޮތީވާ ސަރުކާރެއް. ދުވާލު ދެދަޅަޔަށް މަގާމު ހަދާފަ މުސާރަދީ އެއިން ބައެއްގެ ފަރާތުން ބެލުނު ކަމެއްގެ އެއްވެސް ވާހަކައެއް ރައްޔިތުނަނާ އަދި ހާމައެއްނުކުރޭ. މިހާރު ސަރުކާރަށް5މަސްވީ. މިދެން ބޮޑުވަރު ކަންނޭންގެ. ނަންވާނީ ރައީސް ޔާމީނު. ޔާމީނު ކުރީމަ ގޯސް.\nމެއި 16, 2019 14:32\nއަޅުގަނޑު ދޮނާ ދަންނަމެވެ. ދޮނާއަކީ މިއަދާ ހަމައަށްވެސް އެއްވެސް ސިޔާސީ ހަރަކާތެއްގައި ބައިވެރިވެފައިނުވާ މީހެކެވެ. ނޭނގޭ ވާހަކަ ނުދައްކާށެވެ.\nމެއި 16, 2019 12:32\nމަރުހަބާ.. މަގާމު ފުރުވުމުގައި ވަކި ކުލަ އަކަށް ވަކި ޕާޓީ އަކަށް ނުބަލާ ކުރިއަށް ދާނެ ކަމަށް އުއްމީދު ކުރަން


އެއީ ފަރުޟު5ނަމާދު ކުރުންމަތީގައި ދެމިހުރުމާއި، ރަމަޟާން މަހު ރޯދަ ހިފުމާއި ލަދުވެތި ގުނަވަނަށް ރައްކައުތެރިވުމާއި އަދި ފިރިމީހާއަށް (ﷲ ތައާލާ ނަހީ ކުރެއްވެވި ކަންކަމުގައި މެނުވީ) ކިޔަމަންވުމެވެ.\nމިއިން އެއްވެސް ކަމަކީ އެއްވެސް ބުރަކަމެއް ނޫނެވެ. މި4ކަންތަކަށް ބަލާއިރު ފަރުޟު5ނަމާދު ކުރުމަކީ ކޮންމެ މުސްލިމަކުވެސް ކުރަން ޖެހޭނެ ކަމެކެވެ. ރަމަޟާން މަހު ރޯދަ ހިފުމަކީވެސް ކުރަން ޖެހޭނެ ކަމެކެވެ. އަދި ލަދުވެތި ގުނަވަން ރައްކައުތެރިކުރުމަކީ ވެސް ކޮންމެހެން ކުރަން ޖެހޭނެ ކަމަށެވެ.\nހަމަ އެއާއިއެކު ﷲ ތަޢާލާ ނަހީކުރެއްވެވި ކަމެއް ނުވަތަ ﷲ ތަޢާލާއަށް އުރެދުމެއްވާ ކަމެއްގައި މެނުވީ ފިރިމީހާއަށް ކިޔަމަންތެރިވުމަކީ ހެޔޮލަފާ އަނބިން ކުރަމުންދާ ކަމެކެވެ. ކޮންމެ އިންސާނަކީވެސް ހަމަހަމަ މީހެކެވެ. ނަމަވެސް ކޮންމެ ކަމެއްގައިވެސް އިސް މީހަކު ހުރެއެވެ. އެގޮތުން ޢާއިލާގެ އެންމެ އިސް މީހަކީ ފިރިމީހާއެވެ. އެއީ އެކަން ﷲ ތަޢާލާ ލައްވަވާފައިވާ ގޮތެވެ. އެކަން އެއްވެސް މީހަކަށް ބދަލެއް ނުކުރެވޭނެއެވެ.\nއަނބިމީހާ ފިރިމީހާއަށް ކިޔަމަންތެރިވުމަކީ އަނބިމީހާގެ ދަރަޖަ އުފުލިގެންދާ ކަމެކެވެ. އެހެނީ އޭނާ ޙަޤީޤަތުގައި އެ ކިޔަމަންތެރިވަނީ ﷲ ތަޢާލާއަށެވެ. އޭނާ އެ ޢަމަލުކުރަނީ ﷲ ތައާލާ ގެ ނިންމެވުމަށެވެ. އެހެންކަމުން ފިރިމީހާއަށް ކިޔަމަންތެރިވުމަކީ އެއްވެސް ޙާލެއްގައި ފިރިމީހާއަށްޓަކައި ވެސް ކުރާ ކަމަކަށް ނުވެއެވެ. އެކަން ކުރަނީ ﷲ ތަޢާލާއަށް ކިޔަމަންތެރިކަން އަދާކުރަން ކަމުގައިވާތީއެވެ.\n"ފިރިހެނުންނަކީ، އަންހެނުންގެ މައްޗަށް ރައްކާތެރިވެ ބެލެހެއްޓުމުގައި ޤާއިމް ވެގެންތިބޭ ބއެކެވެ. (އެއީ) އެއުރެންގެ އެއްބައެއްގެ މައްޗަށް އަނެއްބައަކު ﷲ މާތްކުރައްވައި، އިތުރުކުރައްވާފައިވާ ކަމަށްޓަކައެވެ. އަދި، އެއުރެންގެ މުދަލުން ހޭދަކޮށްފައިވާ ކަމަށްޓަކައެވެ. ފަހެ، ހެޔޮލަފާ އަންހެނުންނަކީ، ކިޔަމަންތެރި އަންހެނުންނެވެ. ރައްކާތެރިކުރުމަށް ﷲ އެންގެވި ކަންތައް، ސިއްރުގައިވެސް، ރައްކާތެރިކުރާ އަންހެނުންނެވެ. އެކަނބަލުން ނުކިޔަމަންތެރިވެދާނެކަމަށް، ތިއަބައިމީހުން ބިރުގަންނަނަމަ، ފަހެ، އެކަނބަލުންނަށް ނަޞޭޙަތް ދޭށެވެ! އަދި، އެކަނބަލުންނާއެކު އެއްދާންކުރުން ދޫކޮށްލާށެވެ! އަދި، އެކަނބަލުންގެ ގައިގައި (ހާނީއްކަ ނުވާގޮތުން) ޖަހާށެވެ! ފަހެ، ތިއަބައިމީހުންނަށް އެކަނބަލުން ކިޔަމަންވެއްޖެނަމަ، އެކަނބަލުންގެ މައްޗަށް (އަނިޔާވެރި) މަގަކަށް ނޭދޭށެވެ! ހަމަކަށަވަރުން، ﷲއީ، އެންމެ މަތިވެރި، އެންމެ ބޮޑު ރަސްކަލާނގެ ކަމުގައިވެއެވެ." (ނިސާ: 34)\nވީމާ ފިރިމީހާ އަށް ކިޔަމަންތެރިވުމަކީ އަނބިމީހާ ނިކަމެތިވުން ކަމަސް ބުނެ އެކަން އެގޮތަށް މާނަކުރަނީ ﷲ ތަޢާލާ އެކަން ބަޔާން ކުރައްވަވާފައިވާ ގޮތް ނުއެނގޭ މީހުންނެވެ. ނުވަތަ ﷲ ތަޢާލާގެ ނިންމެވުން ޤަބޫލުނުކުރާ މީހުންނެވެ. އަޅަމެންނަކީ ﷲ ތަޢާލާގެ އެންމެހައި އެންގެވުންތައް ޤަބޫލުކުރާ ބައަކު ކަމުގައި ލައްވަވާށިއެވެ! އާމީން.